Media sensationalism in Kerala and CPIM- Column by M Madhavadas | കേരളത്തിന്റെ നവോത്ഥാന മൂല്യങ്ങളെ തകർക്കുന്നത് മാദ്ധ്യമങ്ങളോ? ഇവർ ചാനൽ ചർച്ചകളിലെ വൈതാളികർ! എന്തിനാണ് ഇടതുപക്ഷത്ത് ഈ ഇരുമ്പുമറ, മാദ്ധ്യമ മാഫിയയെ പൊളിക്കേണ്ടത് എങ്ങനെ? പത്രാധിപന്മാർക്ക് വംശനാശം വരുന്ന കാലത്ത് ഒരു മാദ്ധ്യമ വിചാരം - MarunadanMalayali.com\nJuly 27, 2015 | 10:08 AM IST | Permalink\nപ്രശസ്ത സാഹിത്യകാരൻ സക്കറിയ ഈയിടെ വളരെ പ്രസക്തമായ ഒരു നിരീക്ഷണം നടത്തി. ആരാണ് കേരളത്തിന്റെ നവോത്ഥാന മൂല്യങ്ങൾ തകർക്കാൻ ശ്രമിച്ചുകൊണ്ടിരിക്കുന്നത് എന്ന് ആകുലപ്പെടുത്തുന്ന ചോദ്യത്തിന് അദ്ദേഹം കണ്ടത്തെിയ മറുപടി കേരളത്തിലെ മാദ്ധ്യമങ്ങൾ എന്നായിരുന്നു. അതുകൊണ്ടുതന്നെ ഒരു മാദ്ധ്യമത്തിലും ആ പ്രസ്താവന വാർത്ത ആയതുമില്ല. പ്രസംഗത്തിന്റെ പ്രസക്തഭാഗങ്ങൾ ഇങ്ങനെയാണ്. 'കേരളത്തിലെ മാദ്ധ്യമ ശക്തികളാണ് നവോത്ഥാന മൂല്യങ്ങൾ കൈവിടാൻ മലയാളിയെ പ്രേരിപ്പിച്ചത്. ദിനംപ്രതിയുള്ള മസ്തിഷ്‌ക്ക പ്രക്ഷാളത്തിലൂടെ ജാതിമത രാഷ്ട്രീയ ശക്തികളുടെ അജണ്ടകൾ സമൂഹത്തിന്റ കേന്ദ്രസ്ഥാനത്തുകൊണ്ടുവന്നത് ഈ മാദ്ധ്യമങ്ങളാണ്. പെരുന്നാളും ഉറൂസും പള്ളിപ്പെരുന്നാളും മാത്രമാണ് വാർത്തയെന്ന് വരുത്തി തീർത്തതും ഇവരാണ്.'\nഒന്നോർത്താൽ അതീവ ലജ്ജാകരമായ അവസ്ഥയിലേക്കാണ് കേരളത്തിലെ മാദ്ധ്യമങ്ങൾ അധപ്പതിക്കുന്നത്. ജാതിമത ശക്തികൾക്ക് വീടുപണി ചെയ്യുകമാത്രമല്ല, അവരിൽപലരും മൂലധന ശക്തികളോട് നിർലജ്ജം സന്ധിചെയ്യുകയാണ്. പരസ്യക്കാർ ഇരിക്കാൻ പറഞ്ഞാൽ കിടക്കുന്ന അവസ്ഥയിലാണ് കേരളത്തിലെ മാദ്ധ്യമങ്ങൾ. പത്രാധിപർ തസ്തിക തന്നെ പലേടത്തും ഇല്ലാതായി. അവിടം മാർക്കറ്റിങ്ങ് വിഭാഗം കൈയടക്കി. പരസ്യം കൊടുത്തിരുന്നെങ്കിൽ അവർ വീരപ്പന്റെയും ഗോവിന്ദചാമിയുടെയുമൊക്കെ വാർത്തകൾ പോലും തമസ്‌ക്കരിച്ചേനെ. ഇന്ന് ഗൾഫാർ മുഹമ്മദാലിക്കും, ബോബി ചെമ്മണ്ണൂരിനും, മലബാർ ഗോൾഡിനും, എം എ യൂസഫലിക്കും മാത്രമല്ല ചെറുകിട പരസ്യദാതാക്കൾക്കുപോലും വാർത്തകളെ സ്വാധീനിക്കാനുള്ള കഴിവു വന്നിരിക്കുന്നു. വർഗീയതും, അശാസ്ത്രീയതയും, അന്ധ വിശ്വാസങ്ങളും, ആൾദൈവ സംസ്‌ക്കാരവും പ്രചരിപ്പിക്കുന്ന വിധ്വംസക മേഖലയയി മാദ്ധ്യമങ്ങൾ മാറുമ്പോൾ നമ്മൾ പ്രേക്ഷകർക്ക് എന്താണ് ചെയ്യാൻ കഴിയുക. അതിലേക്ക് എത്തും മുമ്പ് നമുക്ക് ചാനൽ ചർച്ചകളുടെ പൊതുസ്വഭാവം പരിശോധിക്കാം.\nഇവിടെ പത്രങ്ങളെ വെറുതിവിടുന്നത് അവയിൽ യാതൊരു പ്രതീക്ഷയും ഇല്ലാത്തതിനാലാണ്. കമ്യൂണിസ്റ്റുകാർ കേരളത്തിൽ അധികാരത്തിലേറിയാൽ തൂങ്ങിമരിക്കുമെന്ന് പറഞ്ഞ പത്രാധിപരുടെ ചാർച്ചക്കാർ നടത്തുന്ന മനോരമക്ക് എങ്ങനെയാണ് രാഷ്ട്രീയ നിഷ്പക്ഷത പാലിക്കാനാവുക. സ്വന്തം സ്ഥാപനത്തിലെ പ്രതിഷേധിക്കുന്ന ജീവനക്കാരെമുഴുവൻ സ്ഥലംമാറ്റിയും, അവശേഷിക്കുന്നവരെ പിരിച്ചുവിട്ടും ഫാസിസ്റ്റായി വിരാജിക്കുന്ന വീരേന്ദ്രകുമാർ എന്ന സോഷ്യലിസ്റ്റ് നടത്തുന്ന പത്രത്തിൽനിന്ന് എന്ത് നീതിയാണ് പ്രതീക്ഷിക്കാൻ കഴിയുക. പാർട്ടിപത്രങ്ങളും, മുസ്ലിം സാമുദായിക ചേരിതിരവിന്റെ തൂക്കമൊപ്പിച്ചുണ്ടാക്കിയ മറ്റ് പത്രങ്ങളും നിഷ്പക്ഷരാണെന്ന് അവർപോലും പറയുന്നില്ലല്ലോ. പക്ഷേ ചാനലുകൾ അങ്ങനെയല്ലല്ലോ. പുതുമയുടെയും പ്രതീക്ഷയുടെയും എന്തോ ഒന്ന് അവർ ഇപ്പോഴും ബാക്കിയാക്കുന്നു.\nചാനൽ ചർച്ചകളിലെ വൈതാളികർ!\nപക്ഷേ കേരളത്തിലെ ചാനൽ ചർച്ചകളിലെ പൊതുസ്വഭാവം നോക്കുക. പ്രാഥമിക ജനാധിപത്യബോധം തൊട്ടുതീണ്ടിയിട്ടില്ല. ആദ്യമേതന്നെ ചർച്ചയുടെ അജണ്ടയും അനുമാനവും സ്വയം തീരുമാനിക്കുക. അതനുസരിച്ച് ചർച്ച പോകാൻ നിർബന്ധിക്കുക. അവതാരകർക്ക് സ്വന്തം വീരസ്യം പ്രകടിപ്പിക്കനുള്ള അവസരം കൂടിയാണിത്. മുഖം എക്‌സ്ട്രീം ക്ലോസപ്പിലാക്കി, ഇടക്കിടെ പേനചൂഴറ്റിയും ആകോശിച്ചും ഇവർ അർണോബ് ഗോസ്വാമി എന്ന ഇന്ത്യൻ വിഷ്വൽ ജേർണലിസത്തിലെ തെറ്റായ മാതൃകയെ അനുകരിക്കയാണ്. സ്വന്തം അഭിപ്രായങ്ങൾ മറ്റുള്ളവരുടെ വായിൽ കുത്തിത്തിരുകി തീർത്തും ഏകപക്ഷീയമായ ചർച്ചനയിച്ച് ആളാവുകയാണ് അർണോബിന്റെ രീതി. എന്നാൽ ബി.ബി.സി അടക്കമുള്ള ലോകാ മാദ്ധ്യമങ്ങളിലെ ചർച്ചകൾ നോക്കു. അവർക്ക് മുൻകൂട്ടി ഒരു അജണ്ടയില്ല. വിവിധ അഭിപ്രായങ്ങൾ അനുസരിച്ച് ചർച്ച എങ്ങനെയും മാറാം. അവസാനത്തെ അനുമാനം പലപ്പോഴും, അവർ എടുത്ത വിഷയത്തെ പൊളിച്ച് അടുക്കുന്നതുമാവും. പല വിദേശമാദ്ധ്യമങ്ങളിലും ചർച്ചക്കൊപ്പം തൽസമയ വോട്ടെടുപ്പും നടക്കും. തുടങ്ങുമ്പോൾ വിഷയത്തോടുള്ള പ്രേക്ഷകരുടെ പ്രതികരണവും അവസാനിക്കുമ്പോഴുള്ള പ്രതികരണവും കാണിക്കും. നിങ്ങൾ ചർച്ചയിൽ നിങ്ങളുടെ ഭാഗം നന്നായി അവതരിപ്പിച്ചാൽ വോട്ട് അനുകൂലമായി വീഴും. ചാനൽ ചർച്ചകളിൽ മാത്രമല്ല, മറ്റ് ഡിബേറ്റുകളിലുമുണ്ട് ഈ തൽസമയ വോട്ടെടുപ്പ്. നമ്മുടെ ശശി തരൂരിന്റെ വിഖ്യാതമായ ബ്രിട്ടനെ വിറപ്പിച്ച പ്രസംഗം നോക്കുക. ഡിബേറ്റ് തുടങ്ങുന്നതിനുമുമ്പ് ബ്രിട്ടന് അനുകൂലമായിരുന്നു ഭൂരിഭാഗം വോട്ടുകളും. തരൂരിന്റെ ഉജ്വല പ്രസംഗം കഴിഞ്ഞതോടെ ഇന്ത്യക്ക് അനുകൂലവും! (എന്തിന് അമേരിക്കൻ പ്രസിഡന്റ് തെരഞ്ഞെടുപ്പിൽ പോലും ടെലിവിഷൻ ഡിബേറ്റാണ് അന്തിമമായി വോട്ട് മേൽക്കെയുണ്ടാക്കുന്നത്).\nഎന്നാൽ നമ്മുടെ നാട്ടിൽ ചാനൽ ചർച്ചയെന്നാൽ വളഞ്ഞിട്ട് ആക്രമിക്കയാണ്. മിക്കവാറും ഇതിന് ഇരയായി മാറുന്നത് സിപിഐ (എം) പോലുള്ള സംഘടനകളാണ്. ഒരു പാർട്ടിയുടെ സംഘടനാവിഷയങ്ങൾ ചർച്ചചെയ്യാനുള്ള ഇടത്തുപോലും, വിവിധ കാരണങ്ങളാൽ അവർ പുറത്താക്കിയ, ആ പാർട്ടിയോട് കടുത്ത ശത്രുതയുള്ള ആളുകളെ വട്ടമിട്ട് നിരത്തി ആക്രമിക്കയാണ് പൊതു രീതി. അതായത് അപ്പുക്കുട്ടൻ വള്ളിക്കുന്ന്, കെ.എം ഷാജഹാൻ, എം.എൻ പിയേഴ്‌സൻ എന്നിവർ ഒരു ഭാഗത്ത്. മറുഭാഗത്ത് എം.ബി രാജേഷോ, എം.സ്വരാജോ പോലുള്ള ഒരേയൊരു ആൾ മാത്രവും. മൂന്നുപേരെ ഒറ്റക്ക് ഒരാൾ നേരിടുക എന്നത് ചർച്ചയുടെ എന്ത് ജനാധിപത്യ യുക്തിയാണ്. ഇനി ഇതിൽ നാലാമത്തെയാളായി വേണുബാലകൃഷ്ണനും, നികേഷ്‌കുമാറും, വിനു വി.ജോണും, ഷാനിപ്രഭാകരുമൊക്കെയുണ്ടാവും. ഒരിക്കലും ഒരു കളിയിൽ റഫറി ഗോളടിക്കാൻ പാടില്ലല്ലോ. എന്നാൽ ഈ മൂന്ന്‌പേർക്ക് എപ്പോഴൊക്കെ തട്ടുകേട് പറ്റുകയോ, അല്ലെങ്കിൽ അവരുടെ വാദങ്ങൾ പൊളിയുയോ ചെയ്താൽ അപ്പോൾ ഈ അവതാരകർ ഇടപെടും. അല്ലെങ്കിൽ തിരിച്ചുവരാമെന്ന നിലവിളിയോടുകൂടി ഇടവേളപറഞ്ഞ് മറ്റൊരുകാര്യത്തിലേക്ക് വിഷയംമാറ്റും. മാത്രമല്ല മൂന്നുപേർക്ക് കൊടുത്ത സമയത്തിന്റെ അത്രതന്നെ ഈ ഏകാംഗത്തിനും അവകാശപ്പെട്ടതാണെങ്കിലും അതിന്റെ പകുതിപോലും നൽകില്ല. പ്രമോദ് രാമനെയും അയ്യപ്പദാസിനെയും പോലുള്ള മനോരമ ന്യൂസിലെ അപൂർവം വാർത്താ അവതാരകൾ മാത്രമാണ് ഈ മര്യാദ അൽപ്പമെങ്കിലും പാലിക്കറുള്ളത്. (മനോരമ പത്രം വേറെ, ചാനൽ വേറെ. മനോരമക്കറിയാം തങ്ങളുടെ പത്രത്തിലെ വിഷവുമായി ചെന്നാൽ ചാനലിൽ ചെലവാവില്ലെന്ന്. ഒപ്പം വ്യക്തിത്വമുള്ള മാദ്ധ്യമപ്രവർത്തകർ കൂടി തലപ്പത്തുവന്നതോടെ മനോരമയുടെ ദുസ്വഭാവങ്ങൾ ഒന്നുമില്ലാത്ത ചാനലായി അതുമാറി).എന്നാൽ നമ്മുടെ നാട്ടിൽ ചാനൽ ചർച്ചയെന്നാൽ വളഞ്ഞിട്ട് ആക്രമിക്കയാണ്. മിക്കവാറും ഇതിന് ഇരയായി മാറുന്നത് സിപിഐ (എം) പോലുള്ള സംഘടനകളാണ്. ഒരു പാർട്ടിയുടെ സംഘടനാവിഷയങ്ങൾ ചർച്ചചെയ്യാനുള്ള ഇടത്തുപോലും, വിവിധ കാരണങ്ങളാൽ അവർ പുറത്താക്കിയ, ആ പാർട്ടിയോട് കടുത്ത ശത്രുതയുള്ള ആളുകളെ വട്ടമിട്ട് നിരത്തി ആക്രമിക്കയാണ് പൊതു രീതി. അതായത് അപ്പുക്കുട്ടൻ വള്ളിക്കുന്ന്, കെ.എം ഷാജഹാൻ, എം.എൻ പിയേഴ്‌സൻ എന്നിവർ ഒരു ഭാഗത്ത്. മറുഭാഗത്ത് എം.ബി രാജേഷോ, എം.സ്വരാജോ പോലുള്ള ഒരേയൊരു ആൾ മാത്രവും.\nഅരുവിക്കരതെരഞ്ഞെടുപ്പിന്റെ സമയത്ത് വേണു ബാലകൃഷ്ണനും, എം.സ്വരാജും മാതൃഭൂമി ചാനലിൽ വാക്കുകൾകൊണ്ട് ഏറ്റുമുട്ടിയത് ഓർക്കുക. പിണറായി വിജയൻ ഒരു പത്രസമ്മേളനം പോലും നടത്താൻ അറിയാത്ത ആളാണെന്ന് വ്യംഗമായി ആക്രമിച്ച് കത്തിക്കയറുകയാരുന്നു വേണു. അപ്പോഴാണ് നിങ്ങളാഗ്രഹിക്കുന്ന രീതിയിൽ പിണറായി പത്രസമ്മേളനം നടത്തണമോ, എന്ന് ചോദിച്ച് 'അതങ്ങ് പള്ളിൽപോയി പറഞ്ഞാൽ മതിയെന്ന'് സ്വരാജ് തിരച്ചടിച്ചത്. തന്റെ വാദങ്ങളുടെ ഒക്കെ മുന സ്വരാജ് ഒടിച്ചിട്ടും വേണു അതേ അഭിപ്രായത്തിൽ ഉറച്ചു നിൽക്കയാണ്. അതായത് ചർച്ചയിൽ പങ്കെടുക്കുന്ന ആളുകൾ തമ്മിലല്ല, നിഷ്പക്ഷൻ എന്ന് പറയുന്ന അവതാരകനുമായാണ് ചർച്ച! ഇതാണ് കേരളത്തിന്റെ മാദ്ധ്യമ സംസ്‌ക്കാരം. ഇനി സ്ത്രീകൾ അവതാരകരായി വന്നാലും ഈ ഗോസാമി സിൻഡ്രോമിൽനിന്ന് മോചനമില്ല. സിന്ദുസൂര്യകുമാറും, ഷാനി പ്രഭാകരനുമൊക്കെ പുരുഷന്മാരെ അനുകരിച്ച് അക്രമാസക്തമായ വാചിക വിരേചനം തീർത്ത് ജനാധിപത്യ വിരുദ്ധമായാണ് ചർച്ചകൾ നിയിക്കുക. ടീവി ന്യൂവിൽനിന്ന് രാജിവച്ച വീണജോർജ് മാത്രമാണ് ഇതിന് അപവാദം.\nകപട ബുജികളുടെ ഓരിയിടൽ\nഒരുകാര്യത്തിലുള്ള ചർച്ചയിൽ ആ വിഷയവുമായി പുലബന്ധമില്ലാത്തവരെ ക്ഷണിച്ചുവരുത്തി ആധികാരികമായി വിണ്ഡിത്തങ്ങൾ അവതരിപ്പിക്കുക എന്ന കോമഡിയും കേരളത്തിലെ ചാനൽ ചർച്ചകളിൽ കാണാം. (ഇതിലും വിദേശ ചാനലുകളെ കണ്ടുപടിക്കണം) ഒരിക്കൽ പൂട്ടിപ്പോയ ഇന്ത്യാവിഷനിൽ, അഡ്വ.ജയശങ്കർ ജനിതകമാറ്റം വരുത്തിയ വഴുതനയെക്കുറിച്ച് സംസാരിക്കുന്നത് കേട്ടു. ഈ വിഷയത്തിൽ എന്താണ് അദ്ദേഹത്തിന് അറിയുക. അന്തക വിത്തും, ജനിതകവിത്തും തമ്മിൽ പരസ്പരം മാറിപ്പോയിട്ടും അദ്ദേഹം ആധികാരികമായി അഭിപ്രായം തുടരുകയാണ്. ജാതി സ്പരിറ്റും, അൽപ്പം വർഗീയതയും, സകലതിനോടുമുള്ള പുച്ഛവും അദ്ദേഹത്തിന്റെ ചർച്ചകളിൽ പ്രകടമാണ്. വ്യക്തിഹത്യ പൊളിഞ്ഞാലും ഈ മഹാൻ ക്ഷമ പറയാൻ കൂട്ടാക്കില്ല. കെ.വേണുവും, സി.ആർ നീലകണ്ഠനാണ് സകലവിഷയങ്ങളിലും ആധികാരികമായി അഭിപ്രായം പറയാൻ കഴിയുന്ന കേരളത്തിന്റെ ചാനൽ ചോംസ്‌ക്കിമാർ.\nആരോഗ്യമേഖലയിലെ സ്‌പെഷ്യലൈസേഷനെകുറിച്ചൊക്കെ വേണുവിന് കാര്യമായൊന്നും പിടിയില്ലെങ്കിലും ചർച്ചകേട്ട് താൻ അമ്പരന്നുപോയെന്ന ജനകീയ ആരോഗ്യപ്രവർത്തകനായ ഡോ. അഗസ്റ്റസ് മോറിസ് ഒരിക്കൽ പറഞ്ഞതോർക്കുന്നു. 'എന്തിനാണ് കണ്ണിനായി ഒരു വൈദ്യശാസ്ത്രശാഖ, തലക്കായി മറ്റൊന്ന് എന്നിങ്ങനെ. എല്ലാംകൂടി ഒന്നുപോരെയെന്നാണ്' കെ.വേണു ഒരിക്കൽ ചോദിച്ചതത്രേ. നീലകണ്ഠനെ സംബന്ധിച്ച് എന്തും ആഗോളസാമ്രാജ്വത്വത്തിന്റെ സൃഷ്ടിയാണ്. ശാസ്ത്രീയ കുയുക്തി പ്രയോഗം മലയാളികൾക്ക് കാണിച്ചുതന്ന് ഇദ്ദേഹമാണ്. ശാസ്ത്ര സാഹിത്യപരിഷത്ത് അടക്കമുള്ള സംഘടനകളെ ചാരസംഘടനയാണെന്ന് പറഞ്ഞ് പരത്തി കേരള വികസനത്തെ പിന്നോട്ടടിപ്പിച്ചതിലും ഇദ്ദേഹത്തിനുള്ള വലിയ പങ്ക് മാദ്ധ്യമങ്ങൾ ഇനിയും വിചാരണചെയ്തിട്ടില്ല. പക്ഷേ ചാനലുകാർക്ക് അങ്ങേർ മഹാ ബുദ്ധിജീവിയാണ്. കേരള വികസനത്തെ 25വർഷം പിറകോട്ട് അടുപ്പിച്ചതിൽ ഈ കപട ബുജികൾ വഹിച്ച പങ്ക് നവമാദ്ധ്യമങ്ങളിലെങ്കിലും ചർച്ചയാവണം.ആരോഗ്യമേഖലയിലെ സ്‌പെഷ്യലൈസേഷനെകുറിച്ചൊക്കെ വേണുവിന് കാര്യമായൊന്നും പിടിയില്ലെങ്കിലും ചർച്ചകേട്ട് താൻ അമ്പരന്നുപോയെന്ന ജനകീയ ആരോഗ്യപ്രവർത്തകനായ ഡോ. അഗസ്റ്റസ് മോറിസ് ഒരിക്കൽ പറഞ്ഞതോർക്കുന്നു. 'എന്തിനാണ് കണ്ണിനായി ഒരു വൈദ്യശാസ്ത്രശാഖ, തലക്കായി മറ്റൊന്ന് എന്നിങ്ങനെ. എല്ലാംകൂടി ഒന്നുപോരെയെന്നാണ്' കെ.വേണു ഒരിക്കൽ ചോദിച്ചതത്രേ. നീലകണ്ഠനെ സംബന്ധിച്ച് എന്തും ആഗോളസാമ്രാജ്വത്വത്തിന്റെ സൃഷ്ടിയാണ്. ശാസ്ത്രീയ കുയുക്തി പ്രയോഗം മലയാളികൾക്ക് കാണിച്ചുതന്ന് ഇദ്ദേഹമാണ്.\nഇനി ജനപ്രിയ താരങ്ങളാവട്ടെ രാജ്‌മോഹൻ ഉണ്ണിത്താനും, പി.സി ജോർജുമൊക്കെയാണ്. എന്ത് മണ്ടത്തരവും ആധികാരികമായി പറയാനുള്ള ആത്മവിശ്വാസവും തിണ്ണമിടുക്കുമാണ് ഇവരുടെ മൂലധനം. തെറിപറഞ്ഞ് ഇവർ എതിരാളികളടെ വായപൂട്ടുമ്പോൾ ആങ്കർ മിണ്ടാറില്ല. മഹത്തായ ജേണലിസം തന്നെ.\nതോമസ് ഐസക്കിൽ നിന്നും, സുജിത് നായർ എപ്പിസോഡിൽനിന്നും കിട്ടിയ പാഠങ്ങൾ\nഅടുത്തകാലംവരെ പച്ചക്കള്ളങ്ങൾ ആണെന്ന് അറിഞ്ഞിട്ടും അവയൊക്കെ സഹിക്കേണ്ട ഗതികേടായിരുന്നു സാധാരണക്കാർക്ക്. ഇപ്പോഴിതാ ഫേസ്‌ബുക്ക്‌പോലുള്ള നവ മാദ്ധ്യമങ്ങളിലൂടെ നിങ്ങൾ ഓരോരുത്തർ വിചാരിച്ചാലും ഇവന്മാരെയൊക്കെ പൊളിച്ചടുക്കാമെന്ന അവസ്ഥ വന്നിരിക്കുന്നു. മാതൃഭൂമിയുടെ നെറികേടിനെതിരെ ഒരു സാധാരണക്കാരൻ കൊടുത്ത മുട്ടൻ പണിനോക്കുക. കുറച്ചുകാലം മുമ്പ് ബോബി ചെമ്മണ്ണൂരിന്റെ തിരൂർ ഷോറൂമിൽ, ജൂവലറിയുടെ വഞ്ചനക്കിരയായ ഒരു ഉപഭോക്താവ് തീകൊളുത്തി ആത്മഹത്യചെയ്തു. മറ്റെല്ലാ പത്രങ്ങളെയുംപോലെ ഗത്യന്തരമില്ലാതെ മാതൃഭൂമിയും വാർത്തകൊടുത്തെിലും അതിൽ ജൂവലറിയുടെ പേരുമാത്രം ഇല്ല! കാരണം എല്ലാവർക്കും അറിയാം. എന്നാൽ ഒരു വിരുതൻ മാതൃഭൂമിയിലേക്ക് വിളിച്ച് ചോദിച്ചു. സ്വാതന്ത്ര്യ സമരകാലത്ത് ബ്രിട്ടീഷുകാരെപ്പോലും ഭയക്കാത്ത മാതൃഭൂമി എന്തിനിങ്ങനെ കുനിഞ്ഞുകൊടുക്കുന്നുവെന്ന്. അപ്പോൾ അവരുടെ സീനിയർ എഡിറ്റർ എത്ര സത്യസദ്ധമായാണ് വായനക്കാരനോട് കാര്യം സമ്മതിക്കുന്നത്. നിങ്ങൾക്ക് വല്ലാതെ ധാർമ്മികരോഷമുണ്ടെങ്കിൽ അത് മാനേജ്‌മെന്റിനെ അറിയിക്കയാണ് വേണ്ടതെന്നും ആ പത്രപ്രവർത്തകൻ പറയുന്നു. ഈ ഫോൺ സംഭാഷണം ഇദ്ദേഹം ഫേസ്‌ക്കിലും വാട്‌സ് ആപിലും ഇട്ടതോടെ വൈറലായി! വാർത്തകൾ മുക്കുകയും പൊക്കുകയുംചെയ്യുന്ന ടിഷ്യൂപേപ്പർ ജേർണലിസത്തിനുള്ള ഒന്നാന്തരം താക്കീതായി അത്. മാതൃഭൂമി നാണംകെട്ടു. ആസനത്തിൽ ആൽമുളച്ചാലും അതും ഒരു തണൽ എന്ന് കരുതുന്ന വീരനും, ചന്ദ്രനുമൊന്നും ചമ്മൽ പുറത്തുകാണിക്കുന്നില്ല എന്നേയുള്ളൂ. ഇങ്ങനെയാണ് മാദ്ധ്യമ മാഫിയയെ പൊളിക്കുക. നവമാദ്ധ്യമങ്ങളിലുടെയുള്ള നിരന്തരമായ വിചാരണയും ജാഗ്രതയും കേരളത്തിൽ ഉണ്ടായില്ലെങ്കിൽ ഇവിടെ നമുക്ക് ജീവിക്കാൻ കഴിയില്ല.\nസിപിഐ(എം) വിശാഖപട്ടണം പാർട്ടി കോൺഗ്രസിനോട് അനുബന്ധിച്ചാണ്, ഡോ.തോമസ് ഐസക്കിന്റെ ഫേസ്‌ബുക്ക് പോസ്റ്റ് ഒരുപാട് നുണക്കഥകൾ ഒറ്റയടിക്ക് പൊളിച്ചത്. സിപിഐ(എം) അഖിലേന്ത്യസമ്മേളനത്തിൽ മൽസരം നടന്നുവെന്നും സീതാറം യെച്ചൂരിക്കെതിരെ, എസ്.രാമചന്ദ്രൻപിള്ള മൽസരിച്ചുവെന്നൊക്കെ നുണക്കഥകൾ രാവിലെ മുതൽ ദൃശ്യമാദ്ധ്യമ പ്രവർത്തകർ വായിട്ട് അലക്കുമ്പോഴാണ് ഐസക്കിന്റെ പോസ്റ്റ് വന്നത്. (എസ്.ആർ.പിയെ സെക്രട്ടറിയായി തെരഞ്ഞെടുത്തെന്നായിരുന്നു ഒരു ചാനൽ ആദ്യം അടിച്ചുവിട്ടത്.) യെച്ചൂരിയെ ഐകകണ്‌ഠേനയാണ് തെരഞ്ഞെടുത്തതെന്ന വിവരത്തോടൊപ്പം, എസ്.ആർ.പി കൈപൊക്കി യെച്ചൂരിക്ക് വോട്ടുചെയ്യുന്ന പടവും ഐസ്‌ക്ക് പുറത്തുവിട്ടതോടെയാണ് മാദ്ധ്യമവേട്ടക്കാർ അടങ്ങിയത്.സിപിഐ(എം) വിശാഖപട്ടണം പാർട്ടി കോൺഗ്രസിനോട് അനുബന്ധിച്ചാണ്, ഡോ.തോമസ് ഐസക്കിന്റെ ഫേസ്‌ബുക്ക് പോസ്റ്റ് ഒരുപാട് നുണക്കഥകൾ ഒറ്റയടിക്ക് പൊളിച്ചത്. സിപിഐ(എം) അഖിലേന്ത്യസമ്മേളനത്തിൽ മൽസരം നടന്നുവെന്നും സീതാറം യെച്ചൂരിക്കെതിരെ, എസ്.രാമചന്ദ്രൻപിള്ള മൽസരിച്ചുവെന്നൊക്കെ നുണക്കഥകൾ രാവിലെ മുതൽ ദൃശ്യമാദ്ധ്യമ പ്രവർത്തകർ വായിട്ട് അലക്കുമ്പോഴാണ് ഐസക്കിന്റെ പോസ്റ്റ് വന്നത്. (എസ്.ആർ.പിയെ സെക്രട്ടറിയായി തെരഞ്ഞെടുത്തെന്നായിരുന്നു ഒരു ചാനൽ ആദ്യം അടിച്ചുവിട്ടത്.)\nഇതുതന്നെയാണ് സിപിഐ(എം) അടക്കമുള്ള ഇടത് മതേതരചേരി കേരളത്തിൽ നേരിടുന്ന ഏറ്റവും വലിയ വെല്ലുവിളിയും. പ്രചണ്ഡമായ മാദ്ധ്യമ കുപ്രചാരണങ്ങളെ ചങ്കുറപ്പോടെ നേരിടാൻ അവർക്ക് കഴിയുന്നില്ല. പാർട്ടിവാർത്തകളിൽ ഈ നവ ജനാധിപത്യത്തിന്റെ കാലത്തും അവർ ഇരുമ്പുമറകൾ ഇട്ടാൽ സ്വയം ഒറ്റപ്പെടുകയേ ഉള്ളൂ. ഐസക്ക് ചെയ്തപോലെ കൃത്യമായൊരു വിശദീകരണം നേരത്തെ തന്നെ നൽകിയിരുന്നെങ്കിൽ ഇത്രയും നുണകൾ പ്രചരിക്കുമായിരുന്നോ. പല ചാനൽ പ്രവർത്തകരും സമ്മർദംകൊണ്ട് കിട്ടിയ സൂചനകൾ വികസിപ്പിച്ച് ഏന്തെങ്കെിലും തടിക്കൂട്ടുകയാണ് പതിവ്. വാർത്തകൾ ഇനിമുതൽ ചോർത്തി നൽകേണ്ട, അകത്തുനടന്ന കാര്യങ്ങൾ ഫോട്ടോ സഹിതം ഞങ്ങൾതന്നെ നൽകാം എന്ന നിലപാട് സിപിഐ(എം) എടുത്താൽ എന്താവും സ്ഥിതി.\nഇനി ഈയിടെ ഫേസ്‌ബുക്കിൽ വൈറലായ സുജിത്ത് നായർ സംഭവം നോക്കുക. (പത്രക്കാരുടെ പേരിന്റെ കൂടെ നായർ, നമ്പൂതിരി, എഴുത്തച്ഛൻ, വാരിയർ തുടങ്ങിയ ജാതിവാലുകൾ തിരികിക്കയറ്റാൻ പ്രേരിപ്പിക്കുക മനോരമയുടെ മറ്റൊരു രീതിയാണ്. കെ.വി ഉണ്ണികൃഷ്ണനെന്ന പേരിൽ ചെറുകിട പത്രങ്ങളിൽ പത്രപ്രവർത്തനം തുടങ്ങിയ ഒരാൾ ഉണ്ണി.കെ വാര്യർ ആയാണ് മനോരമയിൽ എത്തിയപ്പോൾ ജ്ഞാനസ്‌നാനം ചെയ്യപ്പെട്ടത്. ഒക്കെ അച്ചായന്റെ ഒരു കളി!) 'കാൽലക്ഷംപേർ സിപിഐ(എം) വിട്ടു' എന്ന വ്യാജവാർത്ത ഈയിടെ മനോരമയിൽ അവരുടെ തിരുവനന്തപുരത്തെ രാഷ്ട്രീയ നിരീക്ഷകരിൽ ഒരാളായ സുജിത്ത് നായർ എഴുതിയതാണ് സോഷ്യൽ മീഡിയ പൊളിച്ചടുക്കിയത്. കേരളത്തിൽ മൊത്തം സിപിഐ(എം) അംഗങ്ങളുടെ എണ്ണം മുൻവർഷത്തേക്കാൾ വർധിക്കയാണ് ചെയ്തയെന്ന് മനസ്സിലാക്കാതെ എഴുതിയ അസംബന്ധം അത് അർഹിക്കുന്നരീതിയിൽ തന്നെ അപഹസിക്കപ്പെട്ടു.\nഒടുവിൽ ഫേസ്‌ബുക്കിലൂടെ ഇടത് അനുഭാവികളിൽനിന്ന് കണക്കിന് കിട്ടിയപ്പോൾ (ആ വിമർശനത്തിന്റെ ഭാഷയോട് ഈ ലേഖകന് ശക്തമായ വിയോജിപ്പുണ്ട്) സുജിത്ത് നായർ അനുകൂലികൾ പ്ലേറ്റുമാറ്റി. ഒരു വാർത്തയെഴുതിയതിന്റെ പേരിൽ ഒരു ലേഖകനെക്കുറിച്ച് ഇങ്ങനെയൊക്കെ പറയാമോ? അപ്പോഴും സുജിത്ത് എടുത്ത, പച്ചമലയാളത്തിൽ പറഞ്ഞാൽ മാദ്ധ്യമ മാമാപ്പണിയെക്കുറിച്ച് ആർക്കുമൊരു പരാതിയുമില്ല. ഇത് യാദൃശ്ചികമായി ഉണ്ടായ അക്കക്കണക്കിൽവന്ന തെറ്റല്ല. സിപിഐ(എം) അംഗങ്ങൾ ബിജെപിയിലേക്ക് ചേക്കേറുന്നു എന്ന് വരുത്തിത്തീർക്കാനുള്ള മനോരമയുടെ കൃതമായ അജണ്ടയായിരുന്നു. അരുവിക്കര തെരഞ്ഞെടുപ്പിലും ബിജെപിക്ക് അനുകൂലമായി മനോരമയിൽ നിന്ന് ഇതേ സമീപനം ഉണ്ടായി.\nഇന്ത്യൻ മീഡിയയെ കൈയിലെടുക്കാൻ കഴിഞ്ഞു എന്നതാണ് നരേന്ദ്ര മോദിയുടെ വിജയത്തുടക്കമായി അരുദ്ധതി റോയിയെപ്പോലുള്ളവർ ചൂണ്ടിക്കാട്ടുന്നത്. 2500 കോടി രൂപയാണത്രേ ഇതിനായി ബിജെപി ഒഴുക്കിയതെന്നും അവർ ചൂണ്ടിക്കാട്ടുന്നു. അതുപോലാരു സമ്മതി ബിജെപിക്കുവേണ്ടി ഉണ്ടാക്കിയെടുക്കാൻ കേരളത്തിലും ചില മുതിർന്ന പത്രപ്രവർത്തകൾ ശ്രമം തുടങ്ങിയിട്ടുണ്ട്. മുമ്പ് ഉമ്മൻ ചാണ്ടിയുടെ തുപ്പൽ വിഴുങ്ങിപ്പോവുന്ന രീതിയിൽ അദ്ദേഹത്തിന്റെ പത്രസമ്മേളനങ്ങളിൽ തൊട്ടുമുന്നിൽ വായും പൊളിച്ചിരിക്കുന്ന ഈ മാദ്ധ്യമശിങ്കങ്ങൾ ഇന്ന് മോദിയുടെ ആരാധകരാണ്. വിഴിഞ്ഞം പദ്ധതിക്കുവേണ്ടിയുള്ള പി.ആർ സമ്മേളനം വിളിച്ച ഒരു മാദ്ധ്യമപ്രവർത്തകൻ, കുപ്പിയും കോഴിയും കവറുമായാണ് സഹപ്രവർത്തകരെ ചാക്കിടാൻ ശ്രമിച്ചത്! ചുമ്മാതാണോ, തിരുവനന്തപുരത്ത് ഒ രാജഗോപാലിന്റെ പേര് കേട്ടതും ത്രികോണ മൽസരമെന്ന് ഇവരൊക്കെ ജയ് വിളിച്ചത്.മുമ്പ് ഉമ്മൻ ചാണ്ടിയുടെ തുപ്പൽ വിഴുങ്ങിപ്പോവുന്ന രീതിയിൽ അദ്ദേഹത്തിന്റെ പത്രസമ്മേളനങ്ങളിൽ തൊട്ടുമുന്നിൽ വായും പൊളിച്ചിരിക്കുന്ന ഈ മാദ്ധ്യമശിങ്കങ്ങൾ ഇന്ന് മോദിയുടെ ആരാധകരാണ്. വിഴിഞ്ഞം പദ്ധതിക്കുവേണ്ടിയുള്ള പി.ആർ സമ്മേളനം വിളിച്ച ഒരു മാദ്ധ്യമപ്രവർത്തകൻ, കുപ്പിയും കോഴിയും കവറുമായാണ് സഹപ്രവർത്തകരെ ചാക്കിടാൻ ശ്രമിച്ചത്! ചുമ്മാതാണോ, തിരുവനന്തപുരത്ത് ഒ രാജഗോപാലിന്റെ പേര് കേട്ടതും ത്രികോണ മൽസരമെന്ന് ഇവരൊക്കെ ജയ് വിളിച്ചത്.\nഎന്നാൽ ഈ മാദ്ധ്യമ തന്ത്രങ്ങളൊന്നും കേരളത്തിലെ ഇടതുപക്ഷത്തിന് പടികിട്ടിയിട്ടില്ല. ഇത്രയേറെ മാദ്ധ്യമ സാക്ഷരതയുള്ള കേരളം പോലൊരു സംസ്ഥാനത്ത് മീഡിയ ഫ്രണ്ട്‌ലി അല്ലാത്ത ഒരു നേതാവിനോ പ്രസ്ഥാനത്തിനൊ പിടച്ചു നിൽക്കാനാവില്ല. ഒരു കാലത്ത് മുരടനും വെട്ടിനിരത്തലുകാരനുമായി (വെട്ടിനിരത്തൽ എന്ന കുപ്രസിദ്ധമായ വാക്കുപോലും മനോരമയുടെ സംഭാവനയാണ്. വി എസിന്റെ നേതൃത്വത്തിൽ ആലപ്പുഴയിൽ തുടങ്ങിയ സമരത്തിന്റെ പേര് നെൽവയൽ നികത്തൽ വിരുദ്ധസമരം എന്നായിരുന്നു). മനോരമയും മാതൃഭൂമിയും ചിത്രീകരിച്ച വി എസ് അച്യുതാനന്ദൻ, ദൃശ്യമാദ്ധ്യമങ്ങളുടെ വരവോടെ എത്രപെട്ടെന്നാണ് ജനകീയനായതെന്ന് മാദ്ധ്യമ വിദ്യാർത്ഥികൾക്ക് ഒക്കെ അറിയാം. എന്നാൽ പിണറായിയും ജയരാജന്മാരുമൊക്കെ പഴയ ഇരുമ്പുമറയും, കാർക്കശ്യത്തിന്റെ ശരീരഭാഷയുമായി ഇന്നും മാദ്ധ്യമങ്ങളോട് അകന്നുനിൽക്കുന്നു. തലശ്ശേരി കലാപത്തിൽ ആർഎസ്എസ് കലാപത്തെ തടഞ്ഞ പിണറായിയും, പി.ജയരാജനെയുമൊക്കെ വെറും ക്രൂരന്മാരായ നേതാക്കളാക്കി തേജോവധം ചെയ്യാനുള്ള ഒരു വിഭാഗത്തിന്റെ അജണ്ടക്ക് പരോക്ഷമായി പ്രോൽസാഹനമാവുകയാണ് ഈ ഇരുമ്പുമറ. കേരളത്തിൽ ഇടതുപക്ഷം ഉയർത്തിക്കൊണ്ടുവന്ന നവോത്ഥാനമൂല്യങ്ങളും മതേതര ജീവിതവും വർഗീയ ശക്തികൾക്ക് അടിയറവെക്കാൻ ആഗ്രഹിക്കാത്തവർ അടിയന്തരമായി ചെയ്യേണ്ടത് നവ മാദ്ധ്യമങ്ങളിലുടെയെങ്കിലും അവരെ കൂടുതൽ ജനകീയമാക്കുക എന്നതാണ്.സുജിത്ത് നായർ എപ്പിസോഡുപോലെ കൃത്യമായ സൈബർ മാദ്ധ്യമ വിചാരണ കേരളത്തിലെ ഇടതുമതേതര മൂല്യങ്ങൾ തിരിച്ചുപിടിക്കുന്നതിന് അനിവാര്യമാണ്.\nവാൽക്കഷ്ണം: പക്ഷേ നട്ടെല്ലും ജനാധിപത്യബോധവുമുള്ള നിഷ്പക്ഷരായ മാദ്ധ്യമപ്രവർത്തകർ കുറ്റിയറ്റ് പോയിട്ടില്‌ളെന്ന് തെളിയിക്കുകയാണ് ടീവി ന്യൂവിൽനിന്നുള്ള വീണാജോർജിന്റെ രാജി. ശമ്പളം കുറഞ്ഞുപോയതിനാലല്ല, ദലിത്ആദിവാസി വിഷയങ്ങളിൽ തനിക്കുള്ള അനുകൂല നിലപാട് വാർത്തയിൽ പ്രകടിപ്പിക്കാൻ ചേംബർ ഓഫ് കൊമേഴ്‌സ് നയിക്കുന്ന വർത്തക മാനേജ്‌മെന്റ് സമ്മതിക്കത്തതിനാൽ കൂടിയാണ് അവരുടെ രാജി! അതുപോലെ തന്നെയാണ് മാതൃഭൂമി ആഴ്ചപ്പതിപ്പിലെ കമൽറാം സജീവും. ജന്മഭൂമിയുടെ തുടർച്ചയെന്ന് തോനുന്ന രീതിയിലുള്ള പഴയകാലത്തിൽനിന്ന്, കേരളത്തിലെ എണ്ണം പറഞ്ഞ രാഷ്ട്രീയ വാരികയായി മാതൃഭൂമി ആഴ്ചപ്പതിപ്പിൻെ കമൽ മാറ്റിയത് നിരന്തരം പോരടിച്ചാണ്.പത്രാധിപർക്ക് വംശനാശംവരുന്ന പുതിയ കാലത്ത് അതിജീവനത്തിന്റെ തുരുത്തുകളാണ് ഇവരൊക്കെ.


പൂജ്യത്തിന് എതിരെ 121 വോട്ടുകള്‍ക്കാണ് ഇവരുടെ ബില് പാസായത്\nസാനിറ്ററി ഉത്പന്നങ്ങള് ആവശ്യമുള്ളവര്‍ക്കെല്ലാം സൗജന്യമായി നല്‍കുന്ന ലോകത്തിലെ ആദ്യ രാജ്യമായി സ്‌കോട്ട്‌ലണ്ട്. ചരിത്ര പ്രാധാന്യമുള്ള നിയമം പാര്‍ലമെന്റില് പാസാക്കി കൊണ്ടാണ് സ്‌കോട്ട്‌ലണ്ട് സ്ത്രീ അവകാശങ്ങളിലെ സുപ്രധാന മുന്നേറ്റം കുറിച്ചത്. ലേബര് ഹെല്‍ത്ത് വക്താവ് മോണിക്കാ ലെനോണ് മുന്നോട്ട് വെച്ച ബില്ലിന് നേരത്തെ തന്നെ സ്‌കോട്ടിഷ് സര്‍ക്കാരിന്റെയും, മറ്റ് പ്രതിപക്ഷ പാര്‍ട്ടികളുടെയും അംഗീകാരം ലഭിച്ചിരുന്നു. ഇതോടെ പാര്‍ലമെന്റില് ബില് പാസാക്കുന്നത് നിയമപരമായ കടമ്പ മാത്രമായി.\nആര്‍ത്തവ ദാരിദ്ര്യം പൂര്‍ണ്ണമായി ഇല്ലാതാക്കുന്നതാണ് ഈ നിയമം. രാജ്യത്ത് സാമ്പത്തികമായി ബുദ്ധിമുട്ട് നേരിടുന്ന കുടുംബങ്ങള്‍ക്ക് ഇത് സഹായകമാകും. പിരീഡ് പ്രൊഡക്ട്‌സ് (ഫ്രീ പ്രൊവിഷന്) (സ്‌കോട്ട്‌ലണ്ട്) ബില് പുരോഗമനപരവും, ആവശ്യകതയുമുള്ള നിയമനിര്‍മ്മാണമാണെന്ന് ലെനോണ് പറഞ്ഞു. കൊറോണാവൈറസ് മഹാമാരി വന്നതോടെ ഇതിന്റെ ആവശ്യകതയും ഏറി. 'മഹാമാരി വന്നെന്ന് കരുതി പിരീഡ് നില്‍ക്കുന്നില്ല. ഇതോടെ ടാംപോണ്, പാഡുകള്, റിയുസബിള് എന്നിവയുടെ പ്രാധാന്യവും മുന്‍പെങ്ങുമില്ലാത്ത വിധം ഉയര്‍ന്നു', അവര് കൂട്ടിച്ചേര്‍ത്തു.\n2016-ല് തെരഞ്ഞെടുക്കപ്പെട്ടത് മുതല് ആര്‍ത്തവ ദാരിദ്ര്യം നേരിടാനുള്ള പ്രവര്‍ത്തനങ്ങളില് സജീവമായിരുന്നു ലേബര് എംഎസ്പി. സ്‌കോട്ട്‌ലണ്ട് വഴികാണിക്കുന്നുവെന്നതില് അഭിമാനം ഏറെയാണ്. ചെറിയ സമയം കൊണ്ട് നമ്മള് അതിവേഗം മുന്നേറി. നമ്മള് ഒരുമിച്ച് പ്രവര്‍ത്തിച്ചത് കൊണ്ടാണ് ഇത് സാധ്യമായത്. ഒരുമിച്ച് നില്‍ക്കുമ്പോള് പാര്‍ലമെന്റ് പുരോഗമനപരമായ മാറ്റങ്ങള് കൊണ്ടുവരുമെന്ന് നമ്മള് തെളിയിച്ചിരിക്കുന്നു. ആര്‍ത്തവ ദാരിദ്ര്യം ഇനി ചരിത്രമാണ്. ഈ ഇരുണ്ട സമയത്തും ലോകത്തിലേക്ക് വെളിച്ചവും പ്രതീക്ഷയുമാണ് നല്‍കുന്നത്, ലെനോണ് പ്രസ്താവിച്ചു.\nപൂജ്യത്തിന് എതിരെ 121 വോട്ടുകള്‍ക്കാണ് ഇവരുടെ ബില് പാസായത്. ചരിത്രപരമായ നിയമം പാസാക്കാന് കഴിഞ്ഞതില് ഫസ്റ്റ് മിനിസ്റ്റര് നിക്കോള സ്റ്റര്‍ജന് അഭിമാനം രേഖപ്പെടുത്തി.


new genration onam celebration | കുറച്ചു ബഹളമുണ്ടാക്കാതെ എന്ത് ഓണം; ന്യൂജെനറേഷന്റെ ഓണം - Malayalam Oneindia\nUpdated: Sat, Sep 2, 2017, 15:30 [IST]\nഏതു നാട്ടിലായാലും മലയാളികള്‍ക്കെന്നും ഓണം ഏറ്റവും പ്രിയപ്പെട്ടതാണ്. പണ്ടെത്തെ തലമുറക്കും ഇപ്പോഴത്തെ തലമുറക്കും ഓണത്തെ കുറിച്ചു പറയാന് രണ്ടു അഭിപ്രായമായിരിക്കും. പണ്ട് കാണം വിറ്റും ഓണം ഉണ്ണണം എന്നാണ്പ പഴമക്കാർ പറയുന്നത് എന്നാല് ഇപ്പോള് അങ്ങനെയല്ല കടംവാങ്ങിയും ഓണം ഉണ്ണണം എന്നാണ്.\nഅത്തം തുടങ്ങി പത്തുനാള് പൂക്കളമിടലും തിരുവാതിര കളിച്ചും വളരെ നിശ്ബദമായിട്ടാണ് പഴയ തലമുറ ഓണം ആഘോഷിക്കുന്നത്. എന്നാല് ഇപ്പോള് അങ്ങനയല്ല കുറച്ചു ബഹളമുണ്ടാക്കിയില്ലെങ്കില് എന്ത് ഓണം എന്നാണ് ഇന്നത്തെ ന്യൂ ജെന്നുകള് ചോദിക്കുന്നത്. പഴയകാലത്തെ കലപരിപാടികളെ കുറച്ചു മോടിപിടിപ്പിച്ചാണ് പുതയ തലമുറ പയറ്റുന്നത്.തിരുവാതിര, പുലി കളി, വടം വലി എന്നിവയൊക്കെ ന്യൂജെന് സ്റ്റൈലിലാണ് പയറ്റുന്നത്. എന്നാല് ഇതു ഒരു രീതിയില് അല്ലെങ്കില് മറ്റൊരു രീതിയില് ഗുണമാണ്. നമ്മുടെ നാടും നന്മയും ആഘോഷവുമെന്നും അന്യം നിന്നു പോകില്ല. വരും തലമുറയും ഇതു കണ്ട് ഓണം ആഘോഷിക്കും.\nഓണത്തിനു ഏറ്റവും പ്രധാനം സദ്യയാണ്. പണ്ട് ചിങ്ങ മാസത്തിലാണ് ജനങ്ങളുടെ വീടുകളിലെ അടുപ്പുകളില് തീ പുകയുന്നത്. തങ്ങളുടെ ഒരു വര്‍ഷത്തെ കഷ്ടപാടിന്റെ ഫലമാണ് ഓണത്തിനു വീടുകളിലെ അടുക്കളയില് നിന്ന് വരുന്ന കാളന്റേയും ഓലന്റേയും പയസത്തിന്റേയും മണം. എന്നാല് ഇപ്പോള് അങ്ങനെയെല്ല വീട്ടില് ഉണ്ടാക്കേണ്ട കാര്യമില്ല. ഒന്നു ഫോണ്‍വിളിച്ചു പറഞ്ഞാല് ഓണ സദ്യ വീട്ടിലത്തും. കൂടെ തൂശനിലയും. ഓണത്തിനും കാലഘട്ടത്തിന്റേതായ രിതിയില് മാറ്റമുണ്ടെങ്കിലും അടിസ്ഥാനപരമായി രണ്ടും കാലത്തേയും ഓണം ഓരുപോലെ തന്നെയാണ്.\nonam festival kerala expatriates fruits vegetables malayalees saree ഓണം മലയാളി ചിങ്ങം സദ്യ\nnew genration onam celebration


ലോകത്തെ ഏറ്റവും പഴക്കമുള്ള കല്‍ക്കരി തീവണ്ടി എറണാകുളത്ത് യാത്രയ്‌ക്കൊരുങ്ങി | Southern railways heritage train getting ready for journey\nലോകത്തെ ഏറ്റവും പഴക്കമുള്ള കല്‍ക്കരി തീവണ്ടി എറണാകുളത്ത് യാത്രയ്‌ക്കൊരുങ്ങി\nഒരേസമയം 40 പേര്‍ക്ക് യാത്ര ചെയ്യാനുള്ള സൗകര്യമാണ് ഒരു എന്‍ജിനും ഒരു എ.സി. കമ്പാര്‍ട്ട്‌മെന്റുമുള്ള തീവണ്ടിയിലുള്ളത്\nവാഹന പ്രേമികളുടെ കാത്തിരിപ്പിന് വിരാമമിട്ട് ഹോണ്ടയുടെ സിബി 300 ആര് മോഡല് ..\nകൊച്ചി: ആവി എന്‍ജിന് തീവണ്ടിയില് യാത്ര നടത്തിയവര് ചുരുക്കമാണ്. അവര്‍ക്കൊരു പുതിയ യാത്രാനുഭവം പകരാനായി ദക്ഷിണ റെയില്‍വേയുടെ പൈതൃക തീവണ്ടി യാത്രയ്ക്കായി ഒരുങ്ങിക്കഴിഞ്ഞു.\nആവി എന്‍ജിനില് ഓടിയിരുന്ന 165 വര്‍ഷം പഴക്കമുള്ള തീവണ്ടിയാണ് എറണാകുളം സൗത്തില് നിന്ന് ഹാര്‍ബര് ടെര്‍മിനസിലേക്ക് ശനിയും ഞായറും യാത്ര നടത്തുന്നത്. ലോകത്തിലെ ഏറ്റവും പഴക്കം ചെന്ന ഇ.ഐ.ആര്. 21 എന്ന കല്‍ക്കരി തീവണ്ടിയാണ് സര്‍വീസിനായുള്ള തയ്യാറെടുപ്പുകള് നടത്തിയത്.\nഇതിന്റെ ഭാഗമായി വ്യാഴാഴ്ചയും വെള്ളിയാഴ്ചയും പ്രത്യേക ട്രയല് റണ്ണും നടത്തിയിരുന്നു. ശനിയാഴ്ചയും ഞായറാഴ്ചയും രാവിലെ 11-ന് എറണാകുളം സൗത്ത് സ്റ്റേഷനില്‍നിന്ന് ഈ പ്രത്യേക തീവണ്ടി സര്‍വീസ് ആരംഭിക്കും. ഒരേസമയം 40 പേര്‍ക്ക് യാത്ര ചെയ്യാനുള്ള സൗകര്യമാണ് ഒരു എന്‍ജിനും ഒരു എ.സി. കമ്പാര്‍ട്ട്മെന്റുമുള്ള തീവണ്ടിയില് ഉള്ളത്.\nബലവാനായി ബലേനോ; സൗന്ദര്യത്തിലും കരുത്തിലും മിടുക്കന്\n163 വര്‍ഷം പഴക്കമുള്ള എന്‍ജിന് 55 വര്‍ഷത്തോളം സര്‍വീസ് നടത്തിയ ശേഷം ഒരു നൂറ്റാണ്ടോളം മ്യൂസിയത്തില് സൂക്ഷിച്ചിരിക്കുകയായിരുന്നു. ചെന്നൈ പെരമ്പൂര് ലോക്കോ വര്‍ക്‌സില് പുനര്‍നിര്‍മാണം നടത്തിയ ശേഷമാണ് തീവണ്ടി ദക്ഷിണ റെയില്‍വേ ഏറ്റെടുത്തത്. നാഗര്‍കോവിലില് നിന്ന് കന്യാകുമാരിയിലേക്കായിരുന്നു പൈതൃക തീവണ്ടിയുടെ ആദ്യയാത്ര.\nഎറണാകുളം - ഹാര്‍ബര് ടെര്‍മിനസ് യാത്രാ നിരക്ക്\nവിദേശികള്‍ക്ക് 1,000 രൂപയും ഇന്ത്യക്കാര്‍ക്ക് 500 രൂപയും 12 വയസ്സിന് താഴെയുള്ള കുട്ടികള്‍ക്ക് 300 രൂപയുമാണ് നിരക്ക്. അഞ്ച് വയസ്സിനു താഴെയുള്ള കുട്ടികള്‍ക്ക് സൗജന്യ യാത്രയാണ്. എറണാകുളം നോര്‍ത്ത് - സൗത്ത് റെയില്‍വേ സ്റ്റേഷനുകളില് ടിക്കറ്റുകള് ലഭ്യമാണ്.\nപ്രായത്തിന്റെ അവശതകളൊന്നും അലട്ടാതെ പൂര്‍ണ ആരോഗ്യത്തോടെ യാത്ര ചെയ്യാന് തയ്യാറാണ് ഈ മുതുമുത്തശ്ശന് തീവണ്ടി. വെള്ളിയാഴ്ച അവസാനഘട്ട ട്രയല് റണ് നടത്തിയിരുന്നു, യാതൊരു കുഴപ്പവുമില്ലാതെ മികച്ച രീതിയില് സര്‍വീസ് നടത്താന് കഴിഞ്ഞതായി അസിസ്റ്റന്റ് ഡിവിഷണല് മെക്കാനിക്കല് എന്‍ജിനീയര് എം.കെ. സുബ്രഹ്മണ്യന് പറഞ്ഞു. പണ്ടുകാലത്ത് ആവി എന്‍ജിന് തീവണ്ടികള് സര്‍വീസ് നടത്തിയപ്പോള് അവിടെ തീവണ്ടി തിരിക്കുന്നതിനുള്ള 'ടേണ്‍ടേബിള്' സംവിധാനം ഉണ്ടായിരുന്നു. ഈ സംവിധാനം ഹാര്‍ബര് ടെര്‍മിനസ് സ്റ്റേഷനിലോ, സൗത്ത് റെയില്‍വേ സ്റ്റേഷനിലോ ഇല്ലാത്തതിനാലാണ് ഒരു ഭാഗത്തേക്ക് മാത്രമുള്ള സര്‍വീസ് ഒരുക്കുന്നത്. എറണാകുളം സൗത്ത് മുതല് ഹാര്‍ബര് ടെര്‍മിനസ് സ്റ്റേഷന് വരെയുള്ള എട്ട് കിലോമീറ്റര് ദൂരത്തിനായി 20 മിനിറ്റ് സമയമാണ് അനുവദിച്ചിരിക്കുന്നതെന്ന് സുബ്രഹ്മണ്യന് പറഞ്ഞു.\nContent Highlights; Heritage train, Southern railway\nവാഹന മോഡിഫിക്കേഷന് ഇന്ത്യയില് നിയമവിരുദ്ധമാണെങ്കിലും പല വിദേശ രാജ്യങ്ങളിലും ..\nകാലം ഉപേക്ഷിച്ച ആ റിക്ഷ, ഹമീദിന് ഇന്നും ജീവിതം...\nറോഡിലെ കുഴികള് പെട്ടെന്ന് അടയ്ക്കാം, പോട്ട് ഹോള് ഫില്ലിങ് യന്ത്രം എല്ലാ ജില്ലകളിലേക്കും\nതിരിഞ്ഞുനോക്കാനാളില്ല; തുരുമ്പെടുത്ത് നശിക്കുന്നത് ലക്ഷങ്ങളുടെ സര്‍ക്കാര് വാഹനങ്ങള്\nഇവിടെ ഓട്ടോവിളിച്ചാല് പോക്കറ്റ് കീറും...! നിരക്ക് ഡ്രൈവറിന് തോന്നിയതുപോലെ\n'ജാവ അത്ര സിമ്പിളൊന്നുമല്ല; പവര്‍ഫുള്ളാണ്, സൂപ്പറാണ്'\nഹ്യുണ്ടായ് വെന്യു കൊള്ളാം, കൊടുക്കുന്ന കാശിന് മുതലുള്ള വാഹനം


കണ്ണൂർ വിമാനത്താവളത്തിൽ വീണ്ടും സ്വർണവേട്ട; പിടിച്ചത് 37 ലക്ഷത്തിന്‍റെ സ്വർണം | again gold smuggling in kannur airport\nKannur, First Published 16, Jul 2020, 11:51 AM\nഷാർജയിൽ നിന്നെത്തിയ കാസർഗോഡ് സ്വദേശികളായ നാല് പേരിൽ നിന്നാണ് കസ്റ്റംസ് സ്വർണം പിടികൂടിയത്. 37 ലക്ഷത്തിന്റെ സ്വർണമാണ് പിടികൂടിയത്.\nകണ്ണൂര്: കണ്ണൂർ രാജ്യാന്തര വിമാനത്താവളത്തിൽ വീണ്ടും സ്വർണ്ണം പിടികൂടി. ഷാർജയിൽ നിന്നെത്തിയ കാസർഗോഡ് സ്വദേശികളായ നാല് പേരിൽ നിന്നാണ് കസ്റ്റംസ് സ്വർണം പിടികൂടിയത്. 37 ലക്ഷത്തിന്റെ സ്വർണമാണ് പിടികൂടിയത്.\nകഴിഞ്ഞ ദിവസവും വിമാനത്താവളത്തിൽ നിന്ന് സ്വര്‍ണം പിടികൂടിയിരുന്നു. ദുബായിൽ നിന്ന് എത്തിയ യാത്രക്കാരനായ കാസർകോട് മഞ്ചേശ്വരം സ്വദേശി മുഹമ്മദ് ഇർഫാനിൽ നിന്നാണ് കസ്റ്റംസ് 600 ഗ്രാം സ്വർണം പിടികൂടിയത്. വിപണിയിൽ ഇതിന് ഏതാണ്ട് 27 ലക്ഷം ഇന്ത്യൻ രൂപ വില വരും. കഴിഞ്ഞ ഞായറാഴ്ച മാത്രം വിമാനത്താവളത്തിൽ നിന്ന് ഒരു കോടി ഇരുപത് ലക്ഷത്തിൻ്റെ സ്വർണം പിടികൂടിയിരുന്നു. കുഴമ്പ് രൂപത്തിലാക്കി അടിവസ്ത്രത്തിലും ബെൽറ്റിലുമാക്കി ഒളിപ്പിച്ചു കടത്തുകയായിരുന്നു. നാദാപുരം, കാസർകോട് സ്വദേശികളാണ് ഞായറാഴ്ച പിടിയിലായത്.\nLast Updated 16, Jul 2020, 11:51 AM


Maala Parvathi facebook post about Ahaana's acting in Luca - Malayalam Filmibeat\nഅഹാന കൃഷ്ണ ഇന്‍ഡസ്ട്രി ഭരിക്കും! ലൂക്കയിലൂടെ സംസ്ഥാന അവാര്‍ഡും കിട്ടുമെന്ന് മാല പാര്‍വതി!\n| Published: Sunday, June 30, 2019, 9:48 [IST]\nമിനിസ്‌ക്രീനിലും ബിഗ് സ്‌ക്രീനിലുമൊക്കെയായി പ്രേക്ഷകര്‍ക്ക് സുപരിചിതനായി മാറിയ കൃഷ്ണകുമാറിന് പിന്നാലെയായാണ് മകള് അഹാന കൃഷ്ണ സിനിമയിലേക്കെത്തിയത്. അച്ഛന്റെ പാത പിന്തുടര്‍ന്നാണ് മൂത്ത മകളായ അഹാന കൃഷ്ണയും സിനിമയിലേക്ക് എത്തിയത്. വിടര്‍ന്ന കണ്ണുകളും നീണ്ട മുടിയുമായെത്തിയ അഹാനയ്ക്ക് തുടക്കം മുതല്‍ത്തന്നെ മികച്ച സ്വീകരണമായിരുന്നു ലഭിച്ചത്. രാജീവ് രവി സംവിധാനം ചെയ്ത ഞാന് സ്റ്റീവ് ലോപ്പസിലൂടെയായിരുന്നു താരപുത്രിയുടെ അരങ്ങേറ്റം. അഭിനയത്തിന് പുറമെ നൃത്തത്തിലും പാട്ടിലുമെല്ലാം അഹാന മികവ് തെളിയിച്ചിരുന്നു. ഫര്‍ഹാന് ഫാസിലായിരുന്നു ഞാന് സ്റ്റീവ് ലോപ്പസിലെ നായകന്.\nആദ്യ സിനിമ ശ്രദ്ധിക്കപ്പെട്ടതോടെ മികച്ചഅവസരങ്ങളായിരുന്നു അഹാനയെത്തേടിയെത്തിയത്. ലൂക്ക, പതിനെട്ടാം പടി, പിടികിട്ടാപ്പുള്ളി തുടങ്ങിയ സിനിമകളാണ് താരപുത്രിയുടേതായി എത്തുന്നത്. ടൊവിനോ തോമസിനൊപ്പം ശക്തമായ പ്രകടനമാണ് ലൂക്കയില് കാഴ്ചവെച്ചത്. ഇവരുടെ കെമിസ്ട്രി മികച്ചതാണെന്നും നല്ലൊരു റൊമാന്റിക് ചിത്രമാണ് ലൂക്കയെന്നും വ്യക്തമാക്കി നിരവധി പേരാണ് എത്തിയിട്ടുള്ളത്. സിനിമയിലെ ഗാനങ്ങളും ട്രെയിലറുമൊക്കെ റിലീസിന് മുന്‍പ് തന്നെ തരംഗമായി മാറിയിരുന്നു. നിഹാരിക എന്ന കഥാപാത്രത്തെയായിരുന്നു അഹാന അവതരിപ്പിച്ചിരുന്നത്. യാതൊരുവിധ ജാഡയുമില്ലാതെയായിരുന്നു അദ്ദേഹത്തിന്റെ പെരുമാറ്റമെന്നും ഷൂട്ടിന് മുന്‍പ് തങ്ങള് ഡയലോഗുകള് പറഞ്ഞ നോക്കി റിഹേഴ്‌സല് ചെയ്തിരുന്നുവെന്നും നേരത്തെ അഹാന പറഞ്ഞിരുന്നു. ഇപ്പോഴിതാ അഹാനയുടെ പ്രകടനത്തിന് അഭിനന്ദനവുമായി എത്തിയിരിക്കുകയാണ് മാല പാര്‍വതി.\nടൊവിനോ തോമസും അഹാന കൃഷ്ണയും നായികനായകന്‍മാരായെത്തിയ ലൂക്കയ്ക്ക് മികച്ച സ്വീകാര്യതയാണ് ലഭിച്ചുകൊണ്ടിരിക്കുന്നത്. പ്രഖ്യാപനവേള മുതല്‍ത്തന്നെ വാര്‍ത്തകളില് നിറഞ്ഞുനിന്ന സിനിമയായിരുന്നു ഇത്. താരങ്ങളും ആരാധകരുമെല്ലാം ലൂക്ക ഇഷ്ടടമായമെന്നറിയിച്ച് രംഗത്തെത്തിയിരുന്നു. ലൂക്കയുമായി ബന്ധപ്പെട്ട വിശേഷങ്ങളെല്ലാം നിമിഷനേരം കൊണ്ടാണ് വൈറലായിക്കൊണ്ടിരിക്കുന്നത്. മാല പാര്‍വതിയാണ് ലൂക്കയെ അഭിനന്ദിച്ച് എത്തിയിട്ടുള്ളത്. ഇതിനോടകം തന്നെ അവരുടെ പോസ്റ്റും വൈറലായി മാറിയിരുന്നു. അഹാന ഇനി സിനിമാ ഇന്‍ഡസ്ട്രി ഭരിക്കുമെന്നും ഇത്തവണത്തെ സംസ്ഥാന അവാര്‍ഡ് അഹാനയ്ക്ക് ലഭിക്കുമെന്നുമാണ് കരുതുന്നതെന്നും താരം പറയുന്നു. ലൂക്ക കാണുന്നതിന് മുന്‍പ് തന്റെ പ്രസ്താവനയെ വിലയിരുത്തരുതെന്നും അവര് കുറിച്ചിരുന്നു. സോഷ്യല് മീഡിയയുടെ ക്ഷണനേരം കൊണ്ടായിരുന്നു പോസ്റ്റ് തരംഗമായി മാറിയത്.\nനിരവധി സുഹൃത്തുക്കള് തനിക്കും ഈ കുറിപ്പ് അറിയിച്ച് തന്നിരുന്നുവെന്നും പാര്‍വതിയുടെ വാക്കുകളാണ് തന്റെ ആദ്യ അവാര്‍ഡെന്നും അഹാന പറയുന്നു. പറഞ്ഞറിയിക്കാവുന്നതിനും അപ്പുറത്തെ സന്തോഷമായിരുന്നു തനിക്കെന്നായിരുന്നു അഹാനന പറഞ്ഞത്. മാല പാര്‍വതിയുടെ പോസ്റ്റിന് കീഴില് നനന്ദി അറിയിച്ചുള്ള കമന്റുമായി അഹാന എത്തിയിരുന്നു. ഫേസ്ബുക്കില് സുഹൃത്തുക്കളെങ്കിലും മുന്‍പൊരു സിനിമയ്ക്കായി കുറച്ച് ദിവസം തങ്ങള് ഒരുമിച്ച് പ്രവര്‍ത്തിച്ചിരുന്നുവെന്നും അഹാന പറയുന്നു. അന്ന് നമ്പറൊന്നും കൈമാറിയിരുന്നില്ല. അവാര്‍ഡ് കിട്ടിയാല് എങ്ങനെയാണെന്ന കാര്യത്തെക്കുറിച്ച് തനിക്ക് അറിയില്ല. അതുകൊണ്ട് തന്നെ ഈ പോസ്റ്റ് ആദ്യ അവാര്‍ഡായി കാണുന്നു. തന്റെ അഭിനയം ഇഷ്ടപ്പെട്ടതിനും വിളിച്ച് സംസാരിച്ചതിനും നന്ദിയെന്നും താരം പറയുന്നു. തന്റെ അഭിനയം ഇഷ്ടപ്പെട്ടതിനെക്കുറിച്ച് വളരെ എക്‌സൈറ്റഡായി സംസാരിച്ച ആ വാക്കുകള് തന്നെ നിങ്ങളൊരു മികച്ച കലാകാരിയാണെന്ന് വ്യക്തമാക്കുന്ന കാര്യങ്ങളാണെന്നും അഹാന കുറിച്ചിട്ടുണ്ട്.\nസോഷ്യല് മീഡിയയിലൂടെ ഇതിനോടകം തന്നെ ഈ പോസ്റ്റ് വൈറലായി മാറിയിട്ടുണ്ട്. നിരവധി പേരാണ് ഇവരുടെ കമന്റുകള്‍ക്ക് പിന്തുണയുമായി എത്തിയിട്ടുള്ളത്. ജനനം മുതല്‍ത്തന്നെ സെലിബ്രിറ്റികളായി മാറുന്നവരാണ് താരങ്ങളുടെ മക്കള്. അത്തരത്തില് സിനിമാലോകവും ആരാധകരും ഒരുപോലെ കാത്തിരുന്ന അരങ്ങേറ്റം കൂടിയായിരുന്നു അഹാനയുടേത്. തുടക്കത്തില് പല കാര്യങ്ങളെക്കുറിച്ചും തനിക്ക് അറിയില്ലായിരുന്നുവെന്നും പിന്നീടാണ് പഠിച്ചതെന്നും താരപുത്രി പറഞ്ഞിരുന്നു.\nശങ്കര് രാമകൃഷ്ണന്-മമ്മൂട്ടി കൂട്ടികെട്ടിലൊരുങ്ങുന്ന സിനിമയായ പതിനെട്ടാംപടിയിലും അഹാന അഭിനയിച്ചിരുന്നു. ക്യാംപില് പങ്കെടുത്തിന് പിന്നാലെയായാണ് തന്നെ ഈ ചിത്രത്തിലേക്ക് തിരഞ്ഞെടുത്തുന്നുവെന്ന് അണിയറപ്രവര്‍ത്തകര് അറിയിച്ചത്. ആനി ടീച്ചറായാണ് അഹാന എത്തുന്നത്. ട്രെയിലറിലെ രംഗങ്ങളിലും താരത്തെ കണ്ടിരുന്നു. പൃഥ്വിരാജ്, ആര്. ഉണ്ണി മുകുന്ദന് തുടങ്ങിയ താരങ്ങളും അതിഥികളായാണ് എത്തുന്നത്. മമ്മൂട്ടിക്കൊപ്പമുള്ള കോംപിനേഷന് രംഗങ്ങളൊന്നുമുണ്ടായിരുന്നില്ലെന്നും അഹാന പറഞ്ഞിരുന്നു.\nഒരേ സമയം മൂന്ന് സിനിമകള്\nലൂക്ക റിലീസ് ചെയ്തതിന് പിന്നാലെയായാണ് പതിനെട്ടാം പടി തിയേറ്ററുകളിലേക്കെത്തുന്നത്്. അധികം വൈകാതെ തന്നെ പിടികിട്ടാപുള്ളിയും തിയേറ്ററുകളിലേക്കെത്തുമെന്നും താരപുത്രി പറയുന്നു. ഇതാദ്യമായാണ് ഒരേ സമയം മൂന്ന് സിനിമകള് റിലീസ് ചെയ്യുന്നത്. അതില് സന്തോഷമുണ്ടെന്ന് വ്യക്തമാക്കി അഹാന മാത്രമല്ല അച്ഛന് കൃഷ്ണകുമാറും എത്തിയിരുന്നു.\nMORE MAALA PARVATHI NEWS\nരജിസ്റ്റര് മാര്യജ് നടന്നത് 30 വര്‍ഷം മുമ്പ്! പിന്നെ രണ്ടാളും രണ്ട് വഴിക്ക് പോയെന്ന് മാലാ പാര്‍വതി\nകോവിഡ് അവസാനിക്കുമെന്ന് പ്രവചിച്ച ജ്യോതിഷി മരിച്ചപ്പോഴാണ് ആ സംഭവം ഓര്‍മ്മ വന്നത്: മാലാ പാര്‍വതി\nഅമ്പലത്തിന്റെ മുമ്പിലായത് കൊണ്ട്, അത് തല്ലി തകര്‍ക്കപ്പെട്ടു: മാലാ പാര്‍വതി\nആ എടുത്ത് പൊക്കിയിരിക്കുന്നത് സിനിമാനടിയെ! കോളേജ് കാലത്തെ അനുഭവങ്ങളുമായി മാല പാര്‍വതി\n6മണി തള്ള് എന്ന് പറയുന്നവരുണ്ടാകും, പക്ഷേ, കാത്തിരിക്കുന്നവരാണ് കൂടുതലെന്നും മാല പാര്‍വതി\nദുല്‍ഖര് സല്‍മാനെയാവും ലക്ഷ്യമിടുന്നത്! പൃഥ്വിരാജ് ഈ മണ്ടന് ചോദ്യങ്ങളോട് പ്രതികരിക്കല്ലേ! കുറിപ്പ്\nഷെയിന് ഒരു ഇമോഷണല് ബോംബ് ആണ്! കപടമായി ഒന്നും ചെയ്യാന് അറിഞ്ഞു കൂടാത്ത ഒരു കലാകാരനാണ്\nദിലീപും അനു സിത്താരയുമാണ് കഥാഗതി മാറ്റുന്നത്! ശുഭരാത്രിയെ അഭിനന്ദിച്ച് മാല പാര്‍വതി! പോസ്റ്റ് വൈറല്\nപാര്‍വ്വതിയ്ക്ക് നേരെയും ആസിഡ് ഒഴിച്ചിരുന്നു! ഉയരെ കണ്ടതിന് ശേഷം മനസ് തുറന്ന് നടി മാലാ പാര്‍വ്വതി!\nRead more about: maala parvathi ahana krishna tovino thomas luca ലൂക്ക ടൊവിനോ തോമസ് അഹാന കൃഷ്ണ\nMaala Parvathi facebook post about Ahaana's acting in Luca\nStory first published: Sunday, June 30, 2019, 9:48 [IST]


മനുഷ്യാവകാശ കമ്മീഷന് നോക്കുകുത്തിയാകുമോ?\nBy വെബ്ഡെസ്ക് • 20/07/2019 at 5:41PM\nകേന്ദ്ര,സംസ്ഥാന മനുഷ്യാവകാശ കമ്മീഷനുകളുടെ കാലാവധി വെട്ടിക്കുറച്ചും വിവരാവകാശ നിയമത്തില് ഭേദഗതി വരുത്താനും തീരുമാനിച്ച സര്‍ക്കാര് നടപടിക്കെതിരെ കടുത്ത വിമര്‍ശനങ്ങളാണ് ഉയരുന്നത്. പ്രതിഷേധങ്ങള്‍ക്കിടെ ലോക്സഭയെന്ന ആദ്യ കടമ്പ കടക്കാന് രണ്ട് ബില്ലിനുമായി.\n1993ലാണ് മനുഷ്യാവകാശ സംരക്ഷണ നിയമം ഇന്ത്യന് പാര്‍ലമെന്റ് പാസാക്കുന്നത്. ഇതുപ്രകാരം കേന്ദ്ര ഗവണ്‍മെന്റ് ദേശീയ മനുഷ്യാവകാശ കമ്മീഷനും രൂപം കൊടുത്തു. ഇതിന് കീഴിലായി ഓരോ സംസ്ഥാനത്തും മനുഷ്യാവകാശ കമ്മീഷനുകളുമുണ്ട്. മനുഷ്യാവകാശങ്ങള് ലംഘിക്കപ്പെടുന്നതുമായി ബന്ധപ്പെട്ട് അവകാശം നിഷേധിക്കപ്പെട്ട വ്യക്തികളോ, ഗ്രൂപ്പോ ഉള്‍പ്പെടെ നല്‍കുന്ന പരാതികളില് അന്വേഷണം നടത്തുക എന്നതാണ് കമ്മീഷന്റെ ഉത്തരവാദിത്വം.\nകൂടാതെ കമ്മീഷന് അറിവുളളതോ, ലഭിക്കുന്ന വിവരങ്ങളുടെയോ അടിസ്ഥാനത്തില് പരാതി കൂടാതെയും അന്വേഷണം നടത്താനും അധികാരമുണ്ട്. ദേശീയ മനുഷ്യാവകാശ കമ്മീഷന് ചെയര്‍മാന് പുറമെ നാല് അംഗങ്ങള് കൂടി കമ്മീഷനില് ഉണ്ടാകണമെന്ന് നിയമം. ഇതിനൊക്കെ നിശ്ചിത യോഗ്യതകളും വ്യക്തമാക്കിയിട്ടുണ്ട്. ഈ നാല് കമ്മീഷന് അംഗങ്ങള്‍ക്ക് പുറമെ കേന്ദ്ര ന്യൂനപക്ഷ കമ്മീഷന്, എസ് സി കമ്മീഷന്, എസ്ടി കമ്മീഷന്, വനിതാ കമ്മീഷന് എന്നിവയുടെ ചെയര്‍മാന്‍മാരും ഔപചാരിക അംഗങ്ങളാണ്.\nലോക്‌സഭയില് പാസാക്കിയ ബില്ലില് കൊണ്ടുവരുന്ന പ്രധാന ഭേദഗതികള് അംഗങ്ങളുടെ യോഗ്യത സംബന്ധിച്ചും ഇതിന്റെ കാലാവധി വെട്ടിക്കുറച്ചുമാണ്. നിലവില് കേന്ദ്ര, സംസ്ഥാന മനുഷ്യാവകാശ കമ്മീഷനുകളുടെ കാലാവധി അഞ്ചുവര്‍ഷമാണ്. ഇത് മൂന്ന് വര്‍ഷമായി കുറക്കാനാണ് സര്‍ക്കാരിന്റെ നീക്കം. മറ്റൊന്ന് സുപ്രീംകോടതിയില് നിന്ന് വിരമിച്ച ചീഫ് ജസ്റ്റിസുമാര്‍ക്ക് മാത്രമെ നിലവില് കമ്മീഷന്റെ ചെയര്‍മാനാകാന് സാധിക്കുകയുളളൂ. ഇത് ഭേദഗതി ചെയ്ത് സുപ്രീംകോടതിയിലെ മുന് ജസ്റ്റിസുമാരെയും മനുഷ്യാവകാശ കമ്മീഷന്റെ അധ്യക്ഷനാകാന് പരിഗണിക്കും. ഇതിന് പുറമെ പിന്നോക്ക വിഭാഗം, ഭിന്നശേഷി, ശിശു സംരക്ഷണം എന്നീ ദേശീയ കമ്മീഷനുകളിലെ അധ്യക്ഷന്‍മാര്‍ക്കും ഭാവിയില് കമ്മീഷന് അംഗമാകാം എന്നാണ് ഭേദഗതി പറയുന്നത്.\nകമ്മീഷനുകളെ കുടുതല് ഉത്തരവാദിത്വ ബോധമുളളതാക്കാനാണ് ഈ ഭേദഗതിയെന്നാണ് കേന്ദ്രസര്‍ക്കാര് വ്യക്തമാക്കുന്നത്. അതെസമയം മനുഷ്യാവകാശ കമ്മീഷനുകള് ശരശയ്യയിലാണെന്ന വിമര്‍ശനമാണ് പ്രതിപക്ഷം ഉയര്‍ത്തിയത്. മനുഷ്യാവകാശം ലംഘിക്കപ്പെടുന്ന ഭൂരിഭാഗം കേസുകളിലും പ്രതിസ്ഥാനത്ത് സര്‍ക്കാര് തന്നെ വരുന്നതിനാല് നടപടിയെടുക്കാന് കമ്മീഷനുകള് മടിക്കുന്നുവെന്നും പ്രതിപക്ഷ പാര്‍ട്ടികള് ആരോപിച്ചു.\n2005 ഒക്ടോബറിലാണ് വിവരാവകാശ നിയമം പ്രാബല്യത്തില് വരുന്നത്. ജമ്മുകശ്മീരൊഴിച്ച് രാജ്യത്തിന്റെ എല്ലാഭാഗവും വിവരാവകാശ നിയമത്തിന് കീഴില് വരുന്നതാണ്. ഈ നിയമം നടപ്പിലാക്കാനും ഉത്തരവാദിത്വങ്ങള് നിര്‍വഹിക്കുകയും ചെയ്യുകയാണ് വിവരാവകാശ കമ്മീഷന്റെ ദൗത്യം. ദേശീയ വിവരാവകാശ കമ്മീഷന് കീഴിലായി സംസ്ഥാന വിവരാവകാശ കമ്മീഷനുകളുമുണ്ട്. രാജ്യത്തിന്റെ പൊതുവായ താത്പര്യങ്ങള് തടസപ്പെടുത്തുന്നതും രഹസ്യവിവരങ്ങളും ഒഴിച്ച് കേന്ദ്ര-സംസ്ഥാന സര്‍ക്കാരുകളുടെയോ, സര്‍ക്കാര് സഹായം കൈപ്പറ്റുന്ന സ്ഥാപനങ്ങളുടെയോ കൈവശമുളള ഏത് രേഖയും നിശ്ചിത തുക നല്‍കി അപേക്ഷിച്ചാല് സമയപരിധിക്കുളളില് നല്‍കണമെന്നാണ് നിയമം. ഇത്തരത്തിലുളള നിയമം പാലിച്ചില്ലെങ്കില് കനത്ത പിഴയാണ് നല്‍കേണ്ടി വരുന്നത്. ഇന്റലിജന്‍സ് ബ്യൂറോ അടക്കം 19 വിഭാഗങ്ങളെ ഇതില് നിന്നും ഒഴിവാക്കിയിട്ടുണ്ട്.\nവിവരാവകാശ കമ്മീഷനുകളുടെ ശമ്പളവും കാലാവധിയും നിയന്ത്രിക്കാന് കേന്ദ്രസര്‍ക്കാരിന് അധികാരം നല്‍കുന്നതാണ് പുതിയ ഭേദഗതി. മനുഷ്യാവകാശ കമ്മീഷനെപോലെ അഞ്ചുവര്‍ഷത്തെ കാലാവധിയാണ് വിവരാവകാശ കമ്മീഷനിലെ കമ്മീഷണര്‍മാര്‍ക്കുളളത്. ഇത് കൂടാതെ ഭരണഘടനാ സ്ഥാപനമായ തിരഞ്ഞെടുപ്പ് കമ്മീഷനുളള അതേ പദവിയും ശമ്പളും വിവരാവകാശ കമ്മീഷണര്‍ക്കുണ്ട്. ഇത്തരത്തില് ഉന്നതപദവി വിവരാവകാശ കമ്മീഷണര്‍മാര്‍ക്ക് നല്‍കേണ്ടതില്ലെന്നും ശമ്പളവും കാലാവധിയും വെട്ടിക്കുറക്കണമെന്നുമാണ് ഭേദഗതി കൊണ്ട് രണ്ടാംമോഡി സര്‍ക്കാര് ഉദ്ദേശിക്കുന്നത്.\nഭരണകൂടത്തിന്റെ ചൊല്‍പ്പടിക്ക് കമ്മീഷനെ കൊണ്ടുവരാനുളള ശ്രമമാണ് ഇതെന്നാണ് കോണ്‍ഗ്രസ് എംപി ശശിതരൂരിന്റെ ആരോപണം. കോണ്‍ഗ്രസും തൃണമൂല് കോണ്‍ഗ്രസും വോട്ടെടുപ്പില് നിന്ന് വിട്ടുനിന്നും ഒമ്പത് എംപിമാര് എതിര്‍ത്തും പ്രതിഷേധം അറിയിച്ചെങ്കിലും വലിയ പിന്തുണയോടെ വിവരാവകാശ ഭേദഗതിയും ലോക്‌സഭ കടന്നിരിക്കുകയാണ്.


ഇരട്ടഗോളുകളുമായി തിളങ്ങി മെസ്സി, ചാമ്പ്യന്‍സ് ലീഗില് സിറ്റിയ്ക്കും പി.എസ്.ജിയ്ക്കും ജയം | Manchester City trash Club Brugge and PSG celebrate victory against RB Leipzig\nഇരട്ടഗോളുകളുമായി തിളങ്ങി മെസ്സി, ചാമ്പ്യന്‍സ് ലീഗില് സിറ്റിയ്ക്കും പി.എസ്.ജിയ്ക്കും ജയം\nOct 20, 2021, 08:19 AM IST\nപിന്നില് നിന്ന ശേഷം തിരിച്ചടിച്ചാണ് പി.എസ്.ജി വിജയം സ്വന്തമാക്കിയത്\nപാരീസ്: ചാമ്പ്യന്‍സ് ലീഗ് ഗ്രൂപ്പ് എ യില് കരുത്തരായ പി.എസ്.ജിയ്ക്കും മാഞ്ചെസ്റ്റര് സിറ്റിയ്ക്കും വിജയം. സൂപ്പര് താരം ലയണല് മെസ്സി ഇരട്ട ഗോള് നേടിയ മത്സരത്തില് പി.എസ്.ജി രണ്ടിനെതിരേ മൂന്ന് ഗോളുകള്‍ക്ക് ആര്.ബി.ലെയ്പ്‌സിഗിനെ കീഴടക്കി. സിറ്റി ക്ലബ്ബ് ബ്രഗ്ഗിനെ ഒന്നിനെതിരേ അഞ്ചുഗോളുകള്‍ക്ക് തകര്‍ത്തു.\nപിന്നില് നിന്ന ശേഷം തിരിച്ചടിച്ചാണ് പി.എസ്.ജി വിജയം സ്വന്തമാക്കിയത്. മത്സരത്തിന്റെ ഒന്‍പതാം മിനിട്ടില് തന്നെ ഗോളടിച്ച് കിലിയന് എംബാപ്പെ പി.എസ്.ജിയ്ക്ക് ലീഡ് സമ്മാനിച്ചു. എന്നാല് 28-ാം മിനിട്ടില് ആന്ദ്രെ സില്‍വ ലെയ്പ്‌സിഗിന് സമനില ഗോള് സമ്മാനിച്ചു. രണ്ടാം പകുതിയില് 57-ാം മിനിട്ടില് നോര്‍ഡി മുകിയെലെയിലൂടെ പി.എസ്.ജിയെ ഞെട്ടിച്ച് ലെയ്പ്‌സിഗ് മത്സരത്തില് ലീഡെടുത്തു.\nഎന്നാല് പിന്നീട് തകര്‍പ്പന് കളി പുറത്തെടുത്ത പി.എസ്.ജി സൂപ്പര് താരം ലയണല് മെസ്സിയിലൂടെ 67-ാം മിനിട്ടില് സമനില നേടി. 74-ാം മിനിട്ടില് ലഭിച്ച പെനാല്‍ട്ടി ലക്ഷ്യത്തിലെത്തിച്ച് മെസ്സി ആവേശകരമായ മത്സരത്തില് ടീമിന് വിജയം സമ്മാനിച്ചു. പരിക്കുമൂലം നെയ്മര് കളിച്ചില്ല. ഈ വിജയത്തോടെ പി.എസ്.ജി ഗ്രൂപ്പ് എ യില് ഒന്നാമതെത്തി. മൂന്ന് മത്സരങ്ങളില് നിന്ന് ഏഴ് പോയന്റാണ് ടീമിനുള്ളത്.\nക്ലബ്ബ് ബ്രഗ്ഗിന്റെ ഹോം ഗ്രൗണ്ടില് വെച്ചുനടന്ന മത്സരത്തില് സിറ്റി പൂര്‍ണ ആധിപത്യം പുലര്‍ത്തി. സൂപ്പര് താരം റിയാദ് മെഹ്‌റെസ് ഇരട്ട ഗോളുകളുമായി തിളങ്ങിയപ്പോള് ജാവോ കാന്‍സലോ, പ്രതിരോധതാരം കൈല് വക്കര്, കോള് പാല്‍മര് എന്നിവരും ലക്ഷ്യം കണ്ടു. ഹാന്‍സ് വനാകെന് ക്ലബ്ബ് ബ്രഗ്ഗിന്റെ ആശ്വാസ ഗോള് നേടി.\nഈ വിജയത്തോടെ സിറ്റി മൂന്ന് മത്സരങ്ങളില് നിന്ന് ആറുപോയന്റുമായി ഗ്രൂപ്പില് രണ്ടാം സ്ഥാനത്ത് തുടരുന്നു. ക്ലബ്ബ് ബ്രഗ്ഗ് മൂന്നാമതാണ്. കഴിഞ്ഞ സീസണിലെ സെമിഫൈനലിസ്റ്റുകളായ ലെയ്പ്‌സിഗിന് ഒരു മത്സരത്തില് പോലും വിജയിക്കാനായില്ല.\nContent Highlights: Manchester City trash Club Brugge and PSG celebrate victory against RB Leipzig\nസതാംപ്ടണെതിരേ ആന്‍ഫീല്‍ഡില് തകര്‍പ്പന് ജയവുമായി ലിവര്‍പൂള്; ന്യൂകാസിലിനെ തകര്‍ത്ത് ആഴ്‌സണല്\nലണ്ടന്: ഇംഗ്ലീഷ് പ്രീമിയര് ലീഗില് സതാംപ്ടണെതിരേ തകര്‍പ്പന് ..\nപി.എസ്.ജിയെ വീഴ്ത്തി സിറ്റി പ്രീ ക്വാര്‍ട്ടറില്, ലിവര്‍പൂളിനും റയലിനും അയാക്‌സിനും വിജയം\n'ലെവന്' പുലി തന്നെ, തകര്‍പ്പന് ഗോളിലൂടെ ആരാധകരുടെ മനം കവര്‍ന്ന് ലെവന്‍ഡോവ്‌സ്‌കി\nചാമ്പ്യന്‍സ് ലീഗില് പി.എസ്.ജി-മാഞ്ചെസ്റ്റര് സിറ്റി പോരാട്ടം, റയലിനും ലിവര്‍പൂളിനും മത്സരം\nപ്രായം വെറും നമ്പര് മാത്രം, മിന്നല് സേവിലൂടെ ചെല്‍സിയുടെ രക്ഷകനായി തിയാഗോ സില്‍വ\nതെറ്റായ കണക്കുകള് നിരത്തിയെന്ന് ആരോപണം, യുവന്റസിനെതിരേ പോലീസ് അന്വേഷണം\nസന്തോഷ് ട്രോഫിയ്ക്കുള്ള കേരള ടീമിനെ പ്രഖ്യാപിച്ചു; ജിജോ ജോസഫ് നായകന്\nചതുര്‍രാഷ്ട്ര ഫുട്‌ബോള് ടൂര്‍ണമെന്റില് ഇന്ത്യന് വനിതകളെ തകര്‍ത്ത് ബ്രസീല്


സൗജന്യ ബാഗ് നിർമാണപരിശീലനം | Kalpatta\nസൗജന്യ ബാഗ് നിർമാണപരിശീലനം\nകല്പറ്റ: എസ്.ബി.ഐ. ഗ്രാമീണ സ്വയംതൊഴിൽ പരിശീലനകേന്ദ്രവും ജില്ലാ സ്കില്ലിങ് കമ്മിറ്റിയും 18-ന് സൗജന്യ ബാഗ് നിർമാണ പരിശീലനം നൽകുന്നു. പട്ടികജാതി-വർഗ വിഭാഗത്തിലെ 18-നും 45-നും മധ്യേ പ്രായമുള്ളവർക്ക് അപേക്ഷിക്കാം. ഫോൺ: 04936 206132.\nകല്പറ്റ : ഒഡെപെക് മുഖേന യു.എ.ഇ.യിലെ ഇൻഡസ്ട്രിയൽ ക്ലിനിക്കിലേക്ക് മൂന്നുവർഷം എമർജൻസി വിഭാഗത്തിൽ പ്രവൃത്തിപരിചയമുള്ള എം.ബി.ബി.എസ്. ഡോക്ടർമാർക്ക് അപേക്ഷിക്കാം. www.odepc.kerala.gov.in എന്ന വെബ്‌സൈറ്റിൽ 20-ന് മുമ്പായി രജിസ്റ്റർ ചെയ്യാം. ഫോൺ: 0471-2329440/41/42/43.\nപനമരം : പമ്പ് ഹൗസിൽ അറ്റകുറ്റപ്പണി നടക്കുന്നതിനാൽ ശനിയാഴ്ച മുതൽ 18 വരെ പൂതാടി ഗ്രാമപ്പഞ്ചായത്തിൽ ജലനിധി പദ്ധതിയുടെ ജലവിതരണം മുടങ്ങും.\nകല്പറ്റ : ജില്ലാ സായുധസേന ക്യാമ്പിൽ സൂക്ഷിച്ചിട്ടുള്ള ഉപയോഗ ശൂന്യമായ പോലീസ് വാഹനങ്ങൾ മാർച്ച് 25-ന് 11-ന് ക്യാമ്പിൽ ലേലം ചെയ്യും. വാഹനങ്ങൾ ലേലത്തിനുമുമ്പുള്ള 15 ദിവസങ്ങളിൽ മുൻകൂർ അനുമതിയോടെ പരിശോധിക്കാം. ഫോൺ: 04936 202525.\nആട്, താറാവ് വളർത്തൽ പരിശീലനം\nസുൽത്താൻ ബത്തേരി : മൃഗസംരക്ഷണപരിശീലനകേന്ദ്രത്തിൽ 25, 26 തീയതികളിൽ ആടുവളർത്തലിലും 27-ന് താറാവ് വളർത്തലിലും പരിശീലനം നൽകുന്നു. മുൻകൂട്ടി രജിസ്റ്റർ ചെയ്യണം. ഫോൺ: 04936 220399.\nമുട്ടിൽ : സെക്‌ഷനിലെ എടപ്പെട്ടി, പാറക്കൽ, അമ്പുകുത്തി, ചേനംകൊല്ലി എന്നിവിടങ്ങളിൽ ശനിയാഴ്ച രാവിലെ ഒമ്പതുമുതൽ അഞ്ചുവരെ വൈദ്യുതി മുടങ്ങും.\nകല്പറ്റ : എൽ.ബി.എസ്. സെന്ററിൽ ഡി.സി.എ, ഡേറ്റ എൻട്രി ആൻഡ് ഓഫീസ് ഓട്ടോമോഷൻ ഡിപ്ലോമ ഇൻ ഫിനാൻഷ്യൽ അക്കൗണ്ടിങ് എന്നീ കോഴ്‌സുകൾക്ക് അപേക്ഷ ക്ഷണിച്ചു. വിശദവിവരങ്ങൾക്ക് പിണങ്ങോട് റോഡിൽ എം.എ. ബിൽഡിങ്ങിൽ പ്രവർത്തിക്കുന്ന എൽ.ബി.എസ്. സെന്ററിൽ ബന്ധപ്പെടാം. ഫോൺ: 8289874312.\nകല്പറ്റ : ജില്ലയിലെ അഞ്ച് മോഡൽ റെസിഡൻഷ്യൽ സ്കൂളുകളിൽ വിവിധ വിഷയങ്ങളിൽ ഒഴിവുള്ള എച്ച്.എസ്.എ., എച്ച്.എസ്.എസ്.ടി., എൽ.പി./യു.പി. അസിസ്റ്റന്റ്, എം.സി.ആർ.ടി തസ്തികകളിലേക്ക് നിയമനം നടത്തുന്നു. കരാറടിസ്ഥാനത്തിൽ ഒരുവർഷത്തേക്കാണ് നിയമനം. നിശ്ചിതമാതൃകയിലുള്ള അപേക്ഷ ബയോഡേറ്റ, സർട്ടിഫിക്കറ്റുകളുടെ സാക്ഷ്യപ്പെടുത്തിയ പകർപ്പുകൾസഹിതം സിവിൽ സ്റ്റേഷനിൽ പ്രവർത്തിക്കുന്ന ഐ.ടി.ഡി.പി. ഓഫീസിൽ ലഭിക്കണം. അവസാന തീയതി മാർച്ച് 15. റെസിഡൻഷ്യൽ സ്ഥാപനമായതിനാൽ സ്കൂളുകളിൽ താമസിച്ച് പഠിപ്പിക്കാൻ കഴിയുന്നവർ അപേക്ഷിച്ചാൽ മതി.\nകരിയർ വിൻഡോ സെമിനാർ\nമേപ്പാടി : ശിഹാബ് തങ്ങൾ സൊസൈറ്റി, ഡി.എം. വിംസ്, ആസ്റ്റർ വൊളന്റിയേഴ്‌സ് എന്നിവ ചേർന്ന് എസ്.എസ്.എൽ.സി., പ്ലസ്ടു വിദ്യാർഥികൾക്കായി 23-ന് ഡി.എം. വിംസ് മെഡിക്കൽ കോളേജ് കോൺഫറൻസ് ഹാളിൽ കരിയർ വിൻഡോ സെമിനാർ സംഘടിപ്പിക്കും. കെ.എച്ച്. ജെറീഷ് നേതൃത്വം നൽകും.\nവിവിധ കോഴ്‌സുകളെക്കുറിച്ച് അറിയാനും സംശയനിവാരണത്തിനും അവസരമുണ്ടാവും. രജിസ്‌ട്രേഷൻ സൗജന്യമാണ്. ആദ്യം പേര് രജിസ്റ്റർ ചെയ്യുന്ന 300 പേർക്ക് അവസരം ലഭിക്കും. ഫോൺ. 9995210516, 9656580872.


സഞ്ജുവിന് വിവാഹാശംസകള് അര്‍പ്പിച്ച് തരൂര്;"പിടി തോമസിനെ മറന്ന ശശി തരൂര്" - Mangalam News Online\nസഞ്ജുവിന് വിവാഹാശംസകള് അര്‍പ്പിച്ച് തരൂര്;”പിടി തോമസിനെ മറന്ന ശശി തരൂര്”\nതിരുവനന്തപുരം:സംസ്ഥാനത്തെകോണ്‍ഗ്രസ് കുടുംബം പിടി തോമസിന്റെ വേദനയില് നില്‍ക്കുമ്പോള് ശശി തരൂര് എംപിയുടെ ഫെയ്സ് ബുക്ക് പോസ്റ്റിലെത്തിയത് ക്രിക്കറ്റര് സഞ്ജു സാംസണിന്റെ വിവാഹ വാര്‍ഷിക ആശംസ.രൂക്ഷമായി വിമര്‍ശിച്ച് സോഷ്യല്‍മീഡിയ.സഞ്ജുവും ഭാര്യയും ചേര്‍ന്ന് നില്‍ക്കുന്ന ചിത്രവുമായി ആശംസ. ഇതു പക്ഷേ കേരളത്തിലെ കോണ്‍ഗ്രസുകാര്‍ക്ക് പിടിച്ചില്ല. പിടി തോമസിനെ മറന്ന ശശി തരൂരിനെ അവര് തിരുത്തിച്ചു.\nപിടിയുടെ മരണ വാര്‍ത്ത കമന്റായി കുറിച്ചു. പിന്നാലെ പിടിക്കും തരൂര് അനുശോചന സന്ദേശം ഇട്ടു. പക്ഷേ വലിയ വിമര്‍ശനമാണ് സഞ്ജുവിന്റെ വിവാഹ വാര്‍ഷിക ആശംസയ്ക്ക് താഴെ കോണ്‍ഗ്രസ് അണികള് കുറിച്ചത്. ആരായിരുന്നു പിടി തോമസ് എന്ന് ഓര്‍മ്മപ്പെടുത്തുന്ന കുറിപ്പുകള്. തരൂരിനെതിരെ അതിശക്തമായ വിമര്‍ശനങ്ങളും.\nതീര്‍ത്തും അപ്രതീക്ഷിതമായിരുന്നു പിടിയുടെ വേര്‍പാട്. വെല്ലൂര് ആശുപത്രിയില് ദിവസങ്ങളായി ജീവനു വേണ്ടിയുള്ള മല്ലിടല്. ഇന്ന് രാവിലെയാണ് പിടി വിടവാങ്ങിയത്. ഈ വാര്‍ത്ത ചാനലുകള് വലിയ തോതില് ചര്‍ച്ച ചെയ്തു തുടങ്ങി ഏറെ സമയത്തിന് ശേഷമാണ് സഞ്ജുവിന് ആശംസയുമായി തരൂര് എത്തിയത്.\nഅറിവും വിവേകവും…. അത് രണ്ടും രണ്ടാണെന്നുള്ളതിന് ഉത്തമ ഉദാഹരണമാണ് നേതാവെ നിങ്ങള്…. കഷ്ടം…, പറയാതെ വയ്യ. കഷ്ടമാണ്.. ഈയൊരു പോസ്റ്റ് അനവസരത്തില് ഉള്ളതായിപ്പോയി……, പിടി തോമസ് എന്ന ഒരു നേതാവ് മരണപ്പെട്ട വിവരം അറിഞ്ഞോ?? അത് കഴിഞ്ഞ് പോരെ സഞ്ജുവിന് ആശംസകള് അറിയിക്കല്. വളരെ മോശം ?? ഈ പാര്‍ട്ടിയോട് എന്തെങ്കിലും കൂറ് ഉണ്ടോടോ തനിക്ക്?? ഒരു സാധാരണ പ്രവര്‍ത്തകനെ സംബന്ധിച്ച് ഈ ഒരു പോസ്റ്റ് ഈ സമയത്ത് അശ്ലീലം എന്നല്ലാതെ വേറൊന്നും പറയാന് ഇല്ല.-ഇങ്ങനെ പോകുന്നു തരൂരിനുള്ള വിമര്‍ശനങ്ങള്. തരൂരിന്റെ കമന്റ് ബോക്സിലാകെ ഈ പ്രതിഷേധമാണ്.\nനിലപാടുകളുടെ മതേതര മൂല്യങ്ങളുടെ പ്രകൃതിസ്നേഹത്തിന്റെ ആദര്‍ശ സംശുദ്ധ രാഷ്ട്രീയത്തിന്റെ തമ്പൂരാന് പി. ടി.തോമസ് എം എല് എ വിട പറഞ്ഞത് വിശ്വനായകന് അറിഞ്ഞില്ല എന്ന് തോന്നുന്നു.\nഅതോ മരണപ്പെട്ടത് വിശ്വാസമില്ലാത്തതിനാല് പഠിച്ചിച്ച ശേഷം അനുശോചിക്കാമെന്ന് കരുതിയിട്ടാണോ?-അതിശക്തമായ ഭാഷയിലാണ് വിമര്‍ശനം. ഞാന് കോണ്‍ഗ്രസുകാരനല്ല എന്നാലും പറയട്ടെ കോണ്‍ഗ്രസിന്റെ സമുന്നതനായ നേതാവ് പിടി തോമസ് മരണപട്ടിട്ട് ഒരു അനുശോചനം അറിയിച്ച് ഒരു പോസ്റ്റ് ആയിരുന്നു ഈ അവസരത്തില് വേണ്ടത്-കമന്റുകള് ഇങ്ങനെ നീളുന്നു.\nഎന്തായാലും ശശിതരൂരിനെ പൊങ്കാലയുമായി കോണ്‍ഗ്രസ് നേതാക്കളും.വകതിരിവ് വട്ടപൂജ്യമെന്ന് പറഞ്ഞ് കോണ്‍ഗ്രസ് നേതാക്കള് ശശി തരൂരിനെ കൊല്ലാതെ കൊല്ലുന്നു.\nTaggedp t thomasSANJU SAMSON\nPrevious Article തൊഴില് ചൂഷണം;ഏജന്‍സികളുടെ മറവില് മലയാളി വിദ്യാര്‍ത്ഥികളെ ചൂഷണം ചെയ്ത”എറണാകുളം സ്വദേശികള് “അറസ്റ്റില്\nNext Article ആറംഗ സംഘത്തിന്റെ താണ്ഡവം റോഡില്;പെണ്‍കുട്ടിയുമായി പോയത് വെള്ളാക്കില് പാറയിലേക്ക്; പൊലീസ് അറസ്റ്റ് ചെയ്തതോടെ തന്റെ സുഹൃത്തുക്കളെന്ന് പെണ്‍കുട്ടിയുടെ മൊഴി


Sreedaran Pillai gears up to take charge of Mizoram Governor | 'ഗവർണറായാലും ഞാൻ പഴയ ശ്രീധരൻപിള്ള തന്നെ, ആർക്കും എന്നെ ഏപ്പോൾ വേണമെങ്കിലും ബന്ധപ്പെടാം; മിസോറാമിന് വേണ്ടി കൂടുതൽ പ്രവർത്തിക്കേണ്ടി വരുമെങ്കിലും എന്റെ മനസ്സ് കേരളത്തിനുമൊപ്പമുണ്ടാകും'; ഷാർജ ഇന്റർനാഷണൽ ബുക്ക് ഫെസ്റ്റിവലിൽ പ്രകാശനം ചെയ്യാനുള്ള പുസ്തകങ്ങൾ ഏൽപ്പിച്ചത് അബ്ദുള്ളക്കുട്ടിയെ; കോഴിക്കോടിന്റെ സ്നേഹാദരങ്ങളും സഹപ്രവർത്തകരുടെ ആശീർവാദവും ഏറ്റുവാങ്ങി അഡ്വ ശ്രീധരൻപിള്ള മിസോറാമിലേക്ക് - MarunadanMalayalee.com\nNovember 01, 201909:54 PM IST Permalink\nകോഴിക്കോട്: മിസോറാമിന് വേണ്ടി കൂടുതൽ പ്രവർത്തിക്കേണ്ടി വരുമെങ്കിലും തന്റെ മനസ്സ് കേരളത്തിനുമൊപ്പമുണ്ടാകുമെന്ന് നിയുക്ത മിസോറാം ഗവർണർ അഡ്വ പിഎസ് ശ്രീധരൻപിള്ള. ന്യൂഡൽഹിയിലേക്ക് യാത്ര പുറപ്പെടുമുമ്പ് കോഴിക്കോട്ട് മാധ്യമങ്ങളോട് പ്രതികരിക്കുകയായിരുന്നു അദ്ദേഹം. പലകാര്യങ്ങളിലും കേരളത്തിനോട് സാമ്യതകൾ ഉള്ള സംസ്ഥാനമാണ് മിസ്സോറാം. ടൂറിസം രംഗത്ത് കേരളവുമായി കൈകോർത്ത് നടപ്പാക്കാവുന്ന പദ്ധതികളെകുറിച്ച് ആലോചിക്കും. മിസ്സോറാമിനൊപ്പം കേരളത്തിന്റെ വികസനത്തിനുമായി പ്രവർത്തിക്കും. മിസ്സോറാമിന്റെ വികസനത്തിനായി കൂടുതൽ ചെയ്യാനുണ്ട്. ഗവർണറായാലും താൻ പഴയ ശ്രീധരൻപിള്ള തന്നെയായിരിക്കും. ആർക്കും തന്നെ ഏപ്പോൾ വേണമെങ്കിലും ബന്ധപ്പെടാമെന്നും അദ്ദേഹം കൂട്ടിച്ചേർത്തു.\nഉച്ചയ്ക്ക് ഒരു മണിയോടെയാണ് കോഴിക്കോട് തിരുത്തിയാട്ടെ വസതിയിൽ നിന്നാണ് ശ്രീധരൻ പിള്ള മീസോറാമിലേക്ക് യാത്ര തിരിച്ചത്. ബിജെപി നേതാക്കളും പ്രവർത്തകരും അഭിഭാഷക സുഹൃത്തുക്കളും അദ്ദേഹത്തെ യാത്രയക്കാനായി എത്തിയിരുന്നു. കോഴിക്കോട് നിന്ന് തീവണ്ടി മാർഗ്ഗം കൊച്ചിയിലെത്തിയ അദ്ദേഹം രാത്രി 7.55 നുള്ള ഇൻഡിഗോ വിമാനത്തിൽ ന്യൂഡൽഹിയിലേക്ക് തിരിച്ചു. ന്യൂഡൽഹിയിൽ രാഷ്ട്രപതി രാംനാഥ് കോവിന്ദ്, ഉപരാഷ്ട്രപതി വെങ്കയ്യ നായിഡു, പ്രധാനമന്ത്രി നരേന്ദ്ര മോദി എന്നിവരെ സന്ദർശിച്ചശേഷം നാലിന് അദ്ദേഹം മിസ്സോറാമിലേക്ക് തിരിക്കും. അഞ്ചിന് രാവിലെ 11നാണ് സത്യപ്രതിജ്ഞ.\nരാവിലെ ശ്രീധരൻപിള്ള ഭാര്യയ്‌ക്കൊപ്പം അഴകൊടി ദേവീക്ഷേത്രത്തിൽ ദർശനം നടത്തി. തുടർന്ന് പ്രമുഖ അഭിഭാഷകനായിരുന്ന അഡ്വ. രത്‌നസിംഗിന്റെ ഭാര്യ സാവിത്രി, മുതിർന്ന അഭിഭാഷകരായ ലീലാവതി, എൻ. ഭാസ്‌ക്കരൻ നായർ, പി.കെ. ശ്രീധരൻ നായർ, പി. ബാലഗോപാലൻ എന്നിവരെ സന്ദർശിച്ച് അനുഗ്രഹം തേടി. യാത്ര പുറപ്പെടുന്നതിന് മുമ്പ്, ഷാർജ ഇന്റർനാഷണൽ ബുക്ക് ഫെസ്റ്റിവലിൽ പ്രകാശനം ചെയ്യാനുള്ള തന്റെ പുസ്തകങ്ങളായ 'ഉത്തരം തേടുമ്പോൾ, വാഴയിൽ വലിയ മേലായി മുത്തപ്പൻ അഞ്ചടി' എന്നിവയുടെ കോപ്പി ബിജെപി സംസ്ഥാന വൈസ് പ്രസിഡന്റ് എ.പി. അബ്ദുള്ളക്കുട്ടിക്ക് കൈമാറി. നവംബർ എട്ടിന് നടക്കുന്ന പുസ്തക പ്രകാശന ചടങ്ങിൽ എ.പി. അബ്ദുള്ളക്കുട്ടി പങ്കെടുക്കും.\nബിജെപി സംസ്ഥാന വൈസ് പ്രസിഡന്റുമാരായ ചേറ്റൂർ ബാലകൃഷ്ണൻ, എ.പി. അബ്ദുള്ളക്കുട്ടി, ജന്മഭൂമി ഡെപ്യൂട്ടി എഡിറ്റർ കെ. മോഹൻദാസ്, ബിജെപി സംസ്ഥാന സമിതി അംഗം ടിപി സുരേഷ്, ജില്ലാ വൈസ് പ്രസിഡന്റ് പൊക്കിണാരി ഹരിദാസൻ, ഒബിസി മോർച്ച സംസ്ഥാന വൈസ് പ്രസിഡന്റ് അയനിക്കാട് ശശിധരൻ, കർഷകമോർച്ച ജില്ലാ പ്രസിഡന്റ് ടി. ചക്രായുധൻ, കോഴിക്കോട്ടെ വ്യാപാരി തോപ്പൻ ഭായി, താഹ തങ്ങൾ തുടങ്ങിയവർ അദ്ദേഹത്തെ യാത്രയയക്കാൻ വീട്ടിലെത്തിയിരുന്നു.\nഭാര്യ അഡ്വ. റീത്ത, മക്കളായ അഡ്വ. അർജ്ജുൻ ശ്രീധർ, ഡോ. ആര്യ അരുൺ, മരുമക്കളായ അഡ്വ. അരുൺ കൃഷ്ണധൻ, ജിപ്‌സ അർജ്ജുൻ പേരക്കുട്ടികളായ അഭിരാമി, അനന്ദിത, ദേവാംഗ്, ജാനകി, ബന്ധു അമിത്ത് എന്നിവരും ബിജെപി സംസ്ഥാന സമിതി അംഗം പി.എം. ശ്യാപ്രസാദ്, ശരത്ത് ലാൽ, കെ.കെ. ഉമേഷ് എന്നിവരും അദ്ദേഹത്തിനൊപ്പം ന്യൂഡൽഹിയിലേക്ക് തിരിച്ചിട്ടുണ്ട്.


വിളപ്പില്‍ശാല ഒരു ചൂണ്ടുപലക | JANMABHUMI DAILY\nവിളപ്പില്‍ശാല ഒരു ചൂണ്ടുപലക\nവിളപ്പില്‍ശാലയിലെ മാലിന്യപ്രശ്നം ഒരു പ്രാദേശിക വിഷയമായി തള്ളിക്കയാവുന്നതല്ലെന്ന് ഇതിനകം വ്യക്തമായിക്കഴിഞ്ഞു. ജനങ്ങളെ വിശ്വാസത്തിലെടുക്കാതെ അവരെ ബോദ്ധ്യപ്പെടുത്താതെ ഒരു ഭരണകൂടത്തിനും മുന്നോട്ടുപോകാന് കഴിവില്ലെന്ന് വിളപ്പില്‍ശാല പ്രശ്നം സര്‍വരേയും ഓര്‍മ്മിപ്പിക്കുകയാണ്. വിളപ്പില്‍ശാല മാലിന്യപ്രശ്നത്തില് നടന്ന പ്രതിരോധ സമരവും തുടര്‍ന്ന് പോലീസ് അറസ്റ്റും പിന്‍വാങ്ങലും കഴിഞ്ഞദിവസം ജനങ്ങളുടെ കൂട്ടായ്മയുടെ വിജയമാണ്. നാട്ടുകാരുടെ നടുവിലേക്ക് ബുള്‍ഡോസര് ഉരുട്ടി കാര്യം നടത്താമെന്ന ധാരണയാണ് ഇവിടെ തകിടം മറിഞ്ഞത്. തിരുവനന്തപുരം നഗരത്തിലെ മാലിന്യം പേറേണ്ടിവരുന്ന ഗതികേട് വിളപ്പില്‍ശാലയില് തുടങ്ങിയിട്ട് ദശാബ്ദങ്ങളായി. നഗരസഭ ഭരിക്കുന്ന ഇടുപക്ഷവും സംസ്ഥാനം ഭരിക്കുന്ന വലതുപക്ഷവും ഒത്തുകളികളിലൂടെ മുന്നോട്ടുപോകാനാണ് ശ്രമിച്ചത്. കോടതിവിധി നടപ്പാക്കണമെന്ന് നഗരസഭയും അതിന്റെ ഭാഗമായി സര്‍ക്കാര് ഒരുക്കിയ സന്നാഹങ്ങളും ആ ഗ്രാമത്തെയും യുദ്ധക്കളമാക്കുകയായിരുന്നു. ജില്ലാഭരണകൂടം ഒരുദിവസത്തിനു മുമ്പുതന്നെ നിരോധനാജ്ഞ പ്രഖ്യാപിച്ച് തങ്ങളുടെ ഭാഗം പൂര്‍ത്തിയാക്കി. ഹര്‍ത്താല് ആയതിനാല് സന്നാഹം ഒരുക്കുന്നതില്‍നിന്ന് പോലീസ് രക്ഷപ്പെട്ടു. തുടര്‍ന്ന് വെള്ളിയാഴ്ച സര്‍വ സന്നാഹങ്ങളുമായാണ് ലീച്ചേറ്റ് ട്രീറ്റ്മെന്റ്പ്ലാന്റിലേക്കുള്ള ഉപകരണങ്ങളുമായി പോലീസ് പോയത്. ഇതിനകം സ്ത്രീകളും കുട്ടികളും വൃദ്ധരുമടങ്ങുന്ന മൂവായിരത്തിലധികം വിളപ്പില് നിവാസികള് പ്രതിരോധ നിര തീര്‍ത്തുകഴിഞ്ഞിരുന്നു. പോലീസിനെയും ജില്ലാഭരണകൂടത്തെയും നോക്കുകുത്തിയാക്കി ഡെപ്യൂട്ടി സ്പീക്കര് സമരക്കാരെ അഭിസംബോധന ചെയ്യാന് എത്തിയതും കൗതുകമുളവാക്കി. അതോടെ പ്രതിരോധ സേനയെ മാറ്റി പ്ലാന്റിലേക്ക് പോലീസും ജില്ലാ ഭരണകൂടവും കടക്കില്ലെന്ന് ഉറപ്പായി.\nപോലീസിന്റെ ബലപ്രയോഗം, അറസ്റ്റുചെയ്യല്, പൊങ്കാല കലങ്ങള് വലിച്ചെറിയല്, റോഡില് തീയിടല്. മാധ്യമപ്രവര്‍ത്തകരില് ചിലര്‍ക്കും പോലീസുകാര്‍ക്കും സമരസമിതിയിലെചിലര്‍ക്കും തീപൊള്ളലേറ്റ് ആശുപത്രിയിലായി. രംഗം സംഘര്‍ഷഭരിതമാകുന്നു എന്നറിഞ്ഞതോടെ മുഖ്യമന്ത്രിയുടെ വെളിപ്പെടുത്തല്. കോടതിവിധി നടപ്പാക്കും. എന്നാല് ജനകീയ സമരത്തെ ബലം പ്രയോഗിച്ച് അടിച്ചമര്‍ത്തില്ല. പ്രതിപക്ഷ നേതാവിന്റെയും പ്രസ്താവന ഉടന്. സമരക്കാര്‍ക്കുനേരെ ബലം പ്രയോഗിക്കരുതെന്ന്. എല്ലാം ഒരു ഒത്തുകളിയുടെ ഭാഗംപോലെ. വിഷമവൃത്തത്തിലായത് പോലീസ്. ജലപീരങ്കിയുള്‍പ്പെടെയുള്ളവയുമായി നിന്നെങ്കിലും അത് റോഡിലെ തീ അണയ്ക്കാന് വേണ്ടിമാത്രം ഉപയോഗിച്ചു. എഡിഎം സ്ഥലത്ത് ഉണ്ടായിരുന്നെങ്കിലും നിരോധനാജ്ഞ പ്രഖ്യാപിച്ചത്ര വീര്യമില്ലാതെ പ്രതിരോധസേനയ്ക്കുമുമ്പില് മുട്ടുമടക്കി. പോലീസ് അധികാരികള് ഉന്നതാധികാരികളുടെ അറിയിപ്പിനുവേണ്ടിയുള്ള കാത്തുനില്‍പും തുടര്‍ന്നു; പോലീസ് നടപടി തിരുത്തിവയ്ക്കാന്. തുടര്‍ന്ന് എഡിഎമ്മിന്റെ അറിയിപ്പും. നീണ്ടകരഘോഷം. പോലീസിനും ആശ്വാസം. വിളപ്പില്‍ശാലയില് ഇത് രണ്ടാം തവണയാണ് കോടതി ഉത്തരവു നടപ്പാക്കാനുള്ള സര്‍ക്കാരിന്റെ തീരുമാനവും പിന്‍വാങ്ങലും. വിളപ്പില് പഞ്ചായത്ത് ഭരിക്കുന്നത് കോണ്‍ഗ്രസ്സ്. സ്ഥലം എംഎല്‍എയും കോണ്‍ഗ്രസ്. സംസ്ഥാന ഭരണവും കോണ്‍ഗ്രസ്സിനായതിനാല് വിളപ്പില് ജനതയെ പിണക്കാനാകില്ല. ഒരു കാരണവശാലും പ്ലാന്റ് തുറന്ന് പ്രവര്‍ത്തിപ്പിക്കാന് അനുവദിക്കില്ലെന്ന് വിളപ്പില് ജനത ആവര്‍ത്തിച്ചു പറഞ്ഞിട്ടും നഗരസഭയും കടുംപിടുത്തത്തിലായിരുന്നു. മാലിന്യത്തിന്റെ ദുര്‍ഗന്ധവും ബുദ്ധിമുട്ടും എന്തെന്ന് നഗരസഭ അധികൃതര് ഏറെ അറിഞ്ഞിട്ടും മാലിന്യസംസ്കരണത്തിന് നഗരസഭ പ്രദേശങ്ങളില് കാര്യമായ യാതൊരു നടപടിയും സ്വീകരിക്കാന് നാളിതുവരെ സാധിച്ചിട്ടില്ല. എന്തുവന്നാലു വിളപ്പില്‍ശാലയില് തന്നെ മാലിന്യം നിക്ഷേപിക്കുമെന്ന പിടിവാശിയിലായിരുന്നു നഗരസഭ.\nഉറവിടത്തില്‍ത്തന്നെ മാലിന്യം സംസ്കരിക്കാന് സംവിധാനവുമായി ഇടയ്ക്കിറങ്ങിയ നഗരസഭ അവ കാര്യമായി നടപ്പാക്കാന് ഗൗനിക്കുന്നില്ലെന്നത് നിസ്സാരമായി കാണാനാവില്ല. പദ്ധതിക്കിപ്പോഴും കാലുറച്ചിട്ടില്ല. മാലിന്യപ്രശ്നം തീര്‍ക്കാന് ഒരു ലക്ഷം പൈപ്പ് കമ്പോസ്റ്റ് സ്ഥാപിക്കാനായിരുന്നു ലക്ഷ്യം. ഇതിനകം ഇരുപതിനായിരം പോലുമായില്ല. സംസ്ഥാന സര്‍ക്കാര് ഈ പദ്ധതിക്ക് അഞ്ചുകോടി രൂപ സബ്സിഡി നല്‍കിയതാണ്. നഗരത്തില് പത്തുലക്ഷത്തോളം പേര് താമസിക്കുന്നുണ്ടെന്നാണ് കണക്ക്. മാലിന്യപ്രശ്നം രൂക്ഷമായ ഒരുലക്ഷം വീടകളില് പദ്ധതി പൂര്‍ത്തിയാക്കിയാല് കുറേ ആശ്വാസമാകുമായിരുന്നു. പൈപ്പിന് വിലകൂടിപ്പോയി എന്നുപറഞ്ഞ് ആദ്യം ഉഴപ്പിയ നഗരസഭ ഏറ്റവും ഒടുവില് പൈപ്പിനുള്ള അടപ്പില്ലെന്ന ന്യായമാണ് നിരത്തുന്നത്. നഗരമാലിന്യനീക്കം നിലച്ചിട്ട് എട്ടുമാസം പിന്നിട്ടു. എന്നിട്ടും നഗരസഭ പ്രശ്നം ഗൗരവത്തിലെടുക്കുന്നില്ലെന്നതാണ് ഇത് കാണിക്കുന്നത്. മാലിന്യം നീക്കാനാണ് മുസ്ലീംലീഗിന്റെ അഞ്ചാംമന്ത്രിയെന്ന് ലീഗ് അധ്യക്ഷന് പരസ്യമായി പ്രസ്താവിച്ചതാണ്. മന്ത്രിപ്രശ്നം അന്തരീക്ഷത്തിലുണ്ടാക്കിയ മാലിന്യവും കുന്നുകൂടിയത് മിച്ചം. നഗരസഭയും സര്‍ക്കാരും പരസ്പരം കുറ്റപ്പെടുത്തിയും വെല്ലുവിളിച്ചും കാലം തള്ളിനീക്കുകയാണ്. അതിനിടയിലാണ് കോടതിവിധിയും വന്നത്. പ്രശ്നത്തിന്റെ ഗൗരവം വിധി പ്രഖ്യാപിക്കുമ്പോള് കോടതി കണക്കിലെടുത്തോ എന്നറിയില്ല. ജനങ്ങളെ വിസ്മരിച്ചുകൊണ്ട് അവരുടെ വികാരം ഗൗനിക്കാതെ ഒരു ഭരണകൂടത്തിനും കോടതിക്കും മുന്നോട്ടുപോകാനാവില്ലെന്ന സന്ദേശമാണ് വിളപ്പില്‍ശാല നല്‍കുന്നത്. ഇത് വനരോദനമായി കെട്ടടങ്ങില്ല. ഒറ്റപ്പെട്ട സംഭവമാകാനും പോകുന്നില്ല. കേരളമാകെ ഇതിന്റെ മാറ്റൊലിയുണ്ടാകും. ഒരുവിഭാഗം ജനങ്ങള്‍ക്ക് വേണ്ടി ചെയ്യുന്ന കാര്യങ്ങള് മറ്റൊരു വിഭാഗത്തിന് ദുരന്തമാകാന് ഇടയാക്കരുതെന്ന മുന്നറിയിപ്പുകൂടിയാണ് വിളപ്പില്‍ശാലയില് നിന്നുയരുന്നത്. അതുകൊണ്ടുതന്നെ ഇത് ഒരു ചൂണ്ടുപലകയായി നിലകൊള്ളുകയാണ്.\nകൂടുതല് വാര്‍ത്തകള് :വിളപ്പില്‍ശാല: ഹൈക്കോടതിയിലെ കേസ് തുടരുമെന്ന് നഗരസഭതീവ്രവാദ പരാമര്‍ശം: നഗരസഭയ്ക്കെതിരെ പഞ്ചായത്ത് ഹൈക്കോടതിയെ സമീപിക്കുന്നുവിളപ്പില്‍ശാല സമരത്തിന് പിന്തുണയുമായി ഡെപ്യൂട്ടി സ്പീക്കര്‍വിളപ്പില്‍ശാലയില് സര്‍ക്കാര് മുട്ടുമടക്കിവിളപ്പില്‍ശാല : പോലീസ് നിഷ്‌ക്രിയമെന്ന് ഹൈക്കോടതിവിളപ്പില്‍ശാലയില് ജനരോഷമിരമ്പുന്നു; 17ന് സെക്രട്ടറിയേറ്റ് മാര്‍ച്ച്‌വിളപ്പില്‍ശാലയില് സംഘര്‍ഷംമലിനജല ശുദ്ധീകരണ പ്ലാന്റ് എത്തിച്ചു; വിളപ്പില്‍ശാലയില് ഹര്‍ത്താല്‍മാലിന്യം വിളപ്പില്‍ശാലയില് കയറ്റില്ലെന്ന് സമരസമിതി; സര്‍ക്കാര് നീക്കം പാളിവിളപ്പില്‍ശാലക്കാരെ വിഡ്ഡികളാക്കരുത്‌വിളപ്പില്‍ശാല മാലിന്യ പ്ലാന്റിന് പോലീസ് സംരക്ഷണം നല്‍കണം – ഹൈക്കോടതിമാലിന്യപ്ലാന്റ്: വിളപ്പില്‍ശാലയില് ഹര്‍ത്താല്‍വിളപ്പില്‍ശാല ചവര് ഫാക്റ്ററി അടച്ചുപൂട്ടിയത് റദ്ദാക്കിവിളപ്പില്‍ശാല പ്ലാന്റ് പ്രവര്‍ത്തിപ്പിക്കാന് സുപ്രീംകോടതി അനുമതിവിളപ്പില്‍ശാല പ്രശ്നം അനുരഞ്ജനത്തിലൂടെ പരിഹരിക്കണം – ഹൈക്കോടതിവിളപ്പില്‍ശാലയില് ശ്രമിച്ചത് രക്തച്ചൊരിച്ചില് ഒഴിവാക്കാന് – മുഖ്യമന്ത്രികോട്ടയം നഗരം മാലിന്യ മുക്തമാക്കാന് പോലീസ് രംഗത്തേക്ക്‌സി പി എം ഓഫീസ് കെട്ടിട മാലിന്യം നഗരസഭ വാഹനത്തില് ഡംബിങ് യാര്‍ഡില് തള്ളിവിളപ്പില്‍ശാലയില് നിന്നും പോലീസ് പിന്‍വാങ്ങി; സംഘര്‍ഷത്തില് അയവ്വിളപ്പില്‍ശാല സമരം ഒത്തുതീരുന്നു\nShort URL: http://www.janmabhumidaily.com/jnb/?p=68191\nPosted by admin on Aug62012. Filed under VICHARAM.\nതിരുവനന്തപുരത്ത് അനധികൃത പണമിടപാട് കേന്ദ്രങ്ങളില് റെയ്ഡ്\nഗണേഷിനെ വീണ്ടും മന്ത്രിയാക്കുന്നത് ധാര്‍മികതയല്ല – പി.സി ജോര്‍ജ്\nശ്രീശാന്തിന്റെ ഓവറില് ചന്ദ്രേഷ് പട്ടേല് നേടിയത് രണ്ടര കോടി\nചൈനീസ് പ്രധാനമന്ത്രി ലി കെക്വിയാങ്ങും പ്രധാനമന്ത്രി മന്‍മോഹന് സിംഗും സംയുക്ത വാര്‍ത്താ സമ്മേളനത്തിനെത്തിയപ്പോള്\nമാനം പൂത്തപ്പോള്…. ഇന്നലെ വൈകിട്ട് കോട്ടയം നഗരപ്രദേശങ്ങളില് പെയ്ത കനത്തമഴയ്ക്കുശേഷം മാനത്തുണ്ടായ മിന്നല്‍പ്പിണരുകള് – വി.ബി.ശിവപ്രസാദ്\nതൃപ്പൂണിത്തുറയില് തപസ്യ കലാസാഹിത്യവേദി സംഘടിപ്പിച്ച ഗുരുപൗര്‍ണമി കാവ്യാസ്വാദന സദസ്സില് എസ്.രമേശന് നായര് സംസാരിക്കുന്നു


Sameera Reddy is waiting for an angel, latest chat viral - Malayalam Filmibeat\nമകളെ വേണം! കുഞ്ഞുമേഘ്‌നയ്ക്കായി കാത്തിരിക്കുന്നു! ഗര്‍ഭകാലം ആഘോഷിച്ച് സമീറ റെഡ്ഡി! കാണൂ!\n| Published: Friday, April 26, 2019, 15:07 [IST]\nതെന്നിന്ത്യന് സിനിമാപ്രേക്ഷകര്‍ക്ക് ഏറെ പ്രിയപ്പെട്ട അഭിനേത്രികളിലൊരാളാണ് സമീര റെഡ്ഡി. സൂര്യയ്‌ക്കൊപ്പമുള്ള ഓണ്‍സ്‌ക്രീന് കെമിസ്ച്രിക്ക് ഗംഭീര സ്വീകരണമായിരുന്നു ലഭിച്ചത്. വാരണം ആയിരമെന്ന സിനിമ ഇന്നും പ്രേക്ഷകര്‍ക്ക് ഏറെ പ്രിയപ്പെട്ടതിന് പിന്നിലെ കാരണം സമീരയുടെ അസാധ്യ പ്രകടനമായിരുന്നു. കുഞ്ഞതിഥിയെ കാത്തിരിക്കുകയാണ് താനെന്ന് വ്യക്തമാക്കി അടുത്തിടെയാണ് താരം രംഗത്തെത്തിയത്. സോഷ്യല് മീഡിയയിലൂടെ താരം പങ്കുവെച്ച ചിത്രങ്ങളും സോഷ്യല് മീഡിയയിലൂടെ വൈറലായി മാറിയിരുന്നു. വിവാഹത്തോടെ സിനിമയില് നിന്നും മാറിനില്‍ക്കുന്ന താരം രണ്ടാമത്തെ കുഞ്ഞിനായുള്ള കാത്തിരിപ്പിലാണ്.\nഎടുത്ത് ചാടി കല്യാണം കഴിച്ചവരാണ്!പൂര്‍ണ്ണിമയുടെ ചോദ്യത്തില് ഇന്ദ്രജിത്തിന്‍റെ വെളിപ്പെടുത്തല്!\nമൂത്ത പുത്രന് അച്ഛന് കുട്ടിയാണെന്നും അമ്മക്കുട്ടിക്കായാണ് താന് കാത്തിരിക്കുന്നതെന്നും സമീര പറയുന്നു. കുഞ്ഞു മേഘ്‌നയ്ക്കായുള്ള കാത്തിരിപ്പിലാണ് താനെന്നാണ് താരം പറയുന്നത്. തമിഴ് മാധ്യമത്തിന് നല്‍കിയ അഭിമുഖത്തിനിടയിലായിരുന്നു താരം വിശേഷങ്ങള് പങ്കുവെച്ചത്. വാരണം ആയിരത്തില് സൂര്യയ്‌ക്കൊപ്പം അഭിനയിച്ചതിനെക്കുറിച്ച് വാചാലയായും താരമെത്തിയിരുന്നു. ആ സമയത്ത് ജ്യോതിക ഗര്‍ഭിണിയായിരുന്നുവെന്നും ഷൂട്ട് കഴിഞ്ഞാലുടന് തന്നെ താനും സൂര്യയും ബേബി സ്റ്റോറിലേക്ക് ഓടുമായിരുന്നുവെന്നും താരം ഓര്‍ത്തെടുക്കുന്നു. പിറക്കാനിരിക്കുന്ന കുഞ്ഞിനായുള്ള ഉടുപ്പുകള് വാങ്ങാനായിരുന്നു ആ പോക്ക്, വളരെ നല്ല വ്യക്തിത്വത്തിനുടമയാണ് സൂര്യ.\nവാരണം ആയിരത്തിനും മുന്നേ അജിത്തിനൊപ്പം അഭിനയിക്കാന് അവസരം ലഭിച്ചിരുന്നുവെങ്കിലും അത് നടക്കാതെ പോവുകയായിരുന്നു. പിന്നീടാണ് അസല് വന്നത്. അദ്ദേഹത്തിനൊപ്പം ജോലി ചെയ്യുമ്പോഴും വളരെ കംഫര്‍ട്ടബിളായിരുന്നു താന്. പാരീസിലായിരുന്നു ചിത്രീകരണം. ശാലിനിക്കും തന്നോട് നല്ല സ്‌നേഹമാണ്. അജിത്തും ശാലിനിയും നല്ല ജോഡികളാണെന്നും താരം പറയുന്നു.\nSameera Reddy is waiting for an angel, latest chat viral\nStory first published: Friday, April 26, 2019, 15:07 [IST]


ലോകത്ത് നൂറു പേരില് ഒരാള് ആത്മഹത്യ ചെയ്യുകയാണെന്ന് റിപ്പോര്‍ട്ട് | Kerala Times\nലോകത്ത് നൂറു പേരില് ഒരാള് ആത്മഹത്യ ചെയ്യുകയാണെന്ന റിപ്പോര്‍ട്ട് അവതരിപ്പിച്ച് ലോകാരോഗ്യ സംഘടന. രോഗം ബാധിച്ച് മരിക്കുന്നവരെക്കാള് കൂടുതലാണ് ആത്മഹത്യ ചെയ്യുന്നവരുടെ എണ്ണം. എച്ച്ഐവി, മലേറിയ എന്നീ മഹാമാരികള് ബാധിച്ച് മരിക്കുന്നവരേക്കാള് ഏറെ പേര് ആത്മഹത്യ ചെയ്യുകയാണെന്നും ലോകാരോഗ്യ സംഘടന വ്യക്തമാക്കുന്നു.\nസ്ത്രീകളെക്കാള് ഏറെ പുരുഷന്മാരാണ് ആത്മഹത്യ ചെയ്യുന്നത്. ഒരു ലക്ഷം പേരില് 12.6 ശതമാനം പുരുഷന്മാര് ആത്മഹത്യ ചെയ്യുമ്പോള് ഒരു ലക്ഷത്തില് 5.4 ശതമാനം സ്ത്രീകള് മാത്രമാണ് ആത്മഹത്യ ചെയ്യുന്നത്. 2019ല് ഏഴ് ലക്ഷത്തിലധികമാളുകളാണ് ലോകത്ത് ആത്മഹത്യ ചെയ്തത്.\n15 നും 29നും ഇടയില് പ്രായമുളളവരാണ് ആത്മഹത്യ ചെയ്തവരില് കൂടുതലും. വികസിത രാജ്യങ്ങളില് പുരുഷന്മാരുടെ ആത്മഹത്യയാണ് വര്‍ദ്ധിച്ചിരിക്കുന്നതെങ്കില് വികസ്വര രാജ്യങ്ങളില് സ്ത്രീകളുടെ കണക്കിലാണ് വര്‍ദ്ധനവ് വന്നിരിക്കുന്നത്. ആത്മഹത്യകള് തടയുന്നതിനായി ലോകാരോഗ്യ സംഘടന പുതിയ മാര്‍ഗനിര്‍ദ്ദേശങ്ങള് പുറത്തിറക്കിയതായി ലോകാരോഗ്യ സംഘടന ഡയറക്ടര് ജനറല് ടെഡ്രോസ് അഥനോന് ഗബ്രിയോസ് വ്യക്തമാക്കി.


തൃശൂരില് കെ.എസ്.ആര്.ടി.സി ബസ്സില് 300 പവന് കടത്തിയ യുവാവ് അറസ്റ്റില് • ഇ വാർത്ത | evartha\nരേഖകളില്ലാതെ 300 പവന് സ്വര്‍ണം കടത്തുകയായിരുന്ന യുവാവിനെ പൊലീസ് പിടികൂടി. തൃശ്ശൂര് ചാവക്കാട് സ്വദേശി ശ്യാംലാലിനെയാണ് പൊലീസ് പിടികൂടിയത്. വയനാട് നിന്ന് തിരുവനന്തപുരത്തേക്ക് പോവുകയായിരുന്ന കെ.എസ്.ആര്.ടി.സി ബസ്സില് നിന്നാണ് ഇയാളെ പിടികൂടിയത്.\nപുതുക്കാട് ടോള് പ്ലാസയ്ക്ക് സമീപത്ത് നിന്ന് വാഹന പരിശോധനയ്ക്കിടയിലാണ് ഇയാള് പിടിയിലായത്. പ്ലാസ്റ്റിക് കുപ്പികളിലായിരുന്നു സ്വര്‍ണം നിറച്ചത്. തൃശ്ശൂരിലെ ജ്വല്ലറികള്‍ക്ക് കൊടുക്കാന് വേണ്ടിയാണ് സ്വര്‍ണം കടത്തിയതെന്ന് ഇയാള് പറഞ്ഞതായി എക്‌സൈസ് വകുപ്പ് അറിയിച്ചു. ചോദ്യം ചെയ്യലിന് ശേഷം ഇയാളെ ആദായ നികുതി വകുപ്പിന് കൈമാറും.


സുപ്രീംകോടതിയിലെ പ്രതിസന്ധി: പരിഹാരം കാണാന് ബാര് കൗണ്‍സില് | Bar Council| Supreme Court\nJan 13, 2018, 07:20 PM IST\nന്യായാധിപരുമായി ഏഴംഗ സമിതി കൂടിക്കാഴ്ച നടത്തി പ്രശ്‌നം പരിഹരിക്കുമെന്ന് ഡല്‍ഹിയില് ചേര്‍ന്ന യോഗത്തിനുശേഷം ബാര് കൗണ്‍സില് ചെയര്‍മാന് മനന് കുമാര് മിശ്ര പറഞ്ഞു.\nന്യൂഡല്‍ഹി: സുപ്രീംകോടതിയുമായി ബന്ധപ്പെട്ട പ്രതിസന്ധി പരിഹരിക്കാന് ബാര് കൗണ്‍സില് രംഗത്ത്. ചീഫ് ജസ്റ്റിസ് ദീപക് മിശ്രയും മുതിര്‍ന്ന ജഡ്ജിമാരും തമ്മിലുള്ള ഭിന്നത പരിഹരിക്കാന് ബാര് കൗണ്‍സില് ഏഴംഗ സമിതി രൂപവത്കരിച്ചു. ന്യായാധിപരുമായി ഏഴംഗ സമിതി കൂടിക്കാഴ്ച നടത്തി പ്രശ്‌നം പരിഹരിക്കുമെന്ന് ഡല്‍ഹിയില് ചേര്‍ന്ന യോഗത്തിനുശേഷം ബാര് കൗണ്‍സില് ചെയര്‍മാന് മനന് കുമാര് മിശ്ര മാധ്യമങ്ങളോട് പറഞ്ഞു.\nവിഷയത്തെ രാഷ്ട്രീയവത്കരിക്കാന് നടക്കുന്ന നീക്കങ്ങളെ അദ്ദേഹം ശക്തമായി എതിര്‍ത്തു. ഇത്തരം നീക്കങ്ങളില്‍നിന്ന് എല്ലാവരും പിന്മാറണം. ജുഡീഷ്യറിയുടെ പ്രതിച്ഛായ മോശമാക്കാന് ആരും ശ്രമിക്കരുത്. രാജ്യത്തെ ജനങ്ങള്‍ക്ക് ജുഡീഷ്യറിയില് അടിയുറച്ച വിശ്വാസമാണുള്ളതെന്നും മനന് കുമാര് മിശ്ര വാര്‍ത്താസമ്മേളനത്തില് അഭിപ്രായപ്പെട്ടു.\nനാല് മുതിര്‍ന്ന ജഡ്ജിമാര് വാര്‍ത്താ സമ്മേളനം നടത്തി നീതിന്യാസ സംവിധാനം സംരക്ഷിച്ചില്ലെങ്കില് ജനാധിപത്യം അപകടത്തിലാവുമെന്ന് തുറന്നടിച്ചിരുന്നു. ജസ്റ്റിസുമാരായ ജെ ചെലമേശ്വര്, രഞ്ജന് ഗോഗോയ്, മദന് ബി ലോക്കൂര്,, കുര്യന് ജോസഫ് എന്നിവര് വെള്ളിയാഴ്ച രാവിലെ കോടതി നടപടികള് നിര്‍ത്തിവച്ചാണ് വാര്‍ത്താ സമ്മേളനം നടത്തിയത്. സുപ്രീം കോടതി കുറച്ചു കാലമായി ശരിയല്ലാത്ത കാര്യങ്ങള് നടക്കുന്നുവെന്നും മുതിര്‍ന്ന ന്യായാധിപന്മാര് തുറന്നടിച്ചിരുന്നു. ഈ സാഹചര്യത്തിലാണ് ഇടപെടല്.\nന്യൂഡല്‍ഹി: കൊറോണ വൈറസ് ബാധ ആഭ്യന്തര വ്യവസായ മേഖലയില് സൃഷ്ടിച്ച പ്രത്യാഘാതങ്ങള് ..


T20 World Cup|അടിച്ചുതകര്‍ത്ത് റിസ്‌വാനും സമനും; സെമി പോരില് പാക്കിസ്ഥാനെതിരെ ഓസീസിന് 177 റണ്‍സ് വിജയലക്ഷ്യം | T20 World Cup: Pakistan set 177 runs target for Australia in 2nd Semi Final\nT20 World Cup|അടിച്ചുതകര്‍ത്ത് റിസ്‌വാനും സമനും; സെമി പോരില് പാക്കിസ്ഥാനെതിരെ ഓസീസിന് 177 റണ്‍സ് വിജയലക്ഷ്യം\nടോസിലെ നിര്‍ഭാഗ്യം പാക്കിസ്ഥാന് ബാറ്റിംഗിലുണ്ടായില്ല. ക്യാപ്റ്റന് ബാബര് അസമും മുഹമ്മദ് റിസ്‌വാനും ചേര്‍ന്ന് നല്ല തുടക്കമിട്ടതോടെ പാക്കിസ്ഥാന് ആത്മവിശ്വാസമായി. മിച്ചല് സ്റ്റാര്‍ക്കും ജോഷ് ഹേസല്‍വുഡും എറിഞ്ഞ ആദ്യ രണ്ടോവറില് 11 റണ്‍സ് മാത്രമെടുത്ത പാക്കിസ്ഥാന് മൂന്നാം ഓവറില് ഗ്ലെന് മാക്സ്‌വെല്ലിനെതിരെ 10 റണ്‍സടിച്ച് ടോപ് ഗിയറിലായി. മാക്സ്‌വെല്ലിന്‍റെ പന്തില് റിസ്‌വാന് നല്‍കിയ ക്യാച്ച് ഇതിനിടെ ഡേവിഡ് വാര്‍ണര് നിലത്തിട്ടു\nDubai - United Arab Emirates, First Published Nov 11, 2021, 9:26 PM IST\nദുബൈ: ടി20 ലോകകപ്പിലെ(T20 World Cup) രണ്ടാം സെമി ഫൈനല് പോരാട്ടത്തില് പാക്കിസ്ഥാനെതിരെ ഓസ്ട്രേലിയക്ക് 177 റണ്‍സ് വിജയലക്ഷ്യം. ടോസ് നഷ്ടമായി ആദ്യം ബാറ്റ് ചെയ്ത പാക്കിസ്ഥാന് മുഹമ്മദ് റിസ്‌വാന്‍റെയും(Mohammad Rizwan) ഫഖര് സമന്‍റെയും(Fakhar Zaman)തകര്‍പ്പന് അര്‍ധസെഞ്ചുറികളുടെ കരുത്തില് 20 ഓവറില് നാല് വിക്കറ്റ് നഷ്ടത്തില് 176 റണ്‍സെടുത്തു. 52 പന്തില് 67 റണ്‍സെടുത്ത റിസ്‌വാനാണ് പാക്കിസ്ഥാന്‍റെ ടോപ് സ്കോറര്. ഫഖര് സമന് 32 പന്തില് 55 റണ്‍സുമായി പുറത്താകാതെ നിന്നപ്പോള് ക്യാപ്റ്റന് ബാബര് അസം 39 റണ്‍സെടുത്തു. ഓസീസിനായി മിച്ചല് സ്റ്റാര്‍ക്ക് രണ്ടും ആദം സാംപ ഒരു വിക്കറ്റുമെടുത്തു,\nനല്ലതുടക്കം മുതലാക്കി പവറോടെ പാക്കിസ്ഥാന്\nടോസിലെ നിര്‍ഭാഗ്യം പാക്കിസ്ഥാന് ബാറ്റിംഗിലുണ്ടായില്ല. ക്യാപ്റ്റന് ബാബര് അസമും മുഹമ്മദ് റിസ്‌വാനും ചേര്‍ന്ന് നല്ല തുടക്കമിട്ടതോടെ പാക്കിസ്ഥാന് ആത്മവിശ്വാസമായി. മിച്ചല് സ്റ്റാര്‍ക്കും ജോഷ് ഹേസല്‍വുഡും എറിഞ്ഞ ആദ്യ രണ്ടോവറില് 11 റണ്‍സ് മാത്രമെടുത്ത പാക്കിസ്ഥാന് മൂന്നാം ഓവറില് ഗ്ലെന് മാക്സ്‌വെല്ലിനെതിരെ 10 റണ്‍സടിച്ച് ടോപ് ഗിയറിലായി. മാക്സ്‌വെല്ലിന്‍റെ പന്തില് റിസ്‌വാന് നല്‍കിയ ക്യാച്ച് ഇതിനിടെ ഡേവിഡ് വാര്‍ണര് നിലത്തിട്ടു.\nപവര് പ്ലേ പിന്നിടുമ്പോള് വിക്കറ്റ് നഷ്ടമില്ലാതെ 47 റണ്‍സെടുത്ത പാക്കിസ്ഥാന് ടൂര്‍ണമെന്‍റിലെ അവരുടെ ഏറ്റവും മികച്ച പവര് പ്ലേ പ്രകടനമാണ് പുറത്തെടുത്തത്. പവര്‍പ്ലേയില് വിക്കറ്റൊന്നും വീഴ്ത്താനാവാതിരുന്നതോടെ ഓസീസ് ബൗളര്‍മാര് പതറി.\nഏഴാം ഓവറില് 50 റണ്‍സ് പിന്നിട്ട പാക്കിസ്ഥാനെ പിടിച്ചുകെട്ടാന് ഓസീസ് നായകന് ആരോണ് ഫിഞ്ച് തന്‍റെ തുരുപ്പ് ചീട്ടായ ആദം സാംപയെ കൊണ്ടുവന്നെങ്കിലും സാംപക്കെതിരെ കരുതലോടെ കളിച്ച റിസ്‌വാനും ബാബറും വിക്കറ്റ് വീഴാതെ കാത്തു.ഒടുവില് പത്താം ഓവറില് ബാബറിനെ(34 പന്തില് 39) വാര്‍ണറുടെ കൈകകളിലെത്തിച്ച് ഓസീസിന് ആദ്യ ബ്രേക്ക് ത്രൂ സമ്മാനിച്ചു.\nബാബറിനെ മടക്കിയ ആദം സാംപക്കെതിരെ മുഹമ്മദ് റിസ്‌വാന് ആക്രമിച്ചു കളിച്ചതോടെ ഓസീസ് കുഴങ്ങി. സാംപ എറിഞ്ഞ പന്ത്രണ്ടാോ ഓവറില് സിക്സും ഫോറും അടക്കം 14 റണ്‍സാണ് റിസ്‌വാന് അടിച്ചെടുത്തത്. ഹേസല്‍വുഡ് എറിഞ്ഞ പതിനഞ്ചാം ഓവറില് സിക്സും ഫോറും നേടി റിസ്‌വാന് അര്‍ധസെഞ്ചുറി പിന്നിട്ടതിനൊപ്പം പാക് സ്കോറും 100 കടന്നു. 41 പന്തിലാണ് റിസ്‌വാന് അര്‍ധസെഞ്ചുറിയിലെത്തിയത്. റിസ്‌വാന് മികച്ച പിന്തുണ നല്‍കിയ ഫഖര് സമന് ജോഷ് ഹേസല്‍വുഡിനെ സിക്സിന് പറത്തി അവസാന ഓവറുകളിലെ വെടിക്കെട്ടിന് തിരികൊളുത്തി. പതിനേഴാം ഓവറില് ജോഷ് ഹേസല്‍വുഡിനെതിരെ 21 റണ്‍സടിച്ച് പാക്കിസ്ഥാന് 150 കടന്നു.\nഒടുക്കം ഗംഭീരമാക്കി ഫഖര് സമന്\nഎന്നാല് പതിനെട്ടാം ഓവറില് റിസ്‌വാനെ(52 പന്തില് 67) മടക്കി മിച്ചല് സ്റ്റാര്‍ക്ക് ഓസീസിന് ആശ്വസിക്കാന് വക നല്‍കിയെങ്കിലും ആ ഓവറില് 15 റണ്‍സടിച്ച് ഫഖര് സമന് പാക് സ്കോറിന്‍റെ ഗതിവേഗം കാത്തു. പത്തൊമ്പതാം ഓവറിലെ ആദ്യ പന്തില് ആസിഫ് അലിയെ(0) ഗോള്‍ഡന് ഡക്കാക്കി കമിന്‍സ് പാക്കിസ്ഥാന് തിരിച്ചടി നല്‍കി.\nഅടുത്ത പന്തില് ഫഖര് സമനെ സ്റ്റീവ് സ്മിത്ത് കൈവിട്ടതിന് ഓസീസ് വലിയ വില നല്‍കേണ്ടിവന്നു. മിച്ചല് സ്റ്റാര്‍ക്കിന്‍റെ അവസാന ഓവറിലെ രണ്ടാം പന്തില്(1) ഷൊയൈബ് മാലിക്കിനെ നഷ്ടമായെങ്കിലും രണ്ട് സിക്സ് അടിച്ച് ഫഖര് സമന് 15 റണ്‍സടിച്ചതോടെ പാക് സ്കോര് 176ല് എത്തി.\nഓസീസിനായി മിച്ചല് സ്റ്റാര്‍ക്ക് നാലോവറില് 38 റണ്‍സിന് രണ്ട് വിക്കറ്റെടുത്തപ്പോള് ആദം സാംപ നാലോവറില് 22 റണ്‍സിന് ഒരു വിക്കറ്റും പാറ്റ് കമിന്‍സ് നാലോവറില് 30 റണ്‍സിന് ഒരു വിക്കറ്റുമെടുത്തു. ജോഷ് ഹേസല്‍വുഡ് നാലോവറില് 49 റണ്‍സ് വഴങ്ങിയെങ്കിലും വിക്കറ്റൊന്നും വീഴ്ത്താനായില്ല.\nLast Updated Nov 11, 2021, 9:26 PM IST


നേർപഥം വാരിക - ആള്‍ക്കൂട്ട നന്മയുടെ കാലവര്‍ഷങ്ങള് പെയ്തിറങ്ങിയപ്പോള്\nകേരളം കഴിഞ്ഞ ദിവസങ്ങളില് പ്രളയദിനങ്ങളിലൂടെ കടന്നുപോയപ്പോള് മലയാളികളുടെ മനസ്സില് അങ്കുരിച്ച നന്മഭാവങ്ങള് എടുത്തുപറയാതിരിക്കാന് സാധ്യമല്ല. വിശ്വാസവ്യത്യാസങ്ങള്‍ക്കപ്പുറം ജാതിമതരാഷ്ട്രീയാന്തരങ്ങള്‍ക്ക് മീതെ സ്ത്രീപുരുഷ ഭേദമില്ലാതെ മലയാളികളുടെ ഒരുമയുടെ ആള്‍ക്കൂട്ടം നഗരങ്ങളിലും ഗ്രാമങ്ങളിലും രൂപംകൊണ്ടപ്പോള് 'നാനാത്വത്തില് ഏകത്വം' എന്ന ഭാരതത്തിന്റെ അടിസ്ഥാനമുദ്രാവാക്യം അക്ഷരാര്‍ഥത്തില് തെളിഞ്ഞുനിന്നു.\nകേരളം കഴിഞ്ഞ ദിവസങ്ങളില് പ്രളയദിനങ്ങളിലൂടെ കടന്നുപോയപ്പോള് മലയാളികളുടെ മനസ്സില് അങ്കുരിച്ച നന്മഭാവങ്ങള് എടുത്തുപറയാതിരിക്കാന് സാധ്യമല്ല. വിശ്വാസവ്യത്യാസങ്ങള്‍ക്കപ്പുറം ജാതിമതരാഷ്ട്രീയാന്തരങ്ങള്‍ക്ക് മീതെ സ്ത്രീപുരുഷ ഭേദമില്ലാതെ മലയാളികളുടെ ഒരുമയുടെ ആള്‍ക്കൂട്ടം നഗരങ്ങളിലും ഗ്രാമങ്ങളിലും രൂപംകൊണ്ടപ്പോള് 'നാനാത്വത്തില് ഏകത്വം' എന്ന ഭാരതത്തിന്റെ അടിസ്ഥാനമുദ്രാവാക്യം അക്ഷരാര്‍ഥത്തില് തെളിഞ്ഞുനിന്നു. കപടമായ മനുഷ്യച്ചങ്ങലകള് കേരളം പലപ്പോഴും കണ്ടിട്ടുണ്ട്. മുദ്രാവാക്യങ്ങളില് മാത്രം കണ്ടുവരുന്ന മതേതരത്വവും ജനാധിപത്യവും മലയാളികള്‍ക്ക് നല്ല പരിചയമുണ്ട്. പക്ഷേ, നേതാക്കളുടെയോ സംഘടനകളുടെയോ ഒന്നും ആഹ്വാനങ്ങളില്ലാതെ തന്നെ പ്രളയദിനങ്ങളില് മനുഷ്യമനസ്സുകളുടെ പ്രണയവര്‍ണങ്ങള് സൃഷ്ടിച്ച വിസ്മയങ്ങള് മഹാത്ഭുതമായി കേരളീയ ചരിത്രത്തില് രേഖപ്പെടുത്തപ്പെട്ടുകഴിഞ്ഞു. ദുരന്തമുഖത്തു നിന്ന് രക്ഷപ്പെടുവാന് മനുഷ്യരുടെ മനസ്സുകളില് നിന്നും സ്രഷ്ടാവിലേക്കുള്ള വിളികള് ഉയര്‍ന്നുപൊങ്ങിയ നിമിഷങ്ങളായിരുന്നു അത്. വന്‍ദുരന്തങ്ങളുണ്ടാകുമ്പോള് മനുഷ്യമനസ്സുകള് അവരുടെ സ്രഷ്ടാവിനെ തേടുമെന്ന് ക്വുര്‍ആന് പറയുന്നു: ''പര്‍വതങ്ങള് പോലുള്ള തിരമാല അവരെ മൂടിക്കളഞ്ഞാല് കീഴ്വണക്കം ഏകദൈവത്തിന് മാത്രമാക്കിക്കൊണ്ട് അവനോട് അവര് പ്രാര്‍ഥിക്കുന്നതാണ്. എന്നാല് അവരെ അവന് കരയിലേക്ക് രക്ഷപ്പെടുത്തിയാല് അവരില് ചിലര് മാത്രം മര്യാദ പാലിക്കുന്നവരായിരിക്കും'' (ക്വുര്‍ആന് 31:32). മാനവകുലത്തെ ഭിന്നിപ്പിക്കുന്ന മനുഷ്യനിര്‍മിത പ്രത്യയശാസ്ത്രങ്ങളെ കൈവെടിഞ്ഞു ദൈവിക മതത്തെ ജീവിതദര്‍ശനമാക്കിയാല് മാനവര്‍ക്ക് ഒന്നിക്കാന് സാധിക്കുമെന്ന സന്ദേശം ഈ സംഭവങ്ങള് നമുക്ക് പകര്‍ന്നുനല്‍കുന്നു.\nമനുഷ്യഹൃദയത്തിന്റെ വ്യത്യസ്ത ഭാവങ്ങളെ കുറിച്ച് വിശുദ്ധ ക്വുര്‍ആന് വരച്ചുകാണിച്ചപ്പോള് വളരെ സുന്ദരമായ ഒരു ആശയം വിവരിക്കുന്നുണ്ട്: ''മനുഷ്യാസ്തിത്വത്തെയും അതിനെ സംവിധാനിച്ച രീതിയെയും തന്നെയാണ് സത്യം. എന്നിട്ട് അതിന്ന് അതിന്റെ ദുഷ്ടതയും അതിന്റെ സൂക്ഷ്മതയും സംബന്ധിച്ച് അവന് ബോധം നല്‍കുകയും ചെയ്തിരിക്കുന്നു. തീര്‍ച്ചയായും അതിനെ (അസ്തിത്വത്തെ) പരിശുദ്ധമാക്കിയവന് വിജയം കൈവരിച്ചു. അതിനെ കളങ്കപ്പെടുത്തിയവന് തീര്‍ച്ചയായും നിര്‍ഭാഗ്യമടയുകയും ചെയ്തു'' (ക്വുര്‍ആന് 91:7-10). പ്രവാചകന് മുഹമ്മദ്ﷺ പറഞ്ഞു: ''മനുഷ്യശരീരത്തില് ഒരു മാംസക്കഷ്ണമുണ്ട്. അത് നന്നായാല് ശരീരം മുഴുവന് നന്നാവും. അത് മലിനമായാല് ശരീരം മുഴുവന് മലിനമാവും. അറിയുക; അതാണ് ഹൃദയം'' (ബുഖാരി, മുസ്ലിം).\nമനുഷ്യനെ നിയന്ത്രിച്ചു നിര്‍ത്തുന്നത് അവന്റെ ഹൃദയമാണ്. ഹൃദയത്തില് നന്മയുടെ പൂക്കളങ്ങള് രൂപപ്പെടുമ്പോള് അവ സുരഭിലമായി നറുമണം പകര്‍ന്നു സഹജീവികളില് സഹാനുഭൂതിയുടെ ഓളങ്ങള് സൃഷ്ടിക്കുന്നു. ഹൃദയം ദുഷ്ടചിന്തകളാല് നിറയുമ്പോള് അതിന്റെ ക്രൗര്യമായ ഭാവം പുറത്തേക്ക് വരികയും സഹജീവികള്‍ക്ക് നേരെ സഹജദ്വേഷത്തിന്റെ തിരകള് അടിച്ചുവീശുകയും ചെയ്യും. വളരെ പെട്ടെന്ന് ഭാവമാറ്റങ്ങള് ഉണ്ടാകുന്ന തരത്തില് അതിസങ്കീര്‍ണമായ വിധത്തിലാണ് മനുഷ്യന്റെ ഹൃദയം സംവിധാനിക്കപ്പെട്ടിട്ടുള്ളത്. ഹൃദയങ്ങളില് സാഹചര്യങ്ങള്‍ക്കനുസൃതമായ താളക്രമങ്ങള് ഉണ്ടാകുമെന്നുള്ളതുകൊണ്ടാണ് പ്രവാചകന്‍ﷺ പ്രാധാന്യപൂര്‍വം ഒരു പ്രാര്‍ഥന പഠിപ്പിച്ചത്: ''ഹൃദയങ്ങളുടെ നിയന്താവേ, നിന്റെ നിയമനിര്‍ദേശങ്ങളില് നീ എന്റെ ഹൃദയത്തെ ദൃഢമാക്കേണമേ.'' അദ്ദേഹം വീട്ടില് വെച്ചേറ്റവും കൂടുതല് പ്രാര്‍ഥിക്കുന്ന പ്രാര്‍ഥനകളില് ഒന്നായിരുന്നു ഇതെന്ന് ആഇശ(റ) പറയുന്നു. (തിര്‍മിദി).\nഫാസിസം അതിന്റെ എല്ലാ രാക്ഷസ്വഭാവങ്ങളോടും കൂടി നിറഞ്ഞാടിയപ്പോള് ആള്‍ക്കൂട്ടഭീകരത വളരെയധികം ചര്‍ച്ച ചെയ്യപ്പെടുകയുണ്ടായി. ഭൂരിപക്ഷ വര്‍ഗീയതയും ന്യൂനപക്ഷ വര്‍ഗീയതയും പലപ്പോഴായി നമ്മുടെ നാട്ടില് ഏറ്റുമുട്ടിയപ്പോള് ആള്‍ക്കൂട്ടത്തിന്റെ ഇരുട്ടിന് മറയിലെ കൊടുംക്രൂരതകളില് സമൂഹം പകച്ചുനില്‍ക്കുകയുണ്ടായി. രാഷ്ട്രീയ ഭിന്നതയുടെ പേരില് നേതാക്കള്‍ക്കുവേണ്ടി ആള്‍ക്കൂട്ടങ്ങള് പരസ്പരം പോരടിച്ച് ക്യാമ്പസ്സുകളും പാര്‍ട്ടി ഗ്രാമങ്ങളും ചെഞ്ചോരയാല് കുതിര്‍ന്നപ്പോള് ഭാര്യാസന്താനങ്ങളുടെയും മാതാപിതാക്കളുടെയും സഹോദരങ്ങളുടെയും നിശ്വാസങ്ങളാല് വീടുകളുടെ അകത്തളങ്ങള് വീര്‍പ്പുമുട്ടി. ഇവിടെയിതാ അതേ ആള്‍ക്കൂട്ടങ്ങള് നന്മക്കായി ഒരുമിച്ചിരിക്കുന്നു! കേരളത്തിന് കണ്ടും കേട്ടും ശീലമുള്ള ആള്‍ക്കൂട്ടങ്ങള് എന്നും കുഴപ്പങ്ങളും അരാജകത്വങ്ങളും സൃഷ്ടിച്ചിട്ടേയുള്ളൂ. ബന്ദുകളും ഹര്‍ത്താലുകളും പ്രകടനങ്ങളും ആഘോഷങ്ങളുടെയും ആചാരങ്ങളുടെയും പേരിലുള്ള വഴിമുടക്കലുകളും എത്രയെത്ര നഷ്ടങ്ങള് നമുക്ക് വരുത്തിവെച്ചുവെന്നു മലയാളികള് കണക്കെടുത്തു നോക്കിയിട്ടില്ല. സമരങ്ങളുടെ ആധിക്യത്താല് തൊഴില്-വ്യാപാര-വാണിജ്യ-വ്യവസായ മേഖലകളില് സംഭവിച്ച കനത്ത നഷ്ടങ്ങളും വിദ്യാഭ്യാസ മേഖലയില് വരുത്തിവെച്ച അപകടങ്ങളും ആള്‍ക്കൂട്ടങ്ങള് സമൂഹത്തിനു നേടിക്കൊടുത്ത അവമതികളുടെ ആഴം നമ്മെ ബോധ്യപ്പെടുത്തുന്നുണ്ട്. പക്ഷേ, ഒരു ദുരന്തം അവരെ പിടികൂടിയപ്പോള് ആള്‍ക്കൂട്ടത്തെയും അതിന്റെ വിഭവശേഷിയെയും അവര് നന്മയാക്കി പരിവര്‍ത്തിപ്പിച്ചു. ആള്‍ക്കൂട്ടങ്ങള് സൃഷ്ടിച്ച ഭീകരതയെ കുറിച്ച് ചര്‍ച്ച ചെയ്യുന്ന അതേ സന്ദര്‍ഭത്തില് തന്നെ ആള്‍ക്കൂട്ടങ്ങള് നല്‍കുന്ന ഒരുമയുടെ വൈവിധ്യമാര്‍ന്ന നന്മകളെ കുറിച്ച് ലോകം ചര്‍ച്ച ചെയ്തു. ലോകമാധ്യമങ്ങള് മലയാളികള് സൃഷ്ടിച്ച ഈ പരസ്പരസ്‌നേഹത്തിന്റെ അപൂര്‍വ മാതൃകകള് വിസ്മയത്തോടെ പുറത്തുവിട്ടു. പ്രളയത്തില് മുങ്ങിനശിച്ച സ്വന്തം വീടുകള് മാത്രമല്ല, ആരാധനാലയങ്ങള് പോലും അവര് സംരക്ഷിച്ചെടുത്തു. 'മനുഷ്യരില് ചിലരെ മറ്റു ചിലരെക്കൊണ്ട് അല്ലാഹു തടുക്കുന്നില്ലായിരുന്നുവെങ്കില് സന്യാസിമഠങ്ങളും ക്രിസ്തീയദേവാലയങ്ങളും യഹൂദദേവാലയങ്ങളും അല്ലാഹുവിന്റെ നാമം ധാരാളമായി പ്രകീര്‍ത്തിക്കപ്പെടുന്ന പള്ളികളും തകര്‍ക്കപ്പെടുമായിരുന്നു' എന്ന് ക്വുര്‍ആന് പറഞ്ഞ പോലെ മനുഷ്യരില് ചിലര് ചിലര്‍ക്കുവേണ്ടി മതിലുകളായി പ്രവര്‍ത്തിച്ചപ്പോള് എല്ലാം സംരക്ഷിക്കപ്പെടുകയുണ്ടായി. ആള്‍ക്കൂട്ട ഭീകരതക്ക് പകരം ആള്‍ക്കൂട്ടം നന്മകളായി പ്രവര്‍ത്തിച്ചു. ഈ ആള്‍ക്കൂട്ട നന്മയില് വിശ്വാസികള് ഏറ്റവും മുന്നില് നിന്നുവെന്നത് ഏറെ സന്തോഷം നല്‍കുന്ന കാര്യമാണ്. വിശ്വാസമെന്ന വേരുകള് ഉറച്ചിട്ടുള്ള മരങ്ങള് ആകാശം മുട്ടെ പടര്‍ന്നുപന്തലിച്ച് സമൂഹത്തിനു തണലുകളായി മാറുമെന്ന ക്വുര്‍ആനിന്റെ ഉപമ ഇവിടെ സ്മരണീയമാണ്.\nസര്‍ക്കാര് സംവിധാനങ്ങള് കൊണ്ട് മാത്രം ഒരു വലിയ ദുരന്തത്തെ നേരിടാന് സാധ്യമല്ലെന്ന തിരിച്ചറിവ് ഈ പ്രളയം നമുക്ക് സമ്മാനിച്ചിരിക്കുന്നു. മറ്റു സംസ്ഥാനങ്ങളില് ഇങ്ങനെയുള്ള ദുരന്തങ്ങള് ഉണ്ടായപ്പോള് സര്‍ക്കാര് സംവിധാനങ്ങള് എന്തുചെയ്യണമെന്നറിയാതെ പകച്ചു നില്‍ക്കുകയും സ്ഥിരം സ്വഭാവമായ ഉഴപ്പല് പ്രകടമാക്കുകയും ചെയ്തതുകൊണ്ടായിരുന്നു അവിടങ്ങളില് ദുരന്തം മൂലമുണ്ടാവുന്ന അപകടങ്ങളുടെയും നഷ്ടങ്ങളുടെയും തോത് ഗണ്യമായി വര്‍ധിച്ചത്. കേരളത്തിലും ഇപ്പോഴുണ്ടായ ഈ പ്രളയ സാഹചര്യത്തില് സര്‍ക്കാര് സംവിധാനങ്ങള്‍ക്ക് കാര്യക്ഷമമായി ഒന്നും ചെയ്യാന് സാധിച്ചിരുന്നില്ലെന്നത് ഒരു വസ്തുതയാണ്. അണക്കെട്ടുകള് തുറന്നതാണോ അതോ മഴയുടെ തോത് ക്രമാതീതമായി വര്‍ധിച്ചതാണോ പ്രളയത്തിന് കാരണമെന്ന തര്‍ക്കങ്ങള് ഇപ്പോഴും തുടരുന്നുണ്ട്. '99ലെ പ്രളയം' എന്ന പേരിലറിയപ്പെടുന്ന 1924ലെ പ്രളയകാലത്ത് ഇതിലേറെ മഴ പെയ്തിരുന്നുവെന്നും അന്ന് ഇത്രയധികം നഷ്ടമുണ്ടായിരുന്നില്ല എന്നുമുള്ള വാദവും നിലനില്‍ക്കുന്നുണ്ട്. കേരളത്തില് ഒരു നോര്‍മല് മണ്‍സൂണ് ആണ് കാലാവസ്ഥ പ്രവചന കേന്ദ്രങ്ങള് പ്രവചിച്ചിരുന്നതെങ്കിലും മേഘവിസ്‌ഫോടനങ്ങളിലൂടെ നിറുത്താതെ വര്‍ഷിക്കുന്ന കനത്ത ജലവീഴ്ചകളായി അവ മാറുകയായിരുന്നു. അണക്കെട്ടുകള് ഒരുമിച്ച് തുറന്നതാണ് പ്രളയത്തിന് കാരണമെന്ന് ഉപഗ്രഹ ചിത്രങ്ങളുടെ സഹായത്താല് നാസ വ്യക്തമാക്കിയിരുന്നെങ്കിലും പിന്നീട് അവര് തിരുത്തുകയുണ്ടായി. ശക്തമായ മേഘവിസ്ഫോടനം വഴി ഉണ്ടായ ജലവീഴ്ചയാണ് പ്രളയം ഉണ്ടാക്കിയതെന്ന് അവര് പറയുന്നു. മനുഷ്യന് എത്ര അണകെട്ടിയാലും ആകാശത്തു നിന്നും പെയ്തിറങ്ങുന്ന മഴയുടെ തോത് ഒരു ശകലം വര്‍ധിച്ചാല് എന്തു സംഭവിക്കുമെന്ന ഗുണപാഠം ഇതിലുണ്ട്. മഴയുടെ തോത് 164 ശതമാനം വര്‍ധിച്ചപ്പോള് കേരളത്തിന്റെ 70 ശതമാനം സ്ഥലവും വെള്ളത്തിനടിയിലായെങ്കില് കേരളം 100 ശതമാനവും വെള്ളത്തിനടിയിലാവാന് മഴയുടെ ശതമാനത്തില് ഒരു ചെറിയ മാറ്റം മാത്രം മതിയാവും. ഇത് തിരിച്ചറിയാന് മനുഷ്യന് സാധിക്കേണ്ടതുണ്ട്. എല്ലാം നിയന്ത്രിക്കുവാന് സാധിക്കുമെന്ന അഹങ്കാരം മാറ്റിവെച്ച് മനുഷ്യന്റെ സാധ്യമായ കഴിവുകള്‍ക്കപ്പുറം ഇതെല്ലാം നിയന്ത്രിക്കുന്ന സ്രഷ്ടാവായ ഒരു മഹാശക്തിയുണ്ടെന്ന ബോധം അവനെ നയിക്കേണ്ടതുണ്ട്. ആ സ്രഷ്ടാവിന്റെ കല്‍പനകള്‍ക്ക് വിധേയമായും അവന് വിരോധിച്ചതില് നിന്നും സ്വന്തത്തെ അകറ്റിനിര്‍ത്തിയും ജീവിതം ക്രമീകരിക്കേണ്ടതുണ്ട്. മനുഷ്യന്റെ അഹന്ത നിമിത്തം പൂര്‍വിക സമുദായങ്ങളില് പ്രളയം മുഖേനയും കൊടുങ്കാറ്റുകള് മുഖേനയും ഇടിത്തീകള് മുഖേനയും വലിയ ശിക്ഷകളും പരീക്ഷണങ്ങളും ഉണ്ടായിട്ടുണ്ട്. ചരിത്രത്തില് രേഖപ്പെടുത്തപ്പെട്ട ഇത്തരം ദുരന്തങ്ങളില് നിന്നും മനുഷ്യന് പാഠം പഠിക്കാതെ വരുമ്പോള് ദുരന്തങ്ങള് അവന്റെ കണ്‍മുമ്പിലേക്ക് കടന്നുവരുന്നു.\nപ്രകൃതിയോടുള്ള മനുഷ്യന്റെ സമീപനത്തില് ക്രിയാത്മകമായ മാറ്റങ്ങള് വേണമെന്ന് ഈ ദുരന്തം നമ്മെ ബോധ്യപ്പെടുത്തുന്നു. ജലം നമ്മുടെ ജീവനാണ്. അതുപോലെ അത് നമ്മുടെ മരണവുമാണെന്നു നാം മനസ്സിലാക്കി. ജലം കൈകാര്യം ചെയ്യേണ്ടതെങ്ങനെയെന്ന പാഠങ്ങള് ദൈവിക ദര്‍ശനങ്ങളില് തന്നെ നമുക്ക് കാണാം. നമ്മുടെ ആവശ്യത്തിനപ്പുറമുള്ള ജലത്തെ ഒഴുകാന് അനുവദിക്കണം. അതിനു ഒഴുകാന് നിശ്ചയിച്ച വഴികളെ സംരക്ഷിക്കണം. കാട് വെട്ടിവെളുപ്പിക്കുന്നതിനു പകരം ആവശ്യമായ തോതില് മരങ്ങളെ ഉപയോഗപ്പെടുത്തുക. ഒരു മരം മുറിക്കുമ്പോള് ഒരായിരം വൃക്ഷത്തൈകള് നടുക. മലമുകളില് ആകാശം മുട്ടെയുള്ള റിസോര്‍ട്ടുകള് പണിയുകയല്ല വേണ്ടത്. മലകളില് പതിക്കുന്ന മഴവെള്ളത്തിന് അതിന്റെ ചെരിവിലൂടെ താഴോട്ടൊഴുകാനുള്ള പാതകള് സുഗമമാക്കണം. അതില്ലാതെ വരുമ്പോള് മലകളുടെ ഉള്ളിലേക്ക് ഊര്‍ന്നിറങ്ങി അതിനു സഞ്ചരിക്കാന് ഇടമില്ലാതെ വീര്‍പ്പുമുട്ടും. അങ്ങനെ അതൊരു ഉരുള്‍പൊട്ടലായി പരിണമിച്ച് വന്‍ദുരന്തമായി മാറും. പരിസ്ഥിതി സംരക്ഷണം വിശ്വാസത്തിന്റെ ഭാഗമാണ്. മതപണ്ഡിതരും വിശ്വാസികളും പ്രബോധകരും മതപരമായ ആരാധനകളും മറ്റും പഠിപ്പിക്കുന്ന പോലെ ഇതും പഠിപ്പിക്കേണ്ടതുണ്ട്. മതപഠന ക്ലാസ്സുകളിലും മദ്‌റസകളിലും പരിസ്ഥിതി സംരക്ഷണം ഒരു സംസ്‌കാരമായി പഠിപ്പിക്കേണ്ടതുണ്ട്. ''മനുഷ്യരുടെ കൈകള് പ്രവര്‍ത്തിച്ചത് നിമിത്തം കരയിലും കടലിലും കുഴപ്പം വെളിപ്പെട്ടിരിക്കുന്നു. അവര് പ്രവര്‍ത്തിച്ചതില് ചിലതിന്റെ ഫലം അവര്‍ക്ക് ആസ്വദിപ്പിക്കുവാന് വേണ്ടിയത്രെ അത്. അവര് ഒരു വേള മടങ്ങിയേക്കാം'' (ക്വുര്‍ആന് 30:41).\nആള്‍ക്കൂട്ടത്തെ എങ്ങനെ നന്മയാക്കി പരിവര്‍ത്തിപ്പിക്കാമെന്നും വിശ്വാസത്തെ എങ്ങനെ മറ്റുള്ളവര്‍ക്ക് തണലാക്കി മാറ്റാമെന്നും ഒരു പ്രതിസന്ധിഘട്ടത്തില് എങ്ങനെ ഒരുമിച്ചുനില്‍ക്കാമെന്നും നാം മലയാളികള് ലോകത്തെ പഠിപ്പിച്ചു. അപ്പോഴും മലയാളികളെ പരിഹസിക്കാനും അവര്‍ക്ക് ലഭിക്കേണ്ട സഹായങ്ങള് മുടക്കുവാനും പണിപ്പെടുന്ന അര്‍ണബുമാരും ഫാഷിസ്റ്റുകളും യഥാര്‍ഥത്തില് സ്വയം പരിഹാസ്യരായിത്തീരുകയാണുണ്ടായത്. ഭീകരതയെ അലങ്കാരമാക്കി കൊണ്ടുനടക്കുന്ന അത്തരക്കാര് നന്മയുടെ ആള്‍ക്കൂട്ടത്തെ കാണുമ്പോള് കുരച്ചുകൊണ്ടേയിരിക്കും. അവര് കുരക്കട്ടെ. നാം, സാര്‍ഥവാഹക സംഘം മുമ്പോട്ട് ഗമിക്കുക.


ദവീന്ദർ സിംഗിനെപ്പറ്റി ഞെട്ടിക്കുന്ന ചില കാര്യങ്ങൾ - Boolokam\nHome Boolokam ദവീന്ദർ സിംഗിനെപ്പറ്റി ഞെട്ടിക്കുന്ന ചില കാര്യങ്ങൾ\nദവീന്ദർ സിംഗിനെപ്പറ്റി റിപ്പോർട്ടുകളിൽനിന്നും മനസ്സിലാകുന്ന ചില കാര്യങ്ങൾ.\nഒന്ന്: ജമ്മു കശ്മീരിലെ ഡി വൈ എസ് പി ആയ ദവീന്ദർ സിങ് മൂന്നുകൊല്ലം മുൻപ് ആണ് വീട് പണി തുടങ്ങുന്നത്. വീടല്ല, കൊട്ടാരം. അതുയരുന്നത് ശ്രീനഗർ കന്റോണ്മെന്റ് ബോർഡിന് കീഴിലുള്ള ഇന്ദിരാ നഗറിലാണ്. അയാളുടെ വീടിന്റെ മതിലിനപ്പുറമാണ് ഇന്ത്യൻ ആർമിയുടെ ശ്രീനഗർ ആസ്‌ഥാനമായുള്ള പതിനഞ്ചാം കോറിന്റെ ഹെഡ് ക്വർട്ടേഴ്‌സ്. കാശ്മീർ താഴ്വരയിലെ സൈനിക വിന്യാസത്തിന്റെയും നടപടികളുടെയും ഭീകരവിരുദ്ധപ്രവർത്തനത്തിന്റെയും മുഴുവൻ ചുമതലയുള്ള തന്ത്രപ്രധാനമായ സൈനിക യൂണിറ്റാണ് പതിനഞ്ചാം കോർ. അതിന്റെ തലസ്‌ഥാനത്തിന്റെ അടുത്തുകൂടെ ഒരു ഈച്ചയ്ക്കു പോകണമെങ്കിൽ ആയിരം അനുവാദം വേണ്ടിവരും. അവിടെയാണ് തീവ്രവാദികളുമായി ബന്ധമുണ്ടെന്നും അഴിമതിക്കാരാനാണെന്നും ആരോപണം നേരിട്ട ഒരുദ്യോഗസ്‌ഥൻ വീടുപണിയുന്നത്. എങ്ങിനെയാണ് അയാൾക്ക് അതിനു കഴിഞ്ഞത്? ആരാണ് അയാളുടെ ഗോഡ്ഫാദർ, നെഹ്‌റു?\nരണ്ട്: ഇപ്പോൾ കാണുന്ന ഒരു റിപ്പോർട്ട് പ്രകാരം പതിനഞ്ചാം കോറിന്റെ രൂപരേഖ അയാളുടെ വീട്ടിലെ റെയ്ഡിൽ കണ്ടെത്തി. അത് ഭീകരൻമാരുടെ കൈയിൽ എത്തിയോ എന്നും സംശയമുണ്ട്. ആരാണ് ഇതിനു ഉത്തരം പറയേണ്ടത്, നെഹ്‌റു?\nമൂന്ന്: ഇയാൾക്ക് ജമ്മു കശ്മീർ സർക്കാർ കൊടുത്ത പോലീസ് മെഡലിൽ തങ്ങൾക്കു പങ്കില്ല എന്നാണ് ബി ജെ പി മിത്രോം പറയുന്നത്. ഇരുപത്തഞ്ചുകൊല്ലമായി സർവീസിലുള്ള ഇയാൾക്ക് ഈ മെഡൽ കിട്ടുന്നത് 2018 ഓഗസ്റ്റ് 15-നാണ്. സംഭവങ്ങളുടെ ടൈം ലൈൻ പരിശോധിച്ചാൽ ആ വർഷം ജൂണിൽ പി ഡി പി-ബി ജെ പി സർക്കാരിൽനിന്നു ബി ജെ പി പിന്മാറുകയും മുഖ്യമന്ത്രി മഹ്ബൂബ മുഫ്ത്തി രാജിവയ്ക്കുകയും ചെയ്തു; സംസ്‌ഥാനത്തു ഗവർണ്ണർ ഭരണം ഏർപ്പെടുത്തി. എന്നുവച്ചാൽ കേന്ദ്രഭരണം നിലവിലിരിക്കുമ്പോഴാണ് അയാൾക്ക് അവാർഡ് കിട്ടിയത്. ആരുടെ ശുപാര്ശയിലാണ് സംശയനിഴലിലുള്ള ഉദ്യോഗസ്‌ഥന് അവാർഡ് കിട്ടിയത്, നെഹ്രുവിന്റെ?\nമിത്രങ്ങളുടെ വിശദീകരണപ്രകാരം എല്ലാ രംഗത്തും ചില കറുത്ത ആടുകൾ ഉണ്ട്; ഇയാൾ അത്തരത്തിലൊരെണ്ണം; പണം വാങ്ങി ഭീകരന്മാർക്ക് ഒത്താശ ചെയ്യുന്നു. ശാഖയിൽ അതുമതി; ചോദ്യങ്ങൾ നിൽക്കും. പക്ഷെ പ്രശ്നം എന്താണെന്നുവച്ചാൽ പന്ത്രണ്ടു ലക്ഷം രൂപയോ മറ്റോ വാങ്ങിയാണ് തലയ്ക്കു ഇരുപതുലക്ഷം വിലയുള്ള തീവ്രവാദിയെ അയാൾ കടത്താൻ കൂട്ടുനിന്നത്! ഇത് വിശ്വസിക്കാൻ സാമാന്യ ബുദ്ധിയുള്ളവർക്ക് കഴിയില്ല. അതുകൊണ്ടാണ് ചോദ്യങ്ങൾ വരുന്നത്. ആരാണ് അയാളുടെ ഗോഡ്ഫാദർ? ആരാണ് അയാളുടെ ഹാൻഡ്‌ലർ?എന്തായിരുന്നു അയാളുടെ ദൽഹി മിഷൻ?ആർക്കും ഉത്തരം പറയാം. ആരെങ്കിലും പറയണം, പക്ഷെ.\nPrevious articleഗുജറാത്തിന് വളരെ പണ്ടുകാലം മുതൽക്കു തന്നെ അനവധി സവിശേഷതകൾ ഉണ്ട്, എന്നിട്ടും സംഘികൾക്ക് ഓർമ്മിപ്പിക്കാൻ മുസ്ലിം വംശഹത്യ മാത്രമേ ഉള്ളൂ\nNext articleപ്രിയ ലാലേട്ടാ സൗഹൃദങ്ങൾക്കും പണക്കെട്ടുകൾക്കും വേണ്ടി സിനിമ തിരഞ്ഞെടുക്കുമ്പോൾ ചിലതെങ്കിലും ഓർക്കണം


prithviraj interview in malayalam സിനിമ സംവിധാനം ഉടന്\nകൊയിലാണ്ടിയില് സംഘര്‍ഷം, ബോംബേറ്\nTuesday 14th December 2010 9:48am\nസിനിമ സംവിധാനം ഉടന്\nMonday 13th December 2010 11:15pm\nതെന്നിന്ത്യന് സിനിമാ ലോകത്ത് സ്വന്തമായൊരു ഇടം ഉറപ്പിച്ച നടനാണ് പൃഥ്വിരാജ്. മലയാള സിനിമയില് നായക ദ്വന്ദങ്ങള്‍ക്ക് പകരക്കാരനായി പ്രേക്ഷകര് പൃഥ്വിരാജിനെ കണ്ട് തുടങ്ങിയിരിക്കുന്നു. പൃഥ്വിരാജുമായി നടത്തിയ അഭിമുഖത്തില് നിന്ന്\nഅന്‍വറിന് നല്ല തുടക്കമാണല്ലോ ഇപ്പോള് കൂടുതല് ആത്മവിശ്വാസം തോന്നുന്നുണ്ടോ?\nഅന്‍വറിന്റെ തുടക്കത്തില് തന്നെ അമല് നീരദും ഞാനും വളരെ ആത്മവിശ്വാസത്തിലായിരുന്നു. എന്നിട്ടും ചില പ്രതികരണങ്ങള് ഞങ്ങളെ അമ്പരപ്പിച്ചു. തുടക്കത്തില് തന്നെ ബിഗ് ബജറ്റ് ചിത്രങ്ങള്‍ക്കുപോലും ലഭിക്കാത്ത വരവേല്‍പ്പാണ് അന്‍വറിനു ലഭിച്ചത്. ഇത് ശരിക്കും ഞങ്ങളെ ഞെട്ടിച്ചു.\nകേരളത്തിനു പുറത്തും അന്‍വര് ചര്‍ച്ചയായിരിക്കുകയാണ്. തമിഴ്‌നാട്ടിലെ 200 തിയ്യേറ്ററുകളിലാണ് ഈ ചിത്രം റിലീസ് ചെയ്തിരിക്കുന്നത്. ലോകത്തിനുമുന്‍പില് കാണിച്ചുകൊടുക്കാന് പറ്റിയ കുറച്ചു സിനിമകളേ മലയാളത്തിലുണ്ടായിട്ടുള്ളൂ. തീര്‍ച്ചയായും അന്‍വര് അതിലൊന്നായിരിക്കും.\nരാവണിന്റെ തമിഴ് വേര്‍ഷനില് വിക്രമിന് പ്രചോദനമായത് നിങ്ങളുടെ സ്‌റ്റൈലാണെന്നു വിക്രം പറഞ്ഞപ്പോള് എന്തുതൊന്നി\nവിക്രം എളിമകൊണ്ടു പറയുന്നതാണ്. കഠിനാധ്വാനിയായ ഒരു നടനാണ് വിക്രം. വിക്രമിന്റെ കരിയറിലെ എല്ലാ വിജയവും വിക്രം അര്‍ഹിക്കുന്നതുതന്നെയാണ്. രാവണിന്റെ തിരക്കഥ പ്രകാരം വിക്രമിനാണ് കൂടുതല് പെര്‍ഫോം ചെയ്യാന് പറ്റുന്നത്. എന്നാല് എന്റെ കഥാപാത്രത്തിന് സംഭാഷണങ്ങള് കുറവാണ്.\nഎന്നാല് ചിത്രത്തെ കുറച്ചുകൂടി വിശദമായി പരിശോധിക്കുകയാണെങ്കില് എന്റെ കഥാപാത്രമാണ് കുറച്ചുകൂടി സങ്കീര്‍ണമാണ്. ഞാന് ചെയ്തതില് ഏറ്റവും വെല്ലുവിളി നേരിട്ട കഥാപാത്രമാണ് രാവണിലേത്.\nഇപ്പോള് നിങ്ങള് രണ്ടു ചിത്രം ചെയ്യുന്നില്ലേ… അര്‍ജുനന് സാക്ഷിയും സിറ്റി ഓഫ് ഗോഡും. രണ്ടു ചിത്രങ്ങളിലേയും കഥാപാത്രങ്ങളെ കുറിച്ച്\nവ്യത്യസ്ഥ സാഹചര്യങ്ങളില് നിന്നെത്തി പിന്നീട് പരസ്പരം സ്വാധീനിക്കപ്പെടുകയും ചെയ്യുന്ന ഒരു കൂട്ടം ജനങ്ങളുടെ കഥ പറയുകയാണ് സിറ്റി ഓഫ് ഗോഡ്. ചിത്രത്തിന്റെ കഥ വളരെ പ്രതീകാത്മകമാണ്.\nജ്യോതിലാല് എന്നാണ് എന്റെ കഥാപാത്രത്തിന്റെ പേര്. ഇയാള് അഭ്യസ്തവിദ്യനും അതേസമയം ക്രിമിനല് പശ്ചാത്തമമുള്ളയാളുമാണ്. ഡയറക്ടര് ലിജോ ജോസ് പല്ലിശേരി ഈ ചിത്രത്തിനോട് സ്വീകരിച്ച സമീപനമാണ് എന്നെ ആകര്‍ഷിച്ചത്.\nരജ്ഞിത്ത് ശങ്കറിന്റെ അര്‍ജുനന് സാക്ഷിയില് റോയ് മാത്യു എന്ന ആര്‍കിടെക്റ്റിന്റെ വേഷമാണ് എനിക്ക്.\nപൃഥ്വിവിന് സംവധായകനാകാനുള്ള പ്ലാനുണ്ടോ\nതീര്‍ച്ചയായും. എന്റേതായ ഒരു സിനിമ ചെയ്യാന് ഞാനാഗ്രഹിക്കുന്നുണ്ട്. ഒരു സിനിമ നല്‍കുന്ന സന്തോഷം ഒരുപാടാണ്. ഒരു എഴുത്തുകാരന് സിനിമ എഴുതുന്നേയുള്ളൂ. നടന് അഭിനയിക്കുക മാത്രമേ ചെയ്യുന്നുള്ളൂ. എന്നാല് സിനിമയെ സിനിമയാക്കുന്നത് സംവിധായകനാണ്. അടുത്തുതന്നെ ഞാനതു ചെയ്യും.\nഹിന്ദി ചിത്രത്തില് അഭിനിയിക്കുന്ന എന്ന വാര്‍ത്തകള് പരക്കുന്നുണ്ടല്ലോ\nബോളിവുഡിലേക്കുള്ള പ്രവേശനത്തെ ഞാന് വലുതായി കാണുന്നില്ല. അതും സിനിമമാത്രമാണ്. ഒരു നടനെന്ന നിലയില് ഞാന് വളര്‍ന്നുകൊണ്ടിരിക്കുകയാണ്. കേരളത്തിനു പുറത്തുള്ള ആളുകള് എന്നെ അറിയാന് തുടങ്ങിയിട്ടുണ്ട്. എന്നെ ആവശ്യമായ ഒരു ചിത്രമുണ്ടെങ്കില് തീര്‍ച്ചയായും എന്നെ വിളിക്കും.\nഇപ്പോള് അനുഗ്രഹ് കശ്യപ് നിര്‍മിക്കുന്ന ചിത്രത്തിലേക്ക് എന്നെ ക്ഷണിച്ചിട്ടുണ്ട്. അത് ഉടനെ ചെയ്യണമെന്ന് ഞാനാഗ്രഹിക്കുന്നു. അതിനുള്ള ചര്‍ച്ചകളാണ് ഇപ്പോള് നടക്കുന്നത്.


ഈ പുസ്തകം പ്രതികാരമല്ല, സത്യാന്വേഷണ പരീക്ഷയാണ് – The Critic\nഈ പുസ്തകം പ്രതികാരമല്ല, സത്യാന്വേഷണ പരീക്ഷയാണ്\nഎസ് നമ്പി നാരായണന്\nഞാന് കുറ്റാരോപിതനായിരുന്ന ഐ എസ് ആര് ഒ ചാര കേസിനെ മാത്രം കേന്ദ്രീകരിച്ചുള്ള ഒന്നല്ല ഈ പുസ്തകം. അതേസമയം 1994ല് ആരംഭിച്ചതും ചാരപ്പണിയും ലൈംഗികതയും റോക്കറ്റ് സയന്‍സുമെല്ലാമടങ്ങിയ അന്താരാഷ്ട്രതലത്തിലുള്ള ഗൂഢാലോചനയും കേരള പോലീസിന്റെ സൃഷ്്ടിയുമെന്ന് പിന്നീട് തെളിഞ്ഞതുമായ ചാര കേസ് ഈ പുസ്തകത്തിന്റെ പ്രധാന പ്രതിപാദ്യവിഷയം തന്നെയാണ്.\nഎന്റെ ജീവിതത്തേയും ഇന്ത്യയുടെ ബഹിരാകാശ ഗവേഷണങ്ങളേയും ചാരകേസിനു മുമ്പ് – പിമ്പ് എന്ന്രണ്ടായി വേര്‍തിരിച്ച സംഭവമാണ് ഐ എസ് ആര് ഒ കേസ്. ചാരകേസുമായി ബന്ധപ്പെട്ട് 1994ല് അറസ്റ്റ് ചെയ്യപ്പെടുമ്പോള് എന്റെ പ്രായം 53 ആയിരുന്നു. വിക്രം സാരാഭായുടെ നേതൃത്വത്തില് ഇന്ത്യന് നാഷണല് കമ്മിറ്റി ഫോര് സ്‌പെയ്‌സ് റിസര്‍ച്ച് സ്ഥാപിക്കപ്പെട്ട് ഇന്ത്യ ബഹിരാകാശ ഗവേഷണരംഗത്ത് പ്രവേശിച്ച് അന്ന് 31 വര്‍ഷമായിരുന്നു. ഐ എസ് ആര് ഒവിന്റെ ക്രയോജനിക് പ്രോജക്ട് ഡയറക്ടറായി ചാര്‍ജ്ജെടുക്കുകയും റഷ്യയില് നിന്ന് സാങ്കേതിക വിദ്യ തേടുകയും ചെയ്ത ആ കാലഘട്ടമാണ് എന്റെ ജീവിതത്തിലെ ഏറ്റവും നിര്‍ണ്ണായകമായ കാലമെന്നു പറയാം. തൊട്ടുമുമ്പത്തെ മാസം മാത്രമായിരുന്നു ഐ എസ് ആര് ഒ ആദ്യമായി പി എസ് എ ല് വി വിക്ഷേപണം വിജയകരമായി നടത്തിയതും ബഹിരാകാശരംഗത്തെ ഇന്ത്യയുടെ കുതിപ്പിനു തുടക്കമിട്ടതും. എങ്ങനെയാണ് മാലി യുവതിയോട് ഒരു പോലീസ് ഓഫീസര്‍ക്ക് തോന്നിയ ആസക്തി പ്രമാദമായ ഒരു ചാരകേസായി മാറിയതെന്നും എങ്ങനെയാണ് കോണ്‍ഗ്രസ്സിലെ ഒരുവിഭാഗം സര്‍ക്കാരിനെ വീഴ്ത്താനുള്ള തങ്ങളുടെ രാഷ്ട്രീയ താല്‍പ്പര്യത്തിനായി അതിനെ ഉപയോഗിച്ചതെന്നും എങ്ങനെയാണ് നമ്മുടെ ഇന്റലിജെന്റ്‌സ് ബ്യൂറോ ആഗോളതലത്തില പല ശക്തികളുമായി കൈകോര്‍ത്ത് ബഹിരാകാശ രംഗത്തെ് ഇന്ത്യയുടെ കുതിപ്പിനു തടയിടാന് ഈ സംഭവത്തെ ഉപയോഗിച്ചതെന്നും ഈ പുസ്തകം വ്യക്തമാക്കുന്നു. എന്തായാലും ആ ഗൂഢാലോചന കാലം തകര്‍ത്തു. കേസ് വ്യാജമെന്ന് കണ്ടെത്തിയ സിബിഐ പ്രതികളെന്ന് ആരോപിക്കപ്പെട്ട ആറുപേരും നിരപരാധികളണെന്നു തെളിയിച്ചു. മാത്രമല്ല കള്ളകേസ് മെനഞ്ഞുണ്ടാക്കിയ ഐബിയിലേയും കേരള പോലീസിലേയും ഉദ്യോഗസ്ഥരുടെ പേരുകള് വ്യക്തമാക്കികൊണ്ട് അവര്‍ക്കെതിരെ നടപടിയെടുക്കാനാവശ്യപ്പെട്ട് സര്‍ക്കാരിന് രഹസ്യ റിപ്പോര്‍ട്ടും നല്‍കി. എന്റെ കുടുംബത്തിന് ആത്മാഭിമാനം തിരിച്ചുകിട്ടി. ചാരന്റെ മക്കള് എന്ന ആരോപണത്തില് നിന്ന് മക്കള്‍ക്ക മോചനം ലഭിച്ചു. മീഡിയ എന്നെ ഫീനിക്‌സ് പക്ഷിയാക്കി. എന്നാല് ചിലതൊന്നും തിരിച്ചു കിട്ടിയില്ല. എന്റെ കരിയറും ഭാര്യയുടെ മാനസികാരോഗ്യവും മറ്റും.\nതീര്‍ച്ചയായും കുടുംബത്തേക്കാല് വേഗത്തില് രാഷ്ട്രവും തിരിച്ചുവന്നു. ഇന്ത്യയുടെ പി എസ് എല് വി പ്രോഗ്രാം ഇന്ന് ലോകത്തുതന്നെ ഏറ്റവും മികച്ചതാണ്. ഭാരമേറിയ കൃത്രിമോപഗ്രഹങ്ങളെ ബഹിരാകാശത്തെത്തിക്കാനുള്ള ക്രയോോജനിക് റോക്കറ്റ് എഞ്ചിനുകള് നമ്മള് തന്നെ നിര്‍മ്മിക്കുന്നു. അങ്ങനെ പ്രപഞ്ചരഹസ്യങ്ങളെ കുറിച്ചുള്ള അന്വേഷണങ്ങളില് പങ്കാളിയാകുന്നു. അപ്പോഴും ഈ നേട്ടത്തെ 15 വര്‍ഷമെങ്കിലും വൈകിപ്പിക്കാന് ചാരകേസിനായി എന്നു മറക്കരുത്. അതില് നിന്ന് നേട്ടമുണ്ടാക്കിയവര് ഉണ്ടെന്നുറപ്പ്. ഉപഗ്രഹ വിക്ഷേപണത്തിനു ഇന്ത്യ ഈടാക്കുന്നത് നാസ ഈടാക്കുന്നതിന്റെ പകുതി തുകയാണ്. കോളോറാഡ കേന്ദ്രീകരിച്ച ഒരു സ്‌പേസ് ഫൗണ്ടേഷന്റെ 2015ലെ പഠനപ്രകാരം ബഹാരാകാശ ഗവേഷണമേഖയിലെ 2014ലെ ആഗോളചിലവ് 330 ബില്ല്യണ് ഡോളറായിരുന്നു. അത് മുന്‍വര്‍ഷത്തേക്കാള്9ശതമാനം വര്‍ദ്ധനവാണ്. അതില് 75 ശതമാനുവും ഉപഗ്രഹവിക്ഷേപണത്തിനും കമ്മേഴ്‌സ്യല് ചിലവുകള്‍ക്കുമാണ്. 1992ല് ഇന്ത്യയും റഷ്യയും ക്രയോജനിക് സാങ്കേതിക വിദ്യ കൈമാറാന് തീരുമാനിച്ചപ്പോള് അമേരിക്ക ഇരുരാജ്യങ്ങള്‍ക്കുമേര്‍പ്പെടുത്തിയ വിലക്കുകള് മറക്കാറായിട്ടില്ലല്ലോ. ചാരകേസിന്റെ സമയവും ഐബിയിലെ ഉന്നത ഉദ്യോഗസ്ഥന്റെ സിഐഐ ബന്ധവും കേസുമായി അതിനുള്ള ബന്ധവുമൊക്കെ വളരെ പ്രകടമാണ്. ഒരിക്കല് ഞാനെല്ലാം അവസാനിപ്പിക്കാന് തീരുമാനിച്ചതാണ്. എന്നാല് ജനം എല്ലാം അറിയണമെങ്കില് ഞാന് ജീവിച്ചിരിക്കണമല്ലോ. ഈ പുസ്തകം ഒരു പ്രതികാരമല്ല, അതിനേക്കാള് ശക്തമായ സത്യോന്വേഷണ പരീക്ഷയാണ്.\n(തൃശൂര് കറന്റ് ബുക്‌സ് പ്രസിദ്ധീകരിച്ച ഓര്‍മ്മകളുടെ ഭ്രമണപഥം എന്ന ആത്മകഥക്കെഴുതിയ മുഖവുര)


അതിര്‍ത്തിയിൽ കണ്ണുവെച്ച് ചൈന: പംങ്കോങ് തടാകത്തിൽ നിരീക്ഷണ ബോട്ടുകൾ, നിരീക്ഷണ ക്യാമറകളും ! | China beefs up India border with satellite warning system, new patrol boats - Malayalam Oneindia\nഅട്ടപാടിയില് ചിതറിയ രക്തത്തിന് പകരം വീട്ടുക; കണ്ണൂരില് മാവോയിസ്റ്റുകള് പ്രകടനം നടത്തി\n9 min ago യെമനില് ഹൂതികളുടെ മിസൈലാക്രമണം; 75 സൈനികള് കൊല്ലപ്പെട്ടു, യുദ്ധത്തിനൊരുങ്ങാന് നിര്‍ദ്ദേശം\n44 min ago അമിത് ഷാ പടിയിറങ്ങുന്നു; ബിജെപി ദേശീയ അധ്യക്ഷനായി ജെപി നദ്ദയെ ഇന്ന് തിരഞ്ഞെടുക്കും\n46 min ago അട്ടപാടിയില് ചിതറിയ രക്തത്തിന് പകരം വീട്ടുക; കണ്ണൂരില് മാവോയിസ്റ്റുകള് പ്രകടനം നടത്തി\nSports യുണൈറ്റഡിനെ തകര്‍ത്ത് ലിവര്‍പൂള്; ലെസ്റ്ററിനെ അട്ടിമറിച്ച് ബേണ്‍ലി\nMovies നിങ്ങള് ഒരു മുത്താണ്! രജിത് കുമാറിനെ ഞെട്ടിച്ച് മോഹന്‍ലാലിന്‍റെ കമന്‍റ്! അമ്പരപ്പോടെ മറ്റുള്ളവര്!\nFinance മാസം 5000 രൂപയിൽ കൂടുതൽ പെൻഷൻ ലഭിക്കാൻ നിങ്ങൾ ചെയ്യേണ്ടത് എന്ത്?\nLifestyle ഇന്ന് ഉയര്‍ച്ചയുള്ള രാശിക്കാര് ഇവര്\nUpdated: Tue, Apr 10, 2018, 0:34 [IST]\nബെയ്ജിംങ്: ഇന്ത്യ- ചൈന അതിര്‍ത്തിയിലെ സൈനിക പ്രതിരോധം വർധിപ്പിച്ച് ചൈന. ഇന്ത്യയുമായി അതിർത്തി പങ്കിടുന്ന ലൈന് ഓഫ് ആക്ച്വൽ കണ്‍ട്രോളിലെ നിരീക്ഷണം ശക്തമാക്കുന്നതിന് സാറ്റലൈറ്റ് മോണിട്ടറിംഗ് സംവിധാനമാണ് ചൈനയുടെ പീപ്പിൾസ് ലിബറേഷൻ ആര്‍മി സ്ഥാപിക്കുന്നത്. പാങ്കോങ് തടാകത്തിൽ പട്രോളിംഗ് ബോട്ടുകളെ വിന്യസിക്കാനുള്ള നീക്കങ്ങളും ചൈന നടത്തുന്നുണ്ട്. ചൈനീസ് ദിനപത്രം ബീജിംങ് ഈവനിംഗ് ന്യൂസാണ് വാർത്ത റിപ്പോര്‍ട്ട് ചെയ്തത്. ചൈനീസ് സൈന്യം സാങ്കേതിക രംഗത്ത് പുതിയ കണ്ടുപിടുത്തങ്ങൾ നടത്തുന്നുവെന്നതിന്റെ ഉത്തമഉദാഹരണങ്ങളാണ് ഇപ്പോൾ ചൈനയിൽ നിന്ന് പുറത്തുവരുന്ന റിപ്പോർട്ടുകൾ.\nഇന്ത്യയെ സംബന്ധിച്ച് തന്ത്രപ്രദാനമായ ടിബറ്റന് മേഖലയില് ശ്രദ്ധ കേന്ദ്രീകരിക്കുന്നതിനുള്ള നീക്കമാണ് ഇന്ത്യ നടത്തിവരുന്നത്. ഡോക്ലാം അതിര്‍ത്തി തര്‍ക്കം അവസാനിച്ചെങ്കിലും മേഖലയിലെ ചൈനീസ് സൈന്യത്തിന്റെ നീക്കങ്ങള് നിരീക്ഷിക്കുകയാണ് ഇന്ത്യയുടെ പ്രഥമ ലക്ഷ്യം. അതിര്‍ത്തി പ്രദേശങ്ങളില് ചൈനീസ് സൈന്യത്തിന്റെ നീക്കങ്ങള് കൃത്യമായി നിരീക്ഷിക്കുന്നതിനായി ഹെലികോപ്റ്ററുകളും വിന്യസിക്കും.\nചൈനീസ് അതിര്‍ത്തിയില് തിരക്കിട്ട സൈനിക വിന്യാസം: ഇന്ത്യന് നീക്കം ഡോക്ലാം ആവര്‍ത്തിക്കാതിരിക്കാന്!\nസാമ്പത്തിക വളർ‌ച്ചയിൽ ഇന്ത്യക്ക് മുന്നേറ്റം; അടുത്ത സാമ്പത്തിക വര്‍ഷത്തില് 6.6 ശതമാനം വളര്‍ച്ച!\nപാക് നീക്കത്തിന് തിരിച്ചടി, ഐക്യരാഷ്ട്രസഭയിൽ കശ്മീർ വിഷയം ഉയർത്താനുളള നീക്കം പാളി!\nഓയോ റൂം പ്രതിസന്ധിയിൽ? ഇന്ത്യയിലും ചൈനയിലും ആയിരക്കണക്കിന് ജീവനക്കാരെ പിരിച്ചുവിട്ടു?\nസുലൈമാനി വധം: അധികാരം ദുരുപയോഗം ചെയ്യരുതെന്ന് യുഎസിനോട് ചൈന, സംഘർഷം രൂക്ഷമാവരുതെന്ന് മുന്നറിയിപ്പ്\nഇസ്ലാം തുടച്ചുനീക്കാന് ചൈന;5ലക്ഷം മുസ്ലിം കുട്ടികളെ ബോഡിങിലേക്ക് മാറ്റി, പുതിയ റിപ്പോര്‍ട്ട്\nഈ പുതുവര്‍ഷത്തില് വര്‍ണ ബള്‍ബുകള്‍ക്കും കളിപ്പാട്ടങ്ങള്‍ക്ക് പകരം ചൈനയില് നിന്നുമെത്തുന്നത് സവാള\nഅമേരിക്കയെ വീഴ്ത്തി 'ഇന്‍സ്‌ടെക്‌സ്', ഇറാനൊപ്പം നില്‍ക്കുമെന്ന് 10 രാജ്യങ്ങള്, ചൈനയും യൂറോപും!!\nchina army india myanmar boarder technology beijing satellite ചൈന സൈന്യം ഇന്ത്യ അതിർത്തി സാങ്കേതിക വിദ്യ ഉപഗ്രഹം\nChina has beefed up it's military defences along the Line of Actual Control (LAC) with new satellite early-warning monitoring systems as well as improved patrol boats for the disputed Pangong lake.\nമതസാഹോദര്യ ചരിത്രത്തിലെ പുതിയൊരേടാണ് ഇന്ന് ചേരാവള്ളിയിൽ രചിക്കപ്പെട്ടത്; അഭിനന്ദനങ്ങളുമായി പിണറായി\nപൗരത്വ നിയമത്തിനെതിരെ സമരം, സ്ത്രീകളുടെ പുതപ്പും ഭക്ഷണവും വാരിക്കൊണ്ടു പോയി യുപി പോലീസ്!


രക്തം പരിശോധിച്ച് രണ്ടാം ഡോസായി വാക്‌സിന് നല്‍കേണ്ടതുണ്ടോയെന്ന് പരിശോധിക്കും\nഫിസര് വാക്‌സിന്റെ ആറ് ഡോസുകള് അബദ്ധത്തില് കുത്തിവെച്ച 23 വയസ്സുള്ള ഇറ്റാലിയന് യുവതി ആശുപത്രിയില് നിന്നും ഡിസ്ചാര്‍ജ്ജായി. വിദ്യാര്‍ത്ഥിയായ യുവതിക്ക് ഇഞ്ചക്ഷന് ശേഷം ഫ്‌ളൂയിഡുകളും, പാരാസെറ്റാമോളും നല്‍കിയതോടെ ആരോഗ്യസ്ഥിതി നല്ല രീതിയില് തുടര്‍ന്നതായി വാര്‍ത്താ ഏജന്‍സി റിപ്പോര്‍ട്ട് ചെയ്തു.\nവിദ്യാര്‍ത്ഥിയുടെ കൈയില് ഒരു ഡോസ് വാക്‌സിന് കുത്തിവെയ്‌ക്കേണ്ടതിന് പകരം ടസ്‌കാനിയിലെ ആശുപത്രിയിലെ നഴ്‌സിന് അബദ്ധം സംഭവിച്ചതോടെ ആറ് ഡോസ് അടങ്ങുന്ന ഒരു സമ്പൂര്‍ണ്ണ വയല് കുത്തിവെയ്ക്കുകയായിരുന്നു. എന്നാല് തനിക്ക് അബദ്ധം പിണഞ്ഞെന്ന് മനസ്സിലാക്കിയ ഉടനെ ഇവര് രോഗിയെയും, ഡോക്ടറെയും വിവരം അറിയിച്ചു.\nജാഗ്രതയുടെ ഭാഗമായി യുവതിയെ 24 മണിക്കൂര് ആശുപത്രിയില് നിരീക്ഷണത്തിലാക്കി. വലിയ ഡോസ് വാക്‌സിന് ലഭിച്ചിട്ടും യുവതിക്ക് പ്രത്യാഘാതങ്ങള് നേരിട്ടില്ലെന്ന് നോവ ഹോസ്പിറ്റലിലെ ഇന്‍ഫെക്ഷ്യസ് ഡിസീസ് ഡയറക്ടര് ഡോ. ആന്റോണെല്ല വിസെന്റി പറഞ്ഞു.\n'രോഗിക്ക് പനി ഉണ്ടായില്ല, കുത്തിവെച്ച ഭാഗത്ത് വേദന മാത്രമാണ് നേരിട്ടത്. രോഗി ചെറുതായി പേടിച്ച് പോയിരുന്നു, ഇതിനാലാണ് ഇവരെ നിരീക്ഷണത്തിലാക്കിയത്', അദ്ദേഹം കൂട്ടിച്ചേര്‍ത്തു. അതേസമയം യുവതിയുടെ പ്രതിരോധ പ്രവര്‍ത്തനം ഡോക്ടര്‍മാര് തുടര്‍ന്നും നിരീക്ഷിക്കുമെന്ന് ഹോസ്പിറ്റല് വ്യക്തമാക്കി.\nരക്തം പരിശോധിച്ച് രണ്ടാം ഡോസായി വാക്‌സിന് നല്‍കേണ്ടതുണ്ടോയെന്ന് പരിശോധിക്കും. ആശുപത്രിയിലെ സൈക്കോളജി ഡിപ്പാര്‍ട്ട്‌മെന്റില് ഇന്റേണായതിനാലാണ് ഈ പ്രായവിഭാഗത്തില് പെട്ടിട്ടും മുന്‍ഗണനാ ക്രമത്തില് ഇവര്‍ക്ക് വാക്‌സിന് ലഭിച്ചത്.


instant response about lock down | മരണം വെട്ടിക്കുറച്ചും ഡിസ്ചാർജ് ചെയ്ത് മരിപ്പിച്ചും ഒക്കെ തിളക്കം ഉറപ്പിക്കാൻ നടത്തിയ ശ്രമങ്ങൾ പരാജയപ്പെടുമ്പോൾ സ്വന്തം വീട്ടിലേക്ക് ഓടിയെത്തുന്നവരെ പെരുവഴിയിൽ നിർത്തുന്നത് എവിടുത്തെ ന്യായമാണ് മിസ്റ്റർ പിണറായി ? ചെന്നൈയിലും മുംബൈയിലും ജോലി ചെയ്യുന്നവർ കേരളത്തിൽ എത്തരുതെന്ന് പറയാൻ ആരാണ് താങ്കൾക്ക് അവകാശം തന്നത്? എത്തുന്നവരെ ക്വറന്റൈൻ ചെയ്തും രോഗം കണ്ടെത്തിയാൽ ചികിത്സിച്ചും ചുമതല നിലനിർത്താൻ കഴിയാത്ത ഭരണ വാഴ്ചയ്ക്ക് അവരെ ശിക്ഷിരക്കാൻ എന്ത് അവകാശമാണ് താങ്കൾക്കുള്ള - MarunadanMalayalee.com\nMay 22, 202005:11 PM IST Permalink\nഇന്നത്തെ മാതൃഭൂമിദിനപത്രത്തിന്റെ ഒന്നാം പേജിൽ ഒരു വാർത്തയുണ്ട്. റെഡ്‌സോണിന് റെഡ്കാർഡ് എന്നാണ് ആ വാർത്തയുടെ തലക്കെട്ട്. ഇന്നത്തെ പ്രധാനപ്പെട്ട വാർത്ത അതാണ്. അതിൽ പറയുന്നു സംസ്ഥാനത്ത് ഇതുവരെ 78,096പേർ എത്തി, വിമാനത്താവളം വഴി 5495 പേരും. തുറമുഖം വഴി 1621 പേരും, ചെക്ക്‌പോസ്റ്റ് വഴി 68,844 പേരെന്നും തീവണ്ടി വഴി 2136 പേരെന്നും. അതായത് ലോക്ക് ഡൗൺ പ്രഖ്യാപിച്ച ശേഷം കേരളത്തിലേക്ക് മറുനാട്ടിൽ നിന്ന് ഏതാണ്ട് 70,00ത്തോളം ആളുകൾ എത്തി എന്നാണ് ആ റിപ്പോർട്ടിൽ സൂചിപ്പിക്കുന്നത്.\n44,712പേർ തമിഴ്‌നാട്ടിൽ നിന്നും മഹാരാഷ്ട്രയിൽ നിന്നു വന്നവരാണ്. തമിഴ്‌നാട്ടിൽ നിന്ന് വന്ന 24പേരും മഹാരാഷ്ട്രയിൽ നിന്ന് വന്ന 21നും കോവിഡ് 19 എന്ന രോഗം സ്ഥിരീകരിച്ചവരിൽ പെടും. ഈ രണ്ട് ഇടങ്ങളിൽ നിന്ന് വന്ന മറ്റ് കുറച്ച് പേർക്കൂടി. രോഗികൾ ആകുന്നതിനുള്ള സാധ്യതയുണ്ട്. അതുകൊണ്ട് കണ്ടൈന്മെന്റ് സോണുകളിൽ നിന്ന് ആരേയും ഇനി ഇനി ഇങ്ങോട്ട് കൊണ്ടുവരേണ്ട എന്ന് മുഖ്യമന്ത്രിയുടെ അധ്യക്ഷതയിൽ ചേർന്ന അവലോകന കമ്മിറ്റി തീരുമാനിച്ചിരിക്കുന്നു എന്നാണ് മാതൃഭൂമി റിപ്പോർട്ട് ചെയ്യുന്നത്.\nഈ റിപ്പോർട്ട് ശരിയാണെങ്കിൽ മുഖ്യമന്ത്രി പിണറായി വിജയൻ ഇതുവരെ കരുതൽ എന്നു പറഞ്ഞത് വെറും നുണയായിരുന്നു എന്ന് വ്യക്തമാകുകയാണ്. എന്തുകൊണ്ടാണ് ചെന്നൈയിൽ നിന്നും മുംബൈയിൽ നിന്നും റെഡ് സോണുകളിൽ നിന്ന് ഇത്രയധികം ആളുകൾ ഇങ്ങോട്ട് എത്തുന്നത്. അവരെ സംബന്ധിച്ചിടത്തോളം കേരളത്തിന്റെ സുരക്ഷിതാവസ്ഥയെ കുറിച്ചുള്ള ഉത്തമമായ ബോധ്യം. അതായത് മുഖ്യമന്ത്രിയും ആരോഗ്യമന്ത്രിയും മാധ്യമങ്ങളും ഈ നാട് സുരക്ഷിതമാണെന്നും ഇവിടെ ആർക്കും രോഗം വരികയില്ലെന്നും പറയുമ്പോൾ ഞാൻ ജനിച്ച നാട്ടിൽ എന്റെ മക്കളും മാതാപിതാക്കളും സഹോദരങ്ങളും ഇപ്പോഴും ജീവിച്ചിരിക്കുന്ന നാട്ടിൽ അവരോടൊപ്പം ജീവിക്കണം എന്ന മോഹം മറുനാട്ടുകാർക്ക് ഉണ്ടാകുന്നത് എങ്ങനെ കുറ്റമാകും. അവർക്കിവിടെ ഭൂമിയുണ്ട്. അവർക്കിവിടെ വീടുണ്ട്. അവർക്കിവിടെ ഉറ്റവരും ഉടയവരും ഉണ്ട്. അവർ താമസിക്കുന്നിടങ്ങളിൽ രോഗം വന്നാൽ ചികിത്സ കിട്ടും എന്ന കാര്യത്തിൽ ഒരുറപ്പുമില്ല.\nഅതായത് ചെന്നെയിലും മുംബൈയിലും താമസിക്കുന്ന ഒരു മലയാളി ഇപ്പോഴുള്ള നല്ല ശമ്പളം കിട്ടുന്ന ഉദ്യോഗം വേണ്ടെന്ന് വച്ച് ഇങ്ങോട്ട് വരാൻ ശ്രമിച്ചാലും അവരെ കുറ്റം പറയാൻ കഴിയില്ല. കാരണം മനുഷ്യർക്ക് ജീവനാണ് അത് കഴിഞ്ഞേയുള്ളു സ്വത്തും പ്രണയവുമൊക്കെ. അതുകൊണ്ട് ഈ നാട്ടിലേക്ക് അഭയം തേടിയെത്തുന്ന ഈ നാട്ടിൽ ജീവിക്കാൻ അവകാശമുള്ളവരോട് വരണ്ട എന്ന് പറയുന്നത് മനുഷ്യാവകാശ ലംഘനമാണ്. അനീതിയാണ്. ഈ നാട്ടിൽ ജനിച്ച് വളരുന്നവരോട് പൗരത്വനിയമഭേദഗതിയുടെ പേരിൽ സർക്കാർ പുറത്ത് പോകണം എന്നായിരുന്നു സിപിം പറഞ്ഞത്. ഈ നാട്ടിലെ ആരും പുറത്ത് പോകണം എന്ന് പോലും പറഞ്ഞിട്ടില്ല.\nഈ നാട്ടിൽ വലിഞ്ഞ് കയറിവന്ന ഇവിടുത്തെ പൗരത്വമില്ലാത്ത ഇവിടുത്തെ ആനുകൂല്യങ്ങൾ സ്വീകരിച്ച് ജീവിക്കുന്നവരോട് പുറത്ത് പോകാനാണ് പറഞ്ഞത്. അവരെ ഞങ്ങൾ പുറത്ത് വിടില്ല. ഞങ്ങൾ കരുതലോടെ കാക്കും എന്നായിരുന്നു ഈ സർക്കാർ പറഞ്ഞത്.\n(ഇൻസ്റ്റന്റ് റെസ്‌പോൺസ് പൂർണരൂപം വീഡിയോ കാണാം)


പാക് പ്രസിഡന്‍റിന്‍റെ പിതാവ് നെഹ്റുവിന്‍റെ ദന്തിസ്റ്റ് - Janayugom Online\nHome / News / World / പാക് പ്രസിഡന്‍റിന്‍റെ പിതാവ് നെഹ്റുവിന്‍റെ ദന്തിസ്റ്റ്\nപാക് പ്രസിഡന്‍റിന്‍റെ പിതാവ് നെഹ്റുവിന്‍റെ ദന്തിസ്റ്റ്\nPosted on September 05, 2018, 2:20 pm\nഇസ്ലാമാബാദ്: പാകിസ്ഥാന്‍റെ പുതിയ പ്രസിഡന്‍റ് ഡോ. ആരിഫ് അല്‍വിക്ക് ഇന്ത്യയുമായി വളരെ രസകരമായ ഒരു ബന്ധമുണ്ട്. ഇന്ത്യയുടെ ആദ്യ പ്രധാന മന്ത്രിയായ ജവഹര്‍ലാല് നെഹ്‌റുവിന്‍റെ ദന്ത ഡോക്ടറായിരുന്നു ആരിഫ് അല്‍വിയുടെ പിതാവ്. പാര്‍ട്ടി വെബ് സൈറ്റില് പ്രസിദ്ധീകരിച്ചിരിക്കുന്ന ആരിഫ് അല്‍വിയുടെ ജീവചരിത്രത്തിലാണ് ഈ രസകരമായ കാര്യം പറഞ്ഞിരിക്കുന്നത്.\nആരിഫ് അല്‍വിയുടെ പിതാവ് ഡോ.ഹബീബ് ഉര് റഹ്മാന് ഇലഹി അല്‍വിയാണ് ഇന്ത്യ‑പാക് വിഭജനത്തിനു മുന്നേ നെഹ്‌റുവിന്‍റെ ദന്ത ഡോക്ടറായി സേവനം അനുഷ്ടിച്ചത്. വിഭജനത്തിന് ശേഷം അല്‍വിയുടെ കുടുംബം പാകിസ്ഥാനിലേക്ക് കുടിയേറി പാര്‍ക്കുകയായിരുന്നു. സ്വാതന്തത്തിന് ശേഷം കറാച്ചിയിലാണ് ആരിഫ് അല്‍വിയുടെ ജനനം.\nപാകിസ്ഥാനിലേക്ക് കുടിയേറി പാര്‍ത്തതിന് ശേഷവും ഇരുവരും തമ്മില് സൗഹൃദം പുലര്‍ത്തിയിരുന്നു. നെഹ്റു എഴുതിയ കത്തുകള് ആരിഫ് അല്‍വിയുടെ കൈവശമുണ്ടെന്നും വെബ്‌സൈറ്റില് രേഖപ്പെടുത്തിയിട്ടുണ്ട്. പിതാവിനെ പോലെ തന്നെ ദന്ത ഡോക്ടറാണ് ആരിഫ് അല്‍വിയും.\nമലക്കപ്പാറയിൽ കാട്ടാന ആക്രമണം\nജെറ്റ് എയർവെയ്സിനെതിരെ ദുല്‍ഖര്\nഅഫ്ഗാൻ സമാധാനം ; താലിബാനുമായി അനൗദ്യോഗിക ചര്‍ച്ച നടത്താന് ഇന്ത്യ\nThampy / Jan 16\nJanayugom / Jun 15


'സംശയം തോന്നിയാല് ഗെയിം ഫൗള് ആകും; ആര് എന്തു പറഞ്ഞാലും ഓ കെ പറയുക ; കണ്ണൂരില് എല്ലാ സെറ്റപ്പും അര - Samakalika Malayalam\n'സംശയം തോന്നിയാല് ഗെയിം ഫൗള് ആകും; ആര് എന്തു പറഞ്ഞാലും ഓ കെ പറയുക ; കണ്ണൂരില് എല്ലാ സെറ്റപ്പും അര്‍ജുന് ചെയ്തിട്ടുണ്ട്' ; സ്വര്‍ണക്കടത്ത് ആസൂത്രണത്തിന്റെ ശബ്ദരേഖ പുറത്ത്\nBy സമകാലിക മലയാളം ഡെസ്‌ക് | Published: 25th June 2021 11:29 AM |\nLast Updated: 25th June 2021 11:29 AM | A+A A- |\nഅര്‍ജുന് ആയങ്കി / ടെലിവിഷന് ചിത്രം\nകണ്ണൂര് : കണ്ണൂര് കേന്ദ്രീകരിച്ച് നടക്കുന്ന സ്വര്‍ണക്കടത്ത് ആസൂത്രണത്തിന്റെ ശബ്ദരേഖ പുറത്ത്. സ്വര്‍ണം കടത്തേണ്ട രീതിയും കൈമാറേണ്ടത് ആര്‍ക്കെന്നും ശബ്ദരേഖയില് വിശദീകരിക്കുന്നു. വാട്‌സാപ്പ് ഗ്രൂപ്പിലൂടെ കൈമാറിയ ശബ്ദസന്ദേശങ്ങളാണ് പുറത്തുവന്നത്. കേസില് കസ്റ്റംസ് തിരയുന്ന അര്‍ജുന് ആയങ്കിയുടേയും സംഘത്തിന്റേയും സംഭാഷണങ്ങളാണ് പുറത്തായത്.\nസ്വര്‍ണം കടത്താന് ശ്രമിക്കുന്ന സക്കീര് എന്നയാള്‍ക്ക് നല്‍കുന്ന നിര്‍ദേശങ്ങളാണ് ശബ്ദസന്ദേശത്തിലുള്ളത്. ഫസല് എന്നയാള് സ്വര്‍ണവും വിമാനടിക്കറ്റും എത്തിച്ചു നല്‍കുമെന്നും ദുബായ് വിമാനത്താവളത്തിന്റെ സമീപത്ത് എത്തണമെന്നും ഓഡിയോ ക്ലിപ്പില് നിര്‍ദേശം നല്‍കുന്നു. '' നസീര്‍ക്കാനോട് ഓകെ പറയുക. വേറൊരാള് വന്നിട്ട് എനിക്കാണ് തരേണ്ടത് എന്നു പറഞ്ഞാലും ഓകെ പറയുക.\nപക്ഷെ സാധനം കൊടുക്കേണ്ടത് ഫസലിന് മാത്രമാണ്. സാധനം കിട്ടിക്കഴിഞ്ഞാല് എയര്‍പോര്‍ട്ടില് കയറിയാലുടന് ഫസലിനെ വിളിക്കണം. ഫസലിനെ മാത്രമേ വിളിക്കാവൂ. അന്നോ, പിറ്റേന്നോ ഫസല് നിങ്ങളെ ഫ്‌ലൈറ്റില് കണ്ണൂരിലേക്ക് അയക്കും. കണ്ണൂരില് ക്വാറന്റീനില് കഴിയുന്നത് അടക്കമുള്ള എല്ലാ സെറ്റപ്പും അര്‍ജുന് ആയങ്കി ചെയ്തിട്ടുണ്ടെന്ന്'' ശബ്ദസന്ദേശത്തില് വ്യക്തമാക്കുന്നു.\nപക്വതയോടെ കൈകാര്യം ചെയ്യണമെന്നും നിര്‍ദേശിക്കുന്നു. ഫോണ് ഓണാക്കി വെക്കണം. താനോ, അര്‍ജിനോ ഫസലോ വിളിച്ചാല് ഫോണ് എടുക്കണമെന്നും സംഘത്തലവന് പറയുന്നു. ഇന്ന് സാധനം അടിക്കേണ്ട, റെഡിയായി നില്‍ക്കണമെന്നും ഓഡിയോ ക്ലിപ്പില് സക്കീറിനോട് ആവശ്യപ്പെടുന്നുണ്ട്.\n''ഗോള്‍ഡിന്റെ ടീമിന്റെ അടുത്താണെങ്കില് ഫോണ് എടുക്കേണ്ട. ഗോള്‍ഡിന്റെ ടീമിന്റെ അടുത്ത് പോകുന്നതിന് മുമ്പ് മെസ്സേജ് ചെയ്യണം. ഗോള്‍ഡിന്റെ പാര്‍ട്ടിയുടെ അടുത്തുവെച്ച് ഞങ്ങളെ കോണ്‍ടാക്ട് ചെയ്യരുത്. അവര്‍ക്ക് സംശയം തോന്നിയാല് ഗെയിം ഫൗള് ആകും. നസീര് പൊട്ടിക്കാന് നില്‍ക്കുന്ന ആളാണ്. നസീറും മഹമൂദും എല്ലാം വേറെയാണ്. നമ്മുടെ ആളല്ല. അവരെയെല്ലാം പൊട്ടിച്ചിട്ടാണ് നമ്മള് സാധനം എടുത്തുവരുന്നത്. അത് മനസ്സില് വെക്കണം.\nനസീറും മഹമൂദും എന്ത് പറയുന്നോ അതിനെല്ലാം ഓകെ പറയുക. പക്ഷെ ഫസലിന്റെയും എന്റെയും ഒപ്പം നിന്നാല് മതി. എല്ലാ കാര്യങ്ങളും ഫസലിനെ അറിയിക്കണം. വേറെ റിസ്‌ക് ഒന്നും ഇല്ല. കണ്ണൂരില് എല്ലാകാര്യവും അര്‍ജുന് സെറ്റ് ചെയ്തിട്ടുണ്ട്. താമസോം ഭക്ഷണോ കള്ളും അടക്കം എല്ലാം, ദുബായിലേതിനേക്കാള് വിഐപി സെറ്റപ്പാണ് അറേഞ്ച് ചെയ്തിട്ടുള്ളത്. കൂടാതെ, നല്ലൊരു തുക കയ്യില് വെച്ചുതരുമെന്നും'' സംഘത്തലവന് ഓഡിയോ ക്ലിപ്പിലൂടെ സക്കീറിന് ഉറപ്പ് നല്‍കുന്നു.\nഅതിനിടെ, കരിപ്പൂര് വിമാനത്താവളത്തില് സ്വര്‍ണം പിടികൂടിയ സംഭവത്തില് സ്വര്‍ണ്ണക്കടത്ത് ക്വട്ടേഷന് സംഘാംഗമായ കണ്ണൂരിലെ അര്‍ജുന് ആയങ്കിക്ക് കസ്റ്റംസ് നോട്ടീസ് നല്‍കി. ഈ മാസം 28 ന് ചോദ്യം ചെയ്യലിന് ഹാജരാകാന് ആവശ്യപ്പെട്ടാണ് കസ്റ്റംസ് അന്വേഷണ സംഘം നോട്ടീസ് നല്‍കിയിരിക്കുന്നത്. കസ്റ്റംസ് പ്രിവന്റീവ് വിഭാഗമാണ് നോട്ടീസ് നല്‍കിയത്.\nകേസിലെ മുഖ്യപ്രതി മുഹമ്മദ് ഷഫീഖിന്റെ കൂട്ടാളിയാണ് അര്‍ജുനെന്ന് കസ്റ്റംസ് സംശയിക്കുന്നു. മുഹമ്മദ് ഷഫീഖിനെ കസ്റ്റഡിയിലെടുത്ത് ചോദ്യം ചെയ്യാന് അന്വേഷണ സംഘം അപേക്ഷ നല്‍കും. 10 ദിവസത്തേക്കാണ് ഷഫീഖിനെ കസ്റ്റഡിയില് ആവശ്യപ്പെടുക. ഇതിനായി കസ്റ്റംസ് പ്രിവന്റീവ് വിഭാഗം എറണാകുളത്തെ സാമ്പത്തിക കുറ്റകൃത്യ കോടതിയെ സമീപിക്കും.\nകണ്ണൂര് SAMAKALIKA MALAYALAM Kerala News സ്വര്‍ണക്കടത്ത് kerala latest news അര്‍ജുന് ആയങ്കി arjun ayanki സക്കീര് ഫസല്


കാഞ്ഞിരപ്പള്ളി വിട്ടു കൊടുക്കണമെങ്കിൽ ചങ്ങനാശ്ശേരി പകരം ലഭിക്കണം: ജോസ് കെ മാണിയെ വെട്ടിലാക്കി സിപിഐയുടെ സമവായ നിർദേശം. | Kerala Speaks\nതിരുവനന്തപുരം; നിയമസഭ തിരഞ്ഞെടുപ്പില് കോട്ടയത്ത് എല്‍ഡിഎഫില് രണ്ട് സീറ്റുകള് സംബന്ധിച്ചായിരുന്നു പ്രധാനമായും തര്‍ക്കം നിലനിന്നിരുന്നത്. എന്‍സിപിയുടെ സീറ്റായ പാലായിലും സിപിഐ മത്സരിച്ചിരുന്ന കാഞ്ഞിരപ്പള്ളി സീറ്റിലും. ജോസ് കെ മാണി വിഭാഗത്തിന്റെ വരവോടെ ഈ രണ്ട് സീറ്റുകളും വിട്ടുകൊടുക്കേണ്ടി വരുമെന്ന കാര്യം ഏറെ കുറെ വ്യക്തമായിരുന്നു. പാലായെ ചൊല്ലി എൻസിപി മുന്നണിയിൽ ഉണ്ടാക്കുന്ന തർക്കങ്ങൾ ഇതുവരെ അവസാനിച്ചിട്ടില്ല. വിജയിച്ച സീറ്റ് വിട്ടു കൊടുക്കേണ്ട എന്ന നിലപാടിലാണ് മാണി സി കാപ്പൻ എംഎൽഎ. ദേശീയ അധ്യക്ഷൻ ശരത് പവാറും ഇക്കാര്യത്തിൽ മാണി സി കാപ്പന് പിന്തുണയ്ക്കുന്നുണ്ട് എന്നാണ് അറിയാൻ കഴിയുന്നത്.\nകാഞ്ഞിരപ്പള്ളിയിൽ സമവായത്തിന് സിപിഐ സന്നദ്ധം എന്ന് സൂചന:\nകഴിഞ്ഞ ദിവസം സിപിഐ ജില്ലാ നേതൃ യോഗം ചേര്‍ന്നിരുന്നു. യോഗത്തില് തദ്ദേശ തിരഞ്ഞെടുപ്പിനെ കുറിച്ചായിരുന്നു അവലോകനം നടന്നതെങ്കിലും അനൗദ്യോഗികമായി കാഞ്ഞിരപ്പള്ളി സീറ്റ് സംബന്ധിച്ച ചര്‍ച്ചകളും നേതാക്കള് നടത്തി. സംസ്ഥാന സെക്രട്ടറി കാനം രാജേന്ദ്രന്റെ സാന്നിധ്യത്തിലായിരുന്നു ജില്ലാ നേതൃയോഗം നടന്നത്.\nകാഞ്ഞിരപ്പള്ളി സീറ്റ് കേരള കോൺഗ്രസ് ജോസ് വിഭാഗത്തിന് വിട്ടുകൊടുക്കാൻ സിപിഐ സന്നദ്ധമാണ്. എന്നാൽ കേരള കോൺഗ്രസ് അവകാശവാദമുന്നയിക്കുന്ന കോട്ടയം ജില്ലയിലെ തന്നെ ചങ്ങനാശ്ശേരി സീറ്റ് ആണ് സിപിഐ പകരം ആവശ്യപ്പെടുന്നത്. ഇതിന് ഇടതുമുന്നണിയിൽ ധാരണയാൽ കാഞ്ഞിരപ്പള്ളിയിൽ സിപിഐ വിട്ടുവീഴ്ച ചെയ്യും. മണ്ഡലം ലഭിച്ചാല് ജില്ലാ സെക്രട്ടറി സികെ ശശിധരനോ, ചങ്ങനാശ്ശേരി മണ്ഡലം സെക്രട്ടറി അഡ്വ കെ. മാധവന്‍പിള്ളയോ ആകും ഇവിടെ സ്ഥാനാര്‍ത്ഥികളായേക്കുക.\nജോസ് കെ മാണി വിഭാഗം ഇടതുമുന്നണിയില് എത്തിയതോടെ മണ്ഡലത്തിലെ യുഡിഎഫ് അനുകൂല രാഷ്ട്രീയ അന്തരീക്ഷം മാറിയെന്നാണ് സിപിഐയുടെ വിലയിരുത്തല്. കേരള കോണ്‍ഗ്രസ് വിഭാഗം നേതാവായിരുന്ന അന്തരിച്ച സിഎഫ് തോമസ് ആയിരുന്നു മണ്ഡലത്തിലെ എംഎല്‍എ. കേരള കോണ്‍ഗ്രസ് പിളര്‍പ്പോടെ സിഎഫ് തോമസ് ജോസഫ് പക്ഷത്തായിരുന്നു. എന്നാൽ ജോസ് കെ മാണിയുടെ വിശ്വസ്തരായ രണ്ടു യുവനേതാക്കൾ ചങ്ങനാശ്ശേരി സീറ്റ് ലക്ഷ്യമിടുന്നുണ്ട്. സംസ്ഥാന ജനറൽ സെക്രട്ടറിമാരായ ജോബ് മൈക്കിളും, പ്രമോദ് നാരായണനും ചങ്ങനാശ്ശേരിയിൽ സ്ഥാനാർഥിത്വം ആഗ്രഹിക്കുന്നവരാണ്. അതുകൊണ്ടുതന്നെ സിപിഐ മുന്നോട്ടുവെക്കുന്ന സമവായ നിർദേശം കേരളകോൺഗ്രസിൽ കൂടുതൽ ആശങ്ക സൃഷ്ടിക്കുമെന്നും രാഷ്ട്രീയ വൃത്തങ്ങൾ വിലയിരുത്തുന്നു.\nPrevious articleമുൻ ഡിജിപി ജേക്കബ് തോമസ് ബിജെപിയിൽ അംഗത്വമെടുത്തു: അംഗത്വം സ്വീകരിച്ചത് ദേശീയ അധ്യക്ഷൻ ജെ പി നദ്ദയിൽ നിന്ന്\nNext articleശമ്പള പരിഷ്കരണം : എഫ്എസ്ഇടിഒ ആഹ്ലാദപ്രകടനം നടത്തി


ടെസ്റ്റ് ചാമ്പ്യൻസ് ഫൈനലിലുള്ള ഇന്ത്യൻ ബൗളിങ് നിരയെ നിർദ്ദേശിച്ച് ആശിഷ് നെഹ്റ | Crickerala\nടെസ്റ്റ് ചാമ്പ്യൻസ് ഫൈനലിലുള്ള ഇന്ത്യൻ ബൗളിങ് നിരയെ നിർദ്ദേശിച്ച് ആശിഷ് നെഹ്റ\nBy Crickerala Staff\t Last updated May 19, 2021\nന്യൂസിലാൻഡിനെതിരായ ഐസിസി ടെസ്റ്റ് ചാമ്പ്യൻഷിപ്പ് ഫൈനലിനുള്ള ഇന്ത്യൻ ബൗളിങ് നിരയെ നിർദ്ദേശിച്ച് മുൻ ഇന്ത്യൻ ഫാസ്റ്റ് ബൗളർ ആശിഷ് നെഹ്റ. ഇംഗ്ലണ്ടിലെ സതാംപ്ടണിലാണ് ഇന്ത്യയും ന്യൂസിലാൻഡും തമ്മിലുള്ള ഫൈനൽ പോരാട്ടം നടക്കുന്നത്. ഐസിസി ടെസ്റ്റ് റാങ്കിങിൽ ഒന്നും രണ്ടും സ്ഥാനങ്ങളിലാണ് ഇരുടീമുകളും.\nഫൈനലിൽ ഫാസ്റ്റ് ബൗളർമാർക്ക് അനുകൂലമായ പിച്ചാണെങ്കിൽ ഇന്ത്യ ഒരു എക്സ്ട്രാ പേസ് ബൗളറെ പ്ലേയിങ് ഇലവനിൽ ഉൾപ്പെടുത്തണമെന്നും കഴിഞ്ഞ കാലയളവിലെ പ്രകടനം കണക്കിലെടുത്താൽ മൊഹമ്മദ് സിറാജാണ് അതിനുയോഗ്യനെന്നും നെഹ്റ പറഞ്ഞു.\n” ഫാസ്റ്റ് ബൗളർമാർക്ക് അനുകൂലമായ പിച്ചാണെങ്കിൽ തീർച്ചയായും ഒരു എക്സ്ട്രാ പേസറെ ടീമിൽ ഉൾപ്പെടുത്തണം. കഴിഞ്ഞ കാലയളവിലെ പ്രകടനത്തിന്റെ അടിസ്ഥാനത്തിൽ മൊഹമ്മദ് സിറാജാണ് അതിനുയോഗ്യൻ. അതല്ലയെങ്കിൽ ഇഷാന്ത് ശർമ്മ, ജസ്പ്രീത് ബുംറ, മൊഹമ്മദ് ഷാമി എന്നിവരായിരിക്കും ടീമിലെ ഫാസ്റ്റ് ബൗളർമാർ, ഒപ്പം സ്പിന്നർമാരായി ജഡേജയും അശ്വിനും. ” ആശിഷ് നെഹ്റ പറഞ്ഞു.\n” ഫൈനലിന് ഇനിയും ഒരു മാസമുണ്ട്. അതുകൊണ്ട് തന്നെ പരിശീലന ഘട്ടങ്ങളിലെ അവരുടെ പ്രകടനവും ഫിറ്റ്നസും കണക്കിലെടുക്കും. എന്നാൽ ഈ ബൗളിങ് നിരയുമായി ഇറങ്ങുന്നതിന്റെ ഏറ്റവും വലിയ ഗുണമെന്തെന്നാൽ അശ്വിനും ജഡേജയ്ക്കും ബാറ്റ് കൊണ്ടും തിളങ്ങാൻ സാധിക്കുമെന്നതാണ്. വാലറ്റം നേടുന്ന റൺസ് അമൂല്യമാണ്. ” ആശിഷ് നെഹ്റ കൂട്ടിച്ചേർത്തു.\nഇരുടീമുകൾക്കും മികച്ച ഫാസ്റ്റ് ബൗളർമാർ ഉണ്ടെങ്കിൽ കൂടിയും ഇന്ത്യൻ ബൗളർമാരായ ബുംറയ്ക്കും ഷാമിയ്ക്കും ഫ്ലാറ്റ് ട്രാക്കുകളിൽ തിളങ്ങാൻ സാധിക്കുമെന്നും നെഹ്റ പറഞ്ഞു.\n” തീർച്ചയായും മികച്ച ഫാസ്റ്റ് ബൗളർമാർ ഇന്ത്യയ്ക്കും ന്യൂസിലാൻഡിനുമുണ്ട്. എന്നാൽ നമ്മുടെ ബൗളർമാരെ നോക്കൂ. ബുംറയ്ക്കും ഷാമിയ്ക്കും ഫ്ലാറ്റ് പിച്ചുകളിൽ പോലും തിളങ്ങാൻ സാധിക്കും. ന്യൂസിലാൻഡിന്റെ കാര്യമെടുത്താൽ ട്രെൻഡ് ബോൾട്ട് ക്ലാസ് ബൗളറാണ്, നെയ്ൽ വാഗ്നർ മികച്ച പരിചയസമ്പത്തുള്ള ബൗളറാണ്. എന്നാൽ സ്വിങിന്റെ അഭാവമുണ്ടായാൽ ടിം സൗത്തീയെ പോലെയൊരു ബൗളർക്ക് തിളങ്ങാൻ സാധിക്കുമോയെന്ന കാര്യത്തിൽ സംശയമുണ്ട്. കെയ്ൽ ജാമിസൺ മികച്ച ബൗളറാണെങ്കിൽ കൂടിയും മതിയായ എക്‌സ്പീരിയൻസ് അവനില്ല. ” ആശിഷ് നെഹ്റ കൂട്ടിച്ചേർത്തു.\nAshish NehraIcc Test ChampionshipIndia v New ZealandJasprit BumrahLatest Malayalam Cricket News


മനുഷ്യമനസ്സിന്റെ ഏറ്റവും മ്ളേഛമായ വികാരങ്ങളിലൊന്നാണ് പിശുക്ക്. പണക്കാര് മാത്രമല്ല പാവപ്പെട്ടവരും പലപ്പോഴും അതിനടിപ്പെടാറുണ്ട്. പിശുക്ക് ആര്‍ക്കും ഒരു ഗുണവും ചെയ്യില്ല. ദോഷം മാത്രമേ വരുത്തൂ. സമ്പത്ത് ഒട്ടും ഉപകരിക്കാത്തവനാണ് പിശുക്കന്. സ്വന്തത്തിനു പോലും ഗുണം ചെയ്യാത്ത വിധം അപകടകാരിയാണ് പിശുക്ക്. അതിനാലാണ് ഖുര്‍ആന് അക്കാര്യം പ്രത്യേകം ഉണര്‍ത്തുന്നത്.\nഅല്ലാഹു തന്റെ അനുഗ്രഹമായി നല്‍കിയ സമ്പത്തില് പിശുക്ക് കാണിക്കുന്നവര് തങ്ങള്‍ക്കത് ഗുണകരമാണെന്ന് ഒരിക്കലും കരുതരുത്. അവര്‍ക്കത് ഹാനികരമാണ്. ഉയിര്‍ത്തെഴുനേല്‍പുനാളില് അവര് പിശുക്കുകാണിച്ചുണ്ടാക്കിയ ധനത്താല് അവരുടെ കണ്ഠങ്ങളില് വളയമണിയിക്കപ്പെടും. ആകാശഭൂമികളുടെ ആത്യന്തികമായ അവകാശം അല്ലാഹുവിനാണ്. നിങ്ങള് ചെയ്യുന്നതെല്ലാം നന്നായറിയുന്നവനാണ് അവന് (ആലുഇംറാന് 80).\nപണത്തോടുള്ള പ്രതിപത്തി മനുഷ്യസഹജമാണ്. അത് നേടാന് പാടുപെടാത്തവര് വളരെ വിരളമായിരിക്കും. മനുഷ്യന്റെ ധനതൃഷ്ണയെ തൃപ്തിപ്പെടുത്താന് സമ്പത്തിന്റെ വമ്പിച്ച കൂമ്പാരങ്ങള്‍ക്കുപോലും സാധ്യമല്ല. പണം കൈവിട്ടു പോകുമോയെന്ന പേടി പിടികൂടാത്തവര് കുറവായിരിക്കും. അതുകൊണ്ടുതന്നെ പിശുക്കിന്റെ പിടിയില് നിന്ന് മോചനം നേടാന് ഏറെ പേര്‍ക്കും സാധ്യമല്ല. മനുഷ്യന്റെ ഈ പൊതു പ്രകൃതത്തെ ഖുര്‍ആന് ഇങ്ങനെ പ്രകാശിപ്പിക്കുന്നു.\n"പറയുക: എന്റെ നാഥന്റെ അനുഗ്രഹങ്ങളുടെ ഭണ്ഡാരം നിങ്ങളാണ് നിയന്ത്രിച്ചുകൊണ്ടിരിക്കുന്നതെങ്കില് ചെലവായിത്തീരുമെന്ന ഭയം കാരണം അത് നിങ്ങള് തടഞ്ഞുവെക്കുമായിരുന്നു. മനുഷ്യന് വളരെ പിശുക്കന് തന്നെ'' (അല്‍ഇസ്രാഅ് 100).\nപിശുക്കന് സമ്പത്ത് സ്വന്തം ആവശ്യങ്ങള്‍ക്കുപോലും ചെലവഴിക്കാന് മടികാണിക്കുന്നു. സ്വത്തുണ്ടായിട്ടും പ്രയാസകരമായ ജിവിതം നയിക്കുന്നു. അവസാന വിശകലനത്തില് പിശുക്കിന്റെ ഏറ്റവും പ്രയാസമനുഭവിക്കുന്ന ഇര അയാള് തന്നെയായിരിക്കും. പുഴയുടെ നടുവിലായിരുന്നിട്ടും വെള്ളം കിട്ടാതെ മരിക്കുന്ന നിര്‍ഭാഗ്യവാനെപോലെയാണയാള്.\nസ്വന്തത്തിനുപോലും സ്വത്ത് ചെലവഴിക്കാന് തയ്യാറില്ലാത്തവര് മറ്റുള്ളവര്‍ക്ക് ഒന്നും നല്‍കുകയില്ല. എപ്പോഴും ഇല്ലായ്മയുടെ വല്ലായ്മകള് പ്രകടിപ്പിച്ചുകൊണ്ടിരിക്കും. സമൂഹം അത്തരക്കാരുടെതാകുമ്പോള് സമൂലനാശമായിരിക്കും അല്ലാഹു വിധിക്കുക. വിശുദ്ധ ഖുര്‍ആന് അറിയിക്കുന്നു:\n"മനുഷ്യരേ, ദൈവമാര്‍ഗ്ഗത്തില് ചെലവഴിക്കാന് ക്ഷണിക്കുമ്പോള് പിശുക്കു കാണിക്കുന്നവര് നിങ്ങളിലുണ്ട്. എന്നാല് ആര് പിശുക്ക് കാണിക്കുന്നവോ യാഥാര്‍ത്ഥത്തില് തന്നോടു തന്നെയാണ് അവന് പിശുക്കുകാണിക്കുന്നത്. അല്ലാഹു ആരുടെയും ആശ്രയം ആവശ്യമില്ലാത്തവനാണ്. നിങ്ങള് പരാശ്രിതരും. നിങ്ങള് പിന്തിരിഞ്ഞു പോകുന്നുവെങ്കില് പകരം മറ്റൊരു സമുദായത്തെ അവന് പ്രതിഷ്ഠിക്കും. പിന്നീട് അവര് നിങ്ങളെപ്പോലെയാവുകയില്ല'' (മുഹമ്മദ് 38).\nപിശുക്ക് മനുഷ്യമനസ്സിലെ സകല നന്മകളെയും നശിപ്പിക്കുന്നു. കാരുണ്യത്തെ കെടുത്തുന്നു. സ്നേഹവാത്സല്യവികാരങ്ങളെ ഇല്ലാതാക്കുന്നു. സൌഹൃദങ്ങള്‍ക്കും കൂട്ടായ്മകള്‍ക്കും വിഘാതം വരുത്തുന്നു. തന്റെ ആവശ്യം കഴിച്ച് ബാക്കി വരുന്നതുപോലും തടഞ്ഞുവെക്കുന്നു. നശിച്ചു പോകുന്നവപോലും മറ്റുള്ളവര്‍ക്ക് നല്‍കാന് വിസമ്മതിക്കുന്നു. ഈ ക്രൂരത കൊടിയ ശിക്ഷക്ക് കാരണമായിത്തീരുകയും ചെയ്യുന്നു. പ്രവാചകന് പറയുന്നു:\n"ആരെങ്കിലും ബാക്കി വരുന്ന തന്റെ വെള്ളവും പുല്ലും തടഞ്ഞു വെച്ചാല് പുനരുത്ഥാന നാളില് അല്ലാഹു തന്റെ അനുഗ്രഹം അവന് നിഷേധിക്കും'' (അല്ലൈല് 8-11).\nഎന്നാല് പിശുക്കന്മാര്‍ക്ക് തങ്ങളുടെ ആ തിന്മ ഒരു ഹരമായാണ് അനുഭവപ്പെടുക. അവരതില് അഭിരമിച്ചു കൊണ്ടിരിക്കും. അതുകൊണ്ട് തന്നെ പിശുക്കില് നിന്ന് പിന്തിരിയുന്നതിനു പകരം അതിലൂടെ മുന്നേറിക്കൊണ്ടിരിക്കും. അനിവാര്യമായ പതനത്തെ അഭിമുഖീകരിക്കും വരെ. ഇക്കാര്യം ഖുര്‍ആന് ഇങ്ങനെ വ്യക്തമാക്കുന്നു:\n"ആര് പിശുക്ക് കാണിക്കുകയും സ്വയം പര്യാപ്തത നടിക്കുകയും ഉല്‍കൃഷ്ട നടപടികളെ നിഷേധിക്കുകയും ചെയ്യുന്നുവോ അവന് ഏറ്റം പ്രയാസകരമായ പാതയില് പ്രവേശിക്കാന് നാം വേഗം സൌകര്യം ചെയ്തു കൊടുക്കും. അവന് നാശമടയുമ്പോള് അവന്റെ സമ്പത്ത് അവനൊട്ടും ഉപകരിക്കുകയില്ല.''\nമനുഷ്യ ബന്ധങ്ങള് മോശമാകുന്നതില് പിശുക്ക് വഹിക്കുന്ന പങ്ക് വളരെ വലുതാണ്. കുടുംബ ശൈഥില്യത്തിനുപോലും അത് കാരണമായിത്തീരുന്നു. ചിലപ്പോഴെങ്കിലും കുഴപ്പങ്ങള്‍ക്കും കലാപങ്ങള്‍ക്കും വഴിയൊരുക്കുന്നു. പ്രവാചകന് പറയുന്നു:\n"നിങ്ങള് അക്രമം സൂക്ഷിക്കുക. തീര്‍ച്ചയായും അക്രമം അന്ത്യദിനത്തില് അന്ധകാരമായിരിക്കും. പിശുക്ക് നിങ്ങള് സൂക്ഷിക്കുക. നിങ്ങളുടെ മുന്‍ഗാമികളെ നശിപ്പിച്ചത് അതാണ്. രക്തം ചിന്താനും കുടുംബബന്ധങ്ങള് മുറിക്കാനും അവരെ പ്രേരിപ്പിച്ചതും അതുതന്നെ.''\nപട്ടിണികൊണ്ടു പൊറുതിമുട്ടിയവരുടെ പി


‘ഫോറന്‍സിക്കി’ൽ ടൊവിനോയുടെ നായികയായി മംമ്ത മോഹന്‍ദാസ് – Times Kerala\nടൊവിനോ തോമസ് നായകനാകുന്ന ഏറ്റവും പുതിയ ചിത്രമാണ് ‘ഫോറന്‍സിക്’. പാലക്കാട്ട് വെച്ച് ചിത്രത്തിന്റെ പൂജ നടന്നു.ചിത്രത്തിൽ ടോവിനോയുടെ നായികയായി എത്തുന്നത് മംമ്ത മോഹന്‍ദാസാണ് . അനസ് ഖാനൊപ്പം ‘7th ഡേ’യുടെ തിരക്കഥകൃത്ത് അഖില് പോള് രചനയും സംവിധാനവും നിര്‍വഹിക്കുന്ന ചിത്രമാണ് ‘ഫോറന്‍സിക്’.\nചിത്രത്തില് ടൊവിനോയ്ക്കൊപ്പം നിരവധി കുട്ടികളും അഭിനയിക്കുന്നുണ്ട്. സെെജു കുറുപ്പ്, ധനേഷ് ആനന്ദ് ഗിജു ജോണ്, റേബ മോണിക്ക ജോണ് തുടങ്ങിയവരാണ് ചിത്രത്തിലെ മറ്റു താരങ്ങള്. ചിത്രത്തിന്‍റെ തയ്യാറെടുപ്പുകളുടെ ഭാഗമായി ടൊവീനോ തിരുവനന്തപുരത്ത് പോലീസ് ആസ്ഥാനത്തുള്ള ഫോറന്‍സിക് ലാബും, രാജീവ് ഗാന്ധി ഇന്‍സ്റ്റിറ്റൂട്ടിലെ ഫോറന്‍സിക്ക് റിസര്‍ച്ച് സെന്‍ററും സന്ദര്‍ശിച്ചിരുന്നു.\nജുവിസ് പ്രൊഡക്ഷന്‍സിന്‍റെ ബാനറില് സിജു മാത്യു, നെവിസ് സേവ്യര് എന്നിവര്‍ക്കാെപ്പം രാഗം മൂവീസ് രാജു മല്ല്യത്തും ചേര്‍ന്നാണ് ചിത്രം നിര്‍മ്മിക്കുന്നത്. അടുത്ത വര്‍ഷം വിഷുവിന് ചിത്രം തീയേറ്ററില് എത്തിക്കും.\nഇന്ത്യന് പര്യടനത്തിന് തയ്യാറെടുക്കുന്ന ബംഗ്ലാദേശ് ടീമിന് തിരിച്ചടി